
PARTEA I PEDOLOGIE 


CAPITOLUL 1 
OBIECTUL ŞI ROLUL PEDOLOGIEI ÎN DEZVOLTAREA 
PRODUCȚIEI AGRICOLE 


1.1. Obiectul şi definiţia pedologiei 


Pedologia este ştiinţa care, se ocupă cu studiul solului sub aspectul 
genezei, evoluţiei, caracterelor morfologice, proprietăților fizice, chimice şi 
biologice, clasificării, repartiției geografice, utilizării raționale. 

Etimologic, termenul de “Pedologie” este de origine greacă, provenind din 
cuvintele “pedon” (teren, sol, ogor) şi “logos” (discuţie, vorbire în sensul de 
studiu). 

Pedologia este o ştiinţă, deoarece are un obiect de studiu, o evoluţie, legi şi 
metode proprii de cercetare. 

SOLUL este formațiunea naturală cea mai recentă de la suprafața 
uscatului, reprezentată printr-o succesiune de straturi naturale care s-au format şi 
se formează prin alterarea rocilor şi a resturilor organice prin acţiunea de 
conlucrare a factorilor fizici, chimici şi biologici, de la contactul litosferei cu 
atmosfera, sub influenţa hotărâtoare a climei. 

Solul, rezultat în urma proceselor profunde de transformare a rocilor, 
mineralelor şi resturilor organice, este mediu de viaţă pentru plante, fiind 


principalul mijloc de producție în agricultură. 
1.2. Evoluţia pedologiei ca ştiinţă 


Pedologia este considerată ca ştiinţă de sine stătătoare, începând cu anul 
1883, an în care au apărut lucrările lui V.V. Dokuceaev care este considerat 
fondatorul pedologiei ca ştiinţă. 

In ţara noastră Ion Ionescu de la Brad, în monografiile despre judeţele 
Putna, Dorohoi, Mehedinţi, face prezentarea şi descrierea solurilor pe regiuni 


naturale, subliniind influenţa climei asupra formării solului. 


Lui Gheorghe Munteanu Murgoci (1872-1925) i se recunoaşte meritul şi 
calitatea de fondator al pedologiei ca ştiinţă în țara noastră şi care întocmeşte 
prima hartă agro-pedologică a României, împreună cu Emil Protopopescu - Pache. 

Dintre personalitățile de prestigiu ale ştiinţei solului care s-au remarcat 
prin lucrările lor atât pe plan naţional cât şi internațional demne de menționat 
sunt: N.Cernescu, M.Popovăţ, N.Bucur, C.D.Chiriţă, C.V.Oprea, Gr.Obrejanu, 
C.Teşu, Er. Merlescu, etc. 


1.3. Principii, legi şi metode de cercetare în pedologie 


În pedologie, se poate vorbi de următoarele principii mai importante: 

a) Principiul paralelismului fito-pedo-climatic. Potrivit acestui principiu 
în natură există o interdependenţă între climă, vegetație şi sol. 

b) Principiul evoluţiei, enunțat de Wiliams, evidenţiază faptul că solurile 
evoluează continuu, în fazele incipiente de formare a solului evoluția este mai 
intensă, apoi din ce în ce mai lentă, ca urmare a realizării unui echilibru între sol 
şi factorii de solificare. 

Principalele legi care acţionează în pedologie sunt: 

a) legea constanţei grosimii orizontului A cu tipul de sol, 

b) legea alungirii continue a orizontului B; 

c) legea repartiției acumulările de solificare în profilul solului; 

d) legea comportării specifice a orizonturilor solului când sunt folosite ca 
substraturi nutritive pentru plante; 

Ca orice ştiinţă pedologia foloseşte metode proprii de cercetare dintre 
care amintim: 

a) Descrierea morfologică. Este metoda care constă în precizarea 
macroscopică şi microscopică a însuşirilor solului (grosime, culoare, structură, 
care permit recunoaşterea tipului de sol). 

b) Cartarea pedologică. Constă în identificarea pe teren, delimitarea 
spațială şi cercetarea tipurilor, subtipurilor şi variațiilor de sol existente pe un 
anumit teritoriu. 

c) Analiza fizico-chimică. Prin analiza fizico-chimică se determină 
cantitativ componentele chimice ale solului. 

d) Experiențele în câmp şi în vase de vegetaţie, permit scoaterea în 
evidență a însuşirilor solului care nu pot fi determinate prin descrierea 


morfologică sau analiza fizico-chimică. 


1.4. Rolul pedologiei în dezvoltarea producţiei agricole 


Pedologia are un rol important în rezolvarea unor probleme prioritare ale 
producției agricole şi anume: 

- cunoaşterea detaliată a resurselor de sol; 

- evaluarea capacităţii productive a terenurilor agricole; 

- stabilirea şi aplicarea diferențiată a tehnologiilor de cultură; 

- stabilirea de indicatori pedogenetici şi parametri necesari pentru 
ameliorarea solurilor slab productive şi protecția solurilor împotriva degradării; 

- prevenirea, limitarea şi combaterea poluării solului; 


- sporirea suprafeţei arabile prin amenajarea unor terenuri nefolosite încă. 


CAPITOLUL 2 
PROCESELE DE DEZAGREGARE A MINERALELOR ȘI 
ROCILOR PRODUSELE REZULTATE PRIN DEZAGREGARE 


La început litosfera era formată din minerale şi roci primare, masive, care 
sub acțiunea agenților atmosferici şi a hidrosferei, au fost supuse unui proces de 
mărunțire şi fragmentare. 

Acest proces de mărunţire a mineralelor şi rocilor, în urma căruia rezultă 
fragmente de diferite mărimi, asemănătoare din punct de vedere al compoziţiei cu 
mineralul şi roca din care a rezultat, se numeşte dezagregare. 

Procesul de dezagregare este condiţionat de acțiunea agenților fizici şi 


biologici. 
2.1. Dezagregarea determinată de agentii fizici 


Agenţii fizici care determină procesul de mărunţire, a mineralelor şi 
rocilor sunt: variațiile diurne de temperatură, înghețul şi dezgheţul, apa; vântul, 
forța gravitației. 

a) Dezagregarea prin variații diurne de temperatură. Ca urmare a 
variațiilor zilnice de temperatură, în masa mineralelor şi rocilor, au loc dilatări şi 
contracţii care determină în final fragmentarea lor. 

b) Dezagregarea prin îngheț şi dezgheţ. Rocile prezintă în interior o reţea 
de spaţii libere în care pătrunde apa. În urma îngheţului ca urmare a măririi 
volumului, apa exercită o importantă presiune, fapt care duce la îndepărtarea 
straturilor rocilor, iar dezghețul, face ca rocile să fie fărâmiţate. 

c) Dezagregarea prin acţiunea apei. Apele curgătoare, lovesc rocile, le 
detaşează, transportă, triază şi le depun sub formă de depozite aluviale. 

d) Dezagregarea prin acțiunea vântului. Aerul în mişcare, împreună cu 
particulele fine, loveşte în masa rocii, de unde desprinde, transportă, triază şi 


depune, fragmentele de roci sub formă de depozite eoliene. 


2.2. Dezagregarea determinată de agenţii biologici 


Plantele şi viețuitoarele din sol contribuie şi ele la dezagregarea rocilor. 

Rădăcinile plantelor pătrund prin fisurile rocilor şi exercită o presiune de 
30 - 50 kg/cm? provocând mărunţirea rocilor. 

Vieţuitoarele din sol sapă galerii, cuiburi, canale în care îşi duc existenţa, 


producând mărunţirea şi amestecarea rocilor. 


CAPITOLUL 3 
ALTERAREA, CA PROCES DE FORMARE A PĂRȚII 
MINERALE A SOLULUI 


Alterarea, reprezintă totalitatea transformărilor chimice a mineralelor care 
alcătuiesc rocile, cu formare de produşi noi cu proprietăți deosebite de ale 
vechilor minerale. 

Alterarea are loc simultan cu dezagregarea şi se produce pe cale chimică şi 
biologică. 

3.1. Alterarea chimică 

Principalii agenţi ai alterării chimice sunt apa şi aerul (oxigenul şi 
hidroxidul de carbon). Alterarea chimică se manifestă printr-o serie de procese 
chimice mai simple, precum: hidratarea şi deshidratarea, dizolvarea hidroliza, 
carbonatarea, oxido-reducerea, în urma cărora rocile şi mineralele îşi modifică 
structura chimică 

3.2. Alterarea biologică 

Prin alterarea biologică, se înțelege modificarea chimică a mineralelor sub 
acțiunea directă şi indirectă a unor organisme vii. 

În cadrul acţiunii directe, sunt organisme (licheni, muşchi) care extrag din 
minerale diferiți compuşi care se acumulează în corpul lor, determinând alterarea 
rocilor. 

Acţiunea indirectă a organismelor asupra materiei minerale duce la 
obținerea de CO;, acizi minerali şi organici care favorizează procesul de alterare. 

3.3. Produşii dezagregării şi alterării 

Dezagregarea şi alterarea rocilor şi a mineralelor primare, au ca rezultat 
formarea unor produşi noi care pot rămâne pe locul de formare, sau pot fi 
transportaţi şi depuşi. 

Principalii produşi ai dezagregării şi alterări sunt: 

- sărurile - care reprezintă surse de substanţe nutritive pentru plante; 

- oxizi şi hidroxizi - care au rezultat în urma procesului de hidroliză; 

- mineralele argiloase - care reprezintă componentele principale ale 
argilei,; 

praful sau pulberea - are aceeaşi compoziție chimică şi mineralogică cu a 
rocii sau mineralului din care a provenit; 

- pietrişul, pietrele, bolovănişul - sunt produse de dezagregare, formate din 
fragmente cu diametrul mai mare de 2 mm, acestea formează “scheletul solului”. 

CAPITOLUL 4 
MATERIA ORGANICĂ, TRANSFORMAREA EI ŞI 
FORMAREA HUMUSULUI 


4.1. Sursele de materie organică din sol 


Materia organică din sol, reprezintă un amestec complex de substanţe 
diferite ca origine şi structură chimică. 

În cea mai mare parte materia organică din masa solului este de origine 
vegetală, alcătuită din resturi de plante, la care se adaugă şi materia organică de 
origine animală şi cea rezultată din corpul microorganismelor. 

Cantitățile de resturi organice din sol, care sunt supuse proceselor de 
descompunere, variază foarte mult în funcţie de tipul zonelor de vegetaţie; (3 - 12 


t/ha plante cultivate, 10 - 20 t/ha pajişti naturale). 
4.2. Descompunerea resturilor organice 


Agentul principal al transformării materiei organice a solului îl reprezintă 
microorganismele din masa solului, bacteriile, ciupercile. 

Procesele de descompunere a materiei organice sunt foarte complexe ele 
se desfăşoară pe parcursul a trei etape şi anume: hidroliza,reacții de oxido- 
reducere,mineralizare totală. 

Faza finală de descompunere a materiei organice (mineralizarea totală) 
care are ca rezultat formarea de compuşi minerali simpli, a căror natură este 
influenţată de condiţiile de mediu, procesul de descompunere se desfăşoară mai 


rapid în mediu aerob i mai lent în condiţii aerobe. 
4.2.1. Humificarea 


Este procesul complex de formare a humusului, component organic 
specific solului, format în urma transformării materiei organice vegetale şi 
animale din sol. 

Prin humus se înțelege un complex de produşi cuprinzând totalitatea 
substanţelor organice din sol, ce se găsesc într-o permanentă stare de transformare 


- descompunere şi sinteză (humus = pământ în limba latină). 


4.2.2. Principalele tipuri de humus 


În solurile din țara noastră, se găsesc următoarele tipuri de humus: 

humus mull - reprezentat prin materie organică complet humificată, 
amestecată intim cu partea minerală a solului; 

humus moder - reprezentat prin materie organică mai slab humificată şi 
parțial legată de partea minerală a solului; 

humus mor - este humusul format predominant din resturi organice slab 


humificate, puţin mărunţite şi neamestecate cu partea minerală a solului. 
4.2.3. Importanţa humusului pentru fertilitatea solului 


Humusul reprezintă componenta organică specifică a solului, elementul 
fundamental al fertilităţii. 

Humusul constituie rezerva de substanțe nutritive pentru plante,prin 
mineralizarea lui eliberându-se în mod continuu elemente nutritive uşor 
accesibile. 

Humusul influenţează în mod pozitiv formarea structurii solului prin 
acțiunea de agregare (unire) a particulelor elementare de nisip, lut, argilă. 

Humusul influențează favorabil regimul de apă şi aer al solului, în 
prezenţa lui, argila devine mai permeabilă, iar nisipul reține mai bine apa. 

Humusul reprezintă izvorul principal de hrană a microorganismelor, 


factorul decisiv în formarea fertilităţii. 


CAPITOLUL 5 
SOLUL CA MEDIU DE VIAŢĂ PENTRU CREȘTEREA 
PLANTELOR 


5.1. Fertilitatea solului 


Solul, este un corp natural format la suprafaţa uscatului cu o constituție 
materială, arhitectură internă şi însuşiri fizice, chimice şi biologice specifice, care 
împreună cu atmosfera apropiată constituie mediu de viaţă al plantelor. 

În practica agricolă noţiunea de sol este de cele mai multe ori înlocuită cu 
aceea de “pământ”, referindu-se în acest caz la stratul lucrat de uneltele agricole. 

Însuşirea fundamentală a solului, care-l deosebeşte net de rocile pe seama 
cărora s-a format, poartă numele de fertilitate. 

Prin fertilitate se înţelege capacitatea solului de a pune la dispoziția 
plantelor substanțe nutritive şi apă, de a asigura condițiile fizice, chimice şi 


biochimice necesare creșterii acestora 
5.2. Proprietăţile solului 


Solul este pentru plante atât suportul în care se fixează prin sistemul lor 
radicular, cât şi mediul in care-şi pot procura apa şi elementele de nutriție 
necesare creşterii şi dezvoltării. 

Pentru ca plantele să se poată fixa în sol este necesar ca acesta să prezinte 
un volum, corespunzător şi o consistență care să permită dezvoltarea sistemului 
radicular. În solurile profunde şi afânate, sistemul radicular al plantelor se 
dezvoltă normal, în timp ce, în solurile superficiale sau tasate, sistemul radicular 
este slab dezvoltat. 

Solul este în acelaşi timp şi sursa principală de substanțe minerale de care 
plantele au nevoie pentru formarea biomasei lor (cca. 16 elemente chimice din 
care 13 sunt preluate din sol). 

Plantele pot folosi aceste elemente nutritive din sol, numai în prezența apei 


ce reprezintă un factor deosebit de important pentru creşterea şi dezvoltarea lor. 


Solul, sistem complex, structurat, prezintă o gamă largă de proprietăţi ce 
pot fi grupate astfel: proprietăți fizice,proprietăți fizico-mecanice,proprietăți 
hidro-fizice, proprietăţi chimice. 

5.2.1. Proprietăţile fizice ale solului 


Principalele însuşiri fizice ale solului sunt: textura, structura; greutatea 


volumetrică, porozitatea. 
5.2.1.1. Textura solului 


Faza solidă a solului se găseşte în diferite grade de dispersitate, de la 
fragmente grosiere de rocă şi până la particule coloidale (elementare), care 
definesc textura solului sau compoziția granulometrică (mecanică). 

Particulele elementare, sunt grupate în funcție de mărimea lor în mai multe 
categorii, denumite fracțiuni granulometrice şi anume: nisipul, praful şi argila. 

Nisipul - este formațiunea granulometrică cu diametrul cuprins între 2 - 
0,02 mm, rezistentă la alterare, nu reține apa. 

Argila - este formațiunea cu diametrul mai mic de 0,002 mm, constituită 
din particule fine de minerale argiloase, are coeziune, plasticitate şi aderență 
mare, capacitate de reținere mare a apei. 

Praful (lutul) - se situează din punct de vedere al dimensiunii între nisip şi 
argilă, cu diametrul cuprins între 0.02 - 0,002 mm, prezintă însuşiri apropiate de 
ale argilei. 

În funcţie de proporţia de participare a acestor funcțiuni granulometrice, în 
alcătuirea solului, se pot deosebi 6 tipuri de textură şi anume: nisipoasă, nisipo- 
lutoasă, luto-nisipoasă, lutoasă; luto-argiloasă, argiloasă. 

Fiecare tip de textură imprimă solului anumite însuşiri, cele mai mari 
deosebiri evidenţiindu-se la tipurile externe (nisipoasă şi argiloasă). 

Solurile nisipoase, sunt formate numai din particule grosiere şi fine de 
nisip, sunt soluri permeabile pentru apă şi aer, nu sunt coezive şi nu au 
plasticitate. Au capacitate redusă de reţinere a apei şi sunt sărace în elemente 
nutritive. Se încălzesc şi se răcesc repede, se lucrează uşor şi pot fi spulberate de 
vânt. Au în general o fertilitate scăzută. 

Solurile argiloase, au proprietăţi diametral opuse față de solurile 
nisipoase. Se caracterizează prin permeabilitate mică pentru apă şi aer, capacitatea 


mare de reţinere a apei, coeziune ridicată, plasticitate şi aderență mare. Se 


lucrează greu, într-un interval scurt de timp, sunt soluri, reci, au un potențial de 
fertilitate ridicat. 

Solurile lutoase, în aceste soluri, nisipul, lutul şi argila participă în 
proporţii aproximativ egale, atenuând astfel influenţele negative ale nisipului şi 
argilei. Sunt soluri cu bună permeabilitate pentru apă şi aer, se lucrează uşor şi au 
un regim de fertilitate ridicat. 

În practica agricolă, solurile din punct de vedere textural se împart în: 

- soluri uşoare (nisipoase şi nisipo-lutoase), 

- soluri mijlocii (lutoase şi luto-nisipoase), 

- soluri grele (luto-argiloase şi argiloase). 

Pentru majoritatea plantelor de cultură cele mai favorabile condiţii le oferă 
solurile cu textură mijlocie. 

Cunoscând textura solului, precum şi cerinţele plantelor, se pot stabili cele 
mai corespunzătoare moduri de folosință a terenurilor, cele mai adecvate măsuri 
agrotehnice şi agrochimice ce urmează a fi aplicate solului. 

Pe solurile nisipoase supuse spulberării se impune evitarea mobilizării 
accentuate în timp ce pe solurile grele argiloase, se recomandă o mobilizare mai 


energică şi repetată prin lucrări agrotehnice. 
5.2.1.2. Structura solului 


Particulele solide din masa solului se găsesc în cea mai mare parte legate 
între ele, formând agregate de diferite forme şi mărimi. 

Proprietatea solului de a avea particulele elementare (nisip, lut, argilă) 
reunite sub formă de agregate poartă denumirea de structură. 

După forma pe care o prezintă agregatele din masa solului se disting mai 
multe tipuri de structură. 

Structura grăunţoasă se caracterizează prin agregate de formă aproape 
sferică, cu diametru de 1 - 10 mm. 

Structura glomerulară se aseamănă cu cea grăunţoasă însă agregatele sunt 
mai poroase, este structura caracteristică orizontului A. 

Structura poliedrică este reprezentată prin agregate, cu fețe plane 
neregulate. 

Structura prismatică se caracterizează prin agregate alungite cu feţe plane 


şi capetele prismelor nerotunjite, este structura caracteristică orizontului B. 


Structura columnară este asemănătoare cu structura prismatică însă au 
capetele prismelor rotunjite, este caracteristică orizontului B. 
Structura lamelară (şistoasă), este alcătuită din agregate alungite, cu feţe 


plane, orientate orizontal 
5.2.1.2.1. Importanţa structurii solului 


Dintre toate formele de structură, cele mai importante pentru practica 
agricolă sunt cele glomerulară şi grăunțoasă. 

Solurile cu o structură bună asigură plantelor condiţii optime pentru 
dezvoltarea lor. 

Un sol bine structurat nu numai că este uşor străbătut de rădăcini, dar 
având asigurate condiţii favorabile de umiditate, aeraţie, nutriție, în astfel de 
soluri sistemul radicular al plantelor se şi dezvoltă bine. 

Cu totul altfel se prezintă fenomenul în solurile nestructurate care sunt 
greu permeabile, nu pot înmagazina cantități mari de apă, aceasta pierzându-se 


prin scurgeri laterale, mai ales din ploi repezi. 
5.2.1.2.2. Degradarea, distrugerea şi refacerea structurii solului 


Structura unui sol poate suferi o scădere a calității ei prin modificarea 
alcătuirii formei agregatelor, prin tasarea şi sfărâmarea agregatelor. 

Degradarea structurii pe cale mecanică are loc ca urmare a executării 
arăturilor când solul este umed sau prea uscat, prin creşterea exagerată a 
numărului lucrărilor solului în scopul pregătirii patului germinativ. 

Pentru prevenirea degradării şi refacerii structurii solului se impun 
următoarele măsuri: 

- aplicarea amendamentelor calcice pentru corectarea reacției solului; 

- aplicarea îngrăşămintelor organice semifermentate cât şi a celor verzi; 

- practicarea asolamentelor cu ierburi perene; 

- evitarea băltirii apei şi a păşunatului nerațional; 

- executarea lucrărilor solului la conţinuturi optime de umiditate. 


5.2.1.3. Greutatea volumetrică (GV) sau densitatea aparentă (Da) 


Greutatea volumetrică este raportul dintre greutatea unei probe de sol şi 
volumul său total, în aşezare naturală, inclusiv volumul porilor, se exprimă în 


g/cm’. 

Pentru calcularea GV se foloseşte relaţia: 


G 
GV(Da) =--------------- 
Vt 
în care : 


G = este greutatea solului uscat (g) 

Vt = volumul solului uscat (cm°) 

Greutatea volumetrică depinde de o serie de factori dintre care cei mai 
importanți sunt: starea de agregare, afânare, conţinut în materie organică, 
alcătuirea mineralogică. 

În general GV variază între 1 şi 2 în funcţie de tipul de sol şi factorii enumerați. 
Valorile apropiate de 1 indică un sol mai afânat şi sunt tipice pentru stratul arat. 

Valoarea GV, serveşte pentru aprecierea compoziţiei şi gradului de tasare 
a solului precum şi pentru determinarea porozităţii şi a rezervei în diferite 


substanţe organice şi minerale. 
5.2.1.4. Porozitatea 


Între particulele elementare, precum şi între agregatele de structură există 
o reţea de spaţii sau pori, de dimensiuni, forme şi orientări diferite. Volumul 
acestor spații, umplute cu aer sau apă, formează porozitatea totală, care se 
exprimă în procente din volumul total al solului. 

Porozitatea este alcătuită din: 

- porozitatea capilară, dată de totalitatea porilor cu diametrul < 1 mm; 


- porozitatea necapilară sau (de aeraţie), dată de totalitatea porilor > 1 


Lucrările raţionale de afânare a solului,.formarea structurii glomerulare 
stabile, aplicarea judicioasă a îngrăşămintelor organice şi minerale precum şi a 
amendamentelor calcaroase, sunt mijloace prin care se realizează condiţii bune de 


afânare, coagulare şi structurare, deci de porozitate în solul luat în cultură. 
5.2.2. Proprietăţi fizico-mecanice 


Coeziunea - este proprietatea solului de a-şi ţine lipite strâns particulele 
între ele. 

Solurile cu structură mijlocie sau uşoară, structurate, bogate în humus, au o 
coeziune mai mică, față de solurile grele slab structurate sărace în materie organică. 

Adeziunea (aderenţa) - este însuşirea pe care o are solul umed de a adera 


(lipi) mai mult sau mai puțin la organele active ale maşinilor agricole. 

Această proprietate lipseşte la solul cu umiditate redusă şi este prezentată 
la solurile argiloase. 

Cunoaşterea adeziunii are importanță la stabilirea momentului optim 
pentru lucrarea terenului, când solul nu se lipseşte de uneltele agricole şi forţa de 
tracțiune este minimă. 

Plasticitatea (modelarea) - este însuşirea unor soluri ca la anumite valori 
ale umidității să ia unele forme care se păstrează şi după ce forțele care au acționat 
asupra lor încetează.. Este o însuşire caracteristică solurilor grele, solurile 
nisipoase, nu manifestă însuşiri de plasticitate. 

Variația de volum - Aceasta constă în mărirea şi micşorarea volumului 
solului, atunci când se îmbibă sau pierde apa. 

Variația succesivă de creştere şi reducere a volumului solului produce 
deseori dezrădăcinarea plantelor (descălțarea), fenomen ce apare în mod frecvent 
la sfârşitul iernii. 

Rezistenţa la arat - este dată de forţa de tracțiune necesară efectuării 
arăturii. Este condiționată atât de factori dependenți de sol - coeziune, structură, 
umiditate cât şi de factori independenți de sol - lăţimea şi adâncimea brazdei, 
viteza de lucru, tipul de utilaj, forma pieselor etc. 

Umiditatea optimă pentru arat la majoritatea solurilor este de 60 - 70 % 


din capacitatea de câmp pentru apă. 


5.2.3. Proprietăţile hidro-fizice ale solului 


5.2.3.1. Permeabilitatea pentru apă a solului 


Este proprietatea solului de a lăsa să treacă prin el apa cu mai multă sau cu 
mai puţină uşurinţă. Permeabilitatea depinde mai cu seamă de porozitate, în 
special de dimensiunea porilor, de aceea pătrunderea apei se face deosebit de 
repede în soluri cu textură grosieră (nisipuri şi soluri nisipoase) şi scade până la 
zero în soluri cu textură foarte fină (puternic argiloasă). 

Cunoaşterea gradului de permeabilitate are o deosebită importanță pentru 
stabilirea corectă a irigaţiei prin aspersiune sau prin brazde, pentru a nu crea 
băltiri. 

5.2.3.2. Capacitatea de reţinere a apei din sol 

Apa din sol provine în primul rând din precipitaţii şi în anumite condiții 
din pânza freatică şi scurgeri şi este supusă unor forțe care determină mişcarea şi 


existența mai multor forme de apă. 

Apa sub formă de vapori rezultă din evaporarea altor forme de apă, se află 
în sol în cantități foarte mici, având importanţă redusă pentru agricultură. 

Apa de higroscopicitate este reprezentată prin straturile de molecule de 
apă, reținute în imediata apropiere a suprafeţei particulelor de sol. 

Apa de higroscopicitate este reținută de forțe puternice cuprinse între 50 - 
10.000 atmosfere, nu este accesibilă plantelor, care au forțe de sucțiune de până la 
15-20 atmosfere. 

Apa peliculară se prezintă sub formă de pelicule în jurul particulelor de 
sol, peste apa de higroscopicitate, forţele de reţinere sunt sub 50 atmosfere astfel 
încât o parte din această apă poate fi folosită de către plante. 

Apa capilară ocupă spaţiile capilare şi circulă în toate sensurile, este 
reținută prin forțele de capilaritate, cuprinse între 15 atmosfere şi 1/3 atmosfere, 
fiind în acest punct de vedere, accesibilă plantelor. 

Apa capilară reprezintă categoria cea mai importantă de apă din sol, de 
regimul ei depinzând buna aprovizionare a plantelor. 

Apa gravitaţională reprezintă totalitatea apei libere care nu se reține în 
virtutea forţelor capilare şi ca urmare se scurge în adâncime, datorită forţei 
gravitației. Apare după ploi sau irigare, ocupă spaţiile necapilare iar plusul de apă 
se infiltrează repede în adâncime, practic, nu prezintă importanță pentru 
aprovizionarea plantelor. 

Apa freatică este apa care se acumulează în adâncime deasupra unui strat 
argilos impermeabil. Adâncimea apelor freatice, determină înălțimea de ridicare a 


apei prin capilaritate şi posibilitatea de utilizare a ei de către plante. 
5.2.4. Proprietăţi chimice 


Apa pătrunsă în masa solului, dizolvă şi se încarcă cu diferite substanţe 
minerale şi organice aflate în stare de dispersie, formând o soluţie complexă, 
cunoscută sub numele de soluția solului. 

În soluţia solului se pot găsi toate elementele ce intră şi în compoziţia 
plantelor (azot, fosfor, potasiu, calciu, etc.) dar şi ioni de hidrogen H' şi oxidril 
OH” rezultați din disocierea unor compuşi chimici. 

Raportul dintre concentraţia acestor ioni aflaţi în soluția solului determină 


reacția solului care se exprimă prin valori pH. 


După Sörensen pH-ul se defineşte ca fiind logaritmul cu semn schimbat al 

concentrației ionilor de hidrogen. 
pH= log.Cn' 

Scara pH-ului este cuprinsă între 0 şi 14. Când în soluţie predomină ionii 
H', reacția este acidă, când predomină ionii de OH", reacția este alcalină, iar dacă 
aceştia se găsesc în echilibru (H` = OH”) reacţia este neutră. 

Pe scara valorilor pH-ului, solurile pot avea: 

- reacția acidă, când pH-ul este mai mic de 6,8; 

- reacția neutră, când pH-ul are valori cuprinse între 6,81 - 7,2; 

- reacţia alcalină, când pH-ul este mai mare ca 7,2; 

Cel mai adesea solurile au valoarea pH-ului cuprinsă între 5 şi 8. 

Cunoaşterea reacției solurilor prezintă o mare importanţă în alegerea celor 


mai corespunzătoare plante de cultură. 

CAPITOLUL 6 


FORMAREA ȘI ALCĂTUIREA PROFILULUI DE SOL 


Procesul general prin care se realizează schimbările fizice, chimice şi 
biologice suferite de materia minerală şi organică de la suprafața litosferei sub 
influenţa factorilor pedogenetici şi transformarea acestora într-o formațiune nouă - 
solul - poartă numele de proces de solificare. 

Compuşii minerali, organici şi organo-minerali, rezultați în urma 
proceselor de dezagregare, alterare şi sinteză a materiei minerale şi organice, se 
depun şi se acumulează în masa solului într-o anumită ordine. 

Straturile în care se acumulează compuşii respectivi se numesc orizonturi 
de sol sau orizonturi genetice, iar succesiunea orizonturilor genetice, de la 


suprafaţă şi până la roca generatoare, reprezintă profilul solului. 
6.1. Formarea profilului de sol 


Diferențierea orizonturilor şi formarea profilului de sol, reprezintă urmarea 
acțiunii diferitelor procese fizice, chimice şi biologice. 

Procesele de bioacumulare, sunt întâlnite la toate solurile şi constau în 
acumularea de substanţe organice mai ales sub formă de humus. 

Consecința acestui proces este formarea la suprafața solului a orizontului 
A. 

A doua categorie de bioacumulare, este aceea din care rezultă materie 
organică slab transformată aflată în diferite grade de humificare. 

A treia categorie de bioacumulare are drept rezultat acumularea masivă de 
resturi organice turbificate, orizontul format purtând denumirea de orizont turbos 
(T). 

Procese de eluviere şi iluviere. Aceste procese au un rol foarte important 
în diferențierea orizonturilor şi formarea profilului de sol. 

Eluvierea (spălarea, levigarea), constă în deplasarea de către apă a unor 
compuşi, de regulă din partea superioară spre adâncime. 

Iluvierea, este procesul de depunere a acestor compuşi, undeva în profilul 


solului. 

În urma acestor procese se formează un orizont specific, argilo-iluvial, sau 
texturat, notat cu Bf. 

Procese specifice de alterare 

Alterarea este un proces general de modificare chimică a mineralelor din 
constituția rocilor şi are drept efect formarea părții minerale a solurilor. 

Un proces specific de alterare este cel care duce la formarea orizontului B 
cambic, notat cu Bv întâlnit la solurile cambice. 

Procese de gleizare. Procesele de gleizare determină formarea unui 
orizont specific - orizontul de glei - notat cu G, având o culoare caracteristică 
vineție, verzuie, albăstruie. 

Procese de salinizare şi alcalizare. Salinizarea este procesul formării unor 
soluri bogate în săruri solubile, iar alcalizarea este procesul de îmbogăţire a 


complexului coloidal al solului în ioni de sodiu. 
6.2. Alcătuirea profilului de sol 


Profilul de sol reprezintă aspectul pe care îl are solul în secțiune 


transversală de la suprafață şi până la intersecția cu roca generatoare. 
6.2.1. Orizonturile de sol şi caracterizarea lor 


Profilul de sol prezintă o anumită succesiune a orizonturilor care pot fi 
identificate pe teren, cu ajutorul unor proprietăţi specifice dintre care enumerăm 
culoarea, tipul de humus, textura, structura, porozitatea, neoformațiunile. 

Orizontul de sol este un strat aproximativ paralel cu suprafaţa terenului, 
care are o serie de proprietăți morfologice cum ar fi : grosimea, culoarea, textura, 
structura, consistenţa. 

Principalele orizonturi de diagnoză a solurilor din ţara noastră sunt: 

Orizontul A este un orizont mineral, format la suprafața solului mineral în 
care s-a acumulat materie organică humificată. 

Se disting trei feluri de orizonturi A: 

A molic (mollis = moale, afânat) se notează cu Am şi are următoarele 
caractere: 

- culoarea, este închisă, structura grăunțoasă, glomerulară sau poliedrică, 
grosime de cel puţin 25 cm, conținut de materie organică de cel puțin 1 % pe 
întreaga lui grosime şi de cel mult 35 % dacă partea minerală are peste 60 % argilă. 

A umbric (umbra = umbră, culoare închisă), se notează cu Au, este 
asemănător cu Am în ceea ce priveşte culoarea, cantitatea de materie organică, 


structura, grosimea. 

A ocric (ochros = pal, culoare deschisă), se notează cu Ao, este un orizont 
deschis la culoare, sărac în materie organică. 

Orizontul E este mineral, caracterizat printr-un conţinut mai scăzut de 
argilă şi materie organică, se poate găsi în profil deasupra unui orizont Br sau Bs 
şi sub un orizont A sau O. 

Orizontul B este situat sub orizontul A sau E, este un orizont mineral în 
care se constată o îmbogăţire în argilă prin eluviere sau alterare. 

Se disting trei feluri de orizonturi B: 

B cambic (cambio , are = modificare, schimbare), este un orizont format 
prin alterarea materialului parental, prezintă culori mai închise decât, această 
structura poliedrică, textura fină, grosime de cel puțin 10 cm. este notat cu 
simbolul Bv. 

B argiloiouvial (argilla = argilă), sau B textural, se notează cu Br şi 
prezintă culori diferite, brun, negru, roşu, structură poliedrică sau prismatică, cu 
acumulare de argilă. 

B spodic (spodos = cenuşă) se notează cu simbolurile Bs, Bhs şi Bh, este 
un orizont format din acumulare de material amorf (materie organică Bh, 
sescvioxizi Bs, humus iluvial şi sescvioxizi Bhs ) nu are structură. 

Orizontul C este situat în partea inferioară a profilelor de sol, fiind 
reprezentat prin roci. Orizontul C, este un orizont mineral în care se acumulează 
carbonaţi. 

Orizontul R este un orizont mineral situat la baza profilului, constituit din 
roci compacte. 

Orizontul O (organic) s-a format la suprafaţa solului în condițiile unui 
mediu nesaturat cu apă, cea mai mare parte a anului. 

Orizontul T (turbos) este un orizont organic format în condiţiile unui 
mediu saturat în apă, constituit din material organic provenit din muchi, 
Cyperaceae, Juncaceae, cu grosime minimă de 20 cm. 

Orizontul G (gleic) este un orizont mineral, format în condiţiile unui 
mediu saturat în apă, cel puţin o parte din an, determinat de apa freatică situată la 
mică adâncime. 

Se găseşte sub orizontul T, A sau B. 

Orizonturi de tranziţie - trecerea de la un orizont la altul se face în unele 
cazuri tranşant, dar şi în mod lent, printr-un orizont de trecere numit de tranziție. 
Principalele orizonturi de tranziție sunt : A/c, A/B, A/R, A/G, E/B, B/C, B/R, B/G 
şi C/G. 

CAPITOLUL 7 
CLASIFICAREA SOLURILOR ÎN ROMÂNIA 


Prima clasificare a solurilor din ţara noastră a fost făcută de Gh. 
Munteanu- Murgoci în anul 1911, la baza căreia au stat criteriile genetico- 
geografice de formare a solurilor. 

În anul 1979 a fost elaborată o nouă clasificare sub egida ICPA, care 
prezintă trei unităţi taxonomice la nivel superior: clasa, tipul şi subtipul şi patru 
unităţi taxonomice de nivel inferior: varietate, familie, specii şi variante. 

Pentru stabilirea acestor unități taxonomice se folosesc “orizonturile 


diagnostice şi caracterele diagnostice” care constituie elemente de diagnostic. 
7.1. Cadrul natural de formare a solurilor României 


Deşi țara noastră are o suprafaţă restrânsă (237.500 km”) prezintă totuşi o 
gamă foarte largă de soluri, fiind considerată din acest punct de vedere ca un 
“muzeu natural” de soluri. Acest lucru se datorează în special cadrului natural 
care este foarte variat, a reliefului în trepte, ce determină o variaţie deosebită a 
condiţiilor de climă şi de vegetaţie. 

Datorită condiţiilor variate de climă şi relief, pe teritoriul României se 


întâlnesc patru zone naturale de vegetaţie: alpină, forestieră, silvostepă şi stepă. 
7.2.Solurile României 
7.2.1. Solurile din regiunile de câmpie şi deal 


Solurile bălane. Sunt puţin răspândite, pe suprafeţe reprezentative, 
întâlnindu-se numai în Dobrogea. 

Clima este cea mai caldă şi cea mai aridă din România, valorile medii 
anuale sunt între 10,7" şi 11,3*C iar precipitaţiile variază între 350 şi 430 mm. 

Are o morfologie de tipul: Am - A/C - Cca, textura este mijlocie, luto- 
nisipoasă până la lutoasă, structura este glomerulară sau grăunțoasă mică. Are o 
fertilitate mijlocie, care depinde în mare măsură de regimul precipitațiilor, irigarea 
fiind o măsură tehnică absolut necesară se folosesc pentru culturi de câmp (grâu, 


porumb, floarea soarelui, sfeclă pentru zahăr, orz, in pentru ulei, soia). 

Viţa de vie, în special soiurile pentru strugurii de masă se dezvoltă bine, 
iar dintre speciile pomicole, caisul, piersicul şi cireşul se dezvoltă cel mai bine. 

Cernoziomurile. Reprezintă unul din cele mai importante tipuri de sol din 
România, atât datorită suprafeţelor întinse pe care le ocupă în regiunile de câmpie, 
cât mai ales prin fertilitatea ridicată. 

Cernoziomurile ocupă suprafeţe foarte întinse în Câmpia Română, Platoul 
Dobrogean, Câmpia de Vest, Moldova şi Transilvania. 

Clima are caracter continental, mediile anuale ale precipitațiilor variază 
între 380 şi 560 mm, iar ale temperaturilor între 8,5 şi 11,5*C. 

Cernoziomul tipic are morfologia , Am - A/C - C sau Cca, în profil se 
constată urmele unei activităţi biologice intense. 

Cernoziomul tipic are o textură mijlocie, lutoasă, structura este mai bună 
decât la solul bălan, sunt soluri bogate în humus de tip mull (3 - 4%). 

Cernoziomurile sunt utilizate mai ales pentru culturile de câmp, grâu, orz, 
porumb, floarea soarelui, mazăre, soia, etc. 

Cernoziomurile  cambice. Sunt cunoscute şi sub denumirea de 
cernoziomuri levigate, sunt soluri specifice zonei de silvostepă. 

Cernoziomurile cambice se întâlnesc în Oltenia, Muntenia, Moldova, 
Transilvania şi Dobrogea în unităţi de câmpie, podişuri şi dealuri joase. 

Climatul este mai umed decât în cazul cernoziomurilor, precipitațiile 
medii anuale sunt cuprinse între 380 - 620 mm, iar temperatura medie anuală 
variază între 8,3 şi 11,5*C. 

Cernoziomurile cambice sunt favorabile pentru grâu, orz, porumb, floarea 
soarelui, sfeclă pentru zahăr, mazăre, soia, in, dar şi pentru plantații pomicole şi 
viticole. 

Cernoziomurile argiloiluviale. S-au format în zona de relief de câmpie, 
podişuri şi dealuri joase la altitudini până la 550 m. 

Clima se caracterizează prin precipitaţii medii anuale de până la 600 mm, 
temperaturi medii de 8,5 - 11°C. 

Cernoziomul argiloiluvial prezintă morfologia : Am - Bt - C sau Cca cu 
orizontul Am de culoare brun-închisă, cu o grosime până la 40 - 50 cm, iar 
orizontul Bt (textural) este gros până la 100 cm, având culoarea brun-roşcată, cu 


un conținut mai mare în argilă. 

Sunt soluri bogate în humus (3-4 %), bine aprovizionate cu substanţe 
nutritive, folosite predominant pentru culturi de câmp, plantații de pomi şi viță de 
vie. 

Solurile cenuşii. Sunt răspândite în partea estică a ţării, cuprind suprafețe 
mai mari în Podişul Sucevei şi Podişul Central Moldovenesc (Podişul Bârladului). 

Solurile cenuşii prezintă un profil de tipul : Am - Ame - Bt - C sau Cca. 
Orizontul Am, prezintă grosimi de 30 - 40 cm, culoare brun cenuşie foarte închisă 
în stare umedă, textura este lutoasă până la luto-argiloasă, structura este 
glomerulară sau grăunţoasă, conţinutul în humus este de 3- 4%. Sunt cultivate 
aproximativ cu aceleaşi plante ca şi cernoziomurile cambice, dar condiţiile 
climatice mai umede asigură însă producții mai constante îndeosebi la porumb, 
sfeclă, cartofi. Tot pe aceste soluri, se cultivă cele mai renumite podgorii din ţara 
noastră, Pietroasele, Buzău, Odobeşti, Nicorești, Cotnari. 

Solurile brun-roşcate. Solul brun roşcat tipic se întâlneşte în câmpia de 
sud şi sud-vest a țării, fiind caracteristic zonei pădurilor de foioase. 

Sub aspectul zonalităţii, sunt dispuse în continuarea cernoziomurilor 
argiloiluviale, ocupând suprafeţe întinse în Muntenia vestică şi centrală şi în 
Oltenia. 

Solurile brun-roşcate au o morfologie de tipul : Ao - Bt - C sau Cca. 

Solurile brun-roşcate au proprietăți fizice, chimice şi de fertilitate, 
inferioară cernoziomurilor argiloiluviale. 

Condiţiile climatice şi însuşirile solurilor brun roşcate sunt prielnice atât 
pentru plante de câmp, cât şi pentru plante de nutreţ, legume, viță de vie (podgoria 


Valea Călugărească) şi pomi fructiferi. 
7.2.2 Solurile regiunilor de munte 


Solurile brune acide. S-au format într-un climat răcoros şi umed cu 
precipitaţii cuprinse între 800 şi 1400 mm şi temperaturi medii de 3- 6°C. 

Vegetaţia naturală caracteristică acestui tip de sol o formează pădurile de 
molid, molid cu brad şi fag. 

Solul brun acid are profilul scurt cu morfologia, £o - Bv - C sau R. 

Fertilitatea solurilor brune acide depinde de grosimea orizontului Ao. 
Solurile brune acide reacționează bine la aplicarea îngrăşămintelor organice şi a 


celor cu azot (nitrocalcar şi uree), sunt folosite în silvicultură, ca păşuni şi fânețe. 

Podzolurile. Apar în toate zonele muntoase ale țării, într-un climat cu 
precipitaţii de până la 1400 mm şi temperaturi medii anuale de 2- 3°C. Ocupă 
suprafețe mari în Carpaţii Meridionali iar pe suprafețe mai mici în munții 
Maramureşului şi Carpaţii Orientali; vegetația naturală este reprezentată prin 
păduri de molid şi pin, jnepenişuri, şi vegetaţie ierboasă. 

Profilul podzolului prezintă următoarea morfologie, 4u - Es - Bhs - R sau C. 

Podzolurile au o textură variabilă de la nisipoasă la nisipo-lutoasă având o 
reacție puternic acidă (pH sub 4). 

Fertilitatea acestor soluri este foarte scăzută, din acest punct de vedere 
făcând parte din categoria celor mai slab fertile soluri din ţara noastră. 

Sunt utilizate în silvicultură sau ca pajişti şi fânețe. Pentru sporirea 
fertilității lor se recomandă aplicarea amendamentelor calcaroase în scopul 


reducerii acidității şi aplicarea anuală a îngrăşămintelor organice. 

Întrebări recapitulative 
1. Definiţia solului. 
Care sunt cele mai importante principii în pedologie? 


Enumeraţi principalele legi care acţionează în pedologie. 


> sr „XD 


Enumerați şi descrieți principalele metode de cercetare folosite în 

pedologie. 

5. Rolul pedologiei în dezvoltarea producției agricole. 

6. Prezentaţi agenţii fizici care determină dezagregarea mineralelor şi 
rocilor. 

7. Definiţi procesele de dezagregare şi alterare a solului. 

8. Care sunt principalii produşi ai dezagregării şi alterării rocilor şi 
mineralelor? 

9. Ce este humificarea? 

10. Care sunt principalele tipuri de humus? 

11. Care este rolul humusului în fertilitatea solului? 

12. Ce reprezintă fertilitatea solului? 

13. Care sunt măsurile de prevenire a degradării structurii solului? 

14. Care sunt formele de apă în sol? 

15. Ce sunt orizonturile genetice? 

16. Caracterizaţi orizontul A. 

17. Prezentaţi solul cernoziom cambic 


18. Prezentaţi solurile de munte 


Teme de control 
1. Prezentaţi proprietățile fizice ale solului. 
2. Prezentaţi proprietățile fizico-mecanice ale solului. 


3. Descrieți tipurile de sol întâlnite pe teritoriul României. 


Referate 
1.  Descrieţi solul din localitatea de domiciliu (tipul de sol, profilul de 
sol, caracterizarea orizonturilor genetice ). În acest scop se vor utiliza materiale 


ilustrative (poze, scheme). 

PARTEA A-II-A AGROTEHNICĂ 


CAPITOLUL 8 
FACTORII DE VEGETAȚIE ŞI POSIBILITĂŢI DE DIRIJARE 


Din mediul înconjurător plantele absorb apa, sărurile minerale iar cu 
ajutorul energiei solare sintetizează substanțele organice care se depun în seminţe, 
fructe, tuberculi, rădăcini, fibre sau alte părți ale plantei. 

Desfăşurarea proceselor de metabolism are loc sub influenţa factorilor de 
vegetaţie sau factori ecologici (grecescul oikos = casă). 

Factorii de vegetaţie care acționează direct sau indirect asupra plantelor 


sunt: lumina, temperatura, apa, aerul, substanţele nutritive. 


8.1. Interacțiunea dintre factorii de vegetaţie şi factorii de 


producţie 


Între factorii de vegetaţie şi plante se stabilesc anumite legături, care se 
desfăşoară pe baza unor legi şi anume: 

a) legea nesubstituţiei şi egalității factorilor de vegetație; 

b) legea acțiunii în complex a factorilor de vegetație; 


c)legea factorului limitativ al producției; 
8.2. Lumina ca factor de vegetaţie 


Lumina este un factor de vegetaţie indispensabil plantelor verzi întrucât 
sinteza materiei organice se produce din C, H, O în prezența luminii în timpul 
procesului de fotosinteză. 

Diferite procese ca fotosinteza, fructificarea, rezistenţa la cădere, creşterea 
frunzelor şi lăstarilor, acumularea glucidelor sunt influențate direct de intensitatea 
luminii. 

Durata de iluminare reprezintă numărul de ore cât plantele sunt expuse la 
lumină. 

După nevoia lor de lumină plantele se grupează în plante de zi lungă, de zi 


scurtă şi plante neutre. 

Plantele de zi lungă înfloresc şi fructifică vara, având nevoie de perioade 
lungi de iluminare, cum ar fi grâul, secara, orzul, ovăzul, mazărea, inul, muştarul, 
lucerna, trifoiul, spanacul, etc. 

Plantele de zi scurtă cer durată scurtă de iluminare, adică 12 ore din 24 
(tutunul, orezul, soia, porumbul, sorgul, cânepa). 

Plantele neutre sau indiferente faţă de iluminare, cum ar fi floarea 
soarelui, hrişca, alunele de pământ, pătlăgelele vinete, se pot dezvolta şi fructifica 
chiar dacă se măreşte sau se micşorează perioada de vegetație. 

Metode de dirijare a luminii 

În câmp modificarea cantităţii de lumină primită de plante se realizează 
prin: 

- zonarea culturilor, soiurilor şi hibrizilor în funcţie de cerinţele lor faţă de 
lumină; 

- stabilirea densității optime la semănat; 

- alegerea cele mai corespunzătoare metodă de semănat; 

- orientarea rândurilor de semănat pe direcția N - S sau E - V; 

- combaterea buruienilor; 

- aplicarea unor măsuri speciale cum ar fi cârnitul şi copilitul, tăierile la 
pomi şi viţă de vie; 


- crearea de soiuri şi hibrizi cu potenţial biologic mare. 
8.3. Temperatura ca factor de vegetaţie 


Toate procesele vitale (absorbția apei, respirația, fotosinteza şi 
transpirația), precum şi parcurgerea fenofazelor în dezvoltarea plantelor se 
desfăşoară normal numai în anumite condiții de temperatură. 

Pretenţiile plantelor față de căldură se referă atât la temperatura aerului 
atmosferic, cât şi la regimul de căldură a solului. 

Temperatura solului, condiţionează prima perioadă din ciclul evolutiv al 
plantelor, germinația semințelor. 

Temperatura la care începe germinarea seminţelor poartă denumirea de 
temperatură minimă de germinare şi reprezintă factorul care determină epoca la 
care trebuie să fie semănată fiecare plantă. 

Temperaturile minime de germinare sunt diferite în funcție de plantele de 
cultură, spre exemplu cerealele păioase germinează la temperaturi minime de 2- 


4°C, mazărea la 1- 2°C, floarea soarelui la 5- 6°C. După răsărire plantele au 

cerințe diferite faţă de căldură, înfloritul la cereale se produce la 8- 12°C, 
alungirea paiului la 14- 16°C, înflorirea la 17- 18°C iar maturarea are lor la peste 
19°C. 

Metode de dirijare a regimului termic al solului 

Principalii factori prin care este influențată temperatura solului sunt 
lucrările solului. Solul lucrat, afânat devine mai permeabil, deci este mai cald, 
schimbul de gaze între sol şi atmosferă este mai activ. 

Evitarea stagnării apei, mulcirea solului cu mraniță, turbă sau gunoi de 
grajd mărunțit contribuie la absorbţia căldurii pe solurile grele şi reci. 

Utilizarea îngrăşămintelor organice care prin descompunere degajă 
căldură, contribuie la încălzirea solului. 

Semănatul sau plantatul pe coamele brazdelor, plantarea perdelelor de 
protecţie, arderea substanțelor fumigene în vii, livezi, grădini de legume, irigarea 
cu apă cu temperatură diferită de cea a solului reținerea zăpezii pe semănăturile de 


toamnă, sunt măsuri aplicate în scopul realizării unui regim termic corespunzător. 
8.4. Aerul ca factor de vegetaţie 


Aerul este un amestec de mai multe gaze (tab.1) care participă în procesele 
metabolice ale plantelor. 
Tabelul 7 


Compoziţia chimică a aerului 


gaze rare 


Cerinţele plantelor faţă de aer se referă atât la aerul atmosferic, cât şi la 
aerul din sol. 

Ca orice organism viu planta are nevoie de aer, fiecare din componentele 
acestuia având un anumit rol în viaţa plantei. 

Azotul atmosferic, nu este folosit direct de către plante, ci sub formă de 


săruri ale acidului azotic sau săruri amoniacale luate din sol. 

Oxigenul este indispensabil vieţii plantei pentru procesul de respiraţie, 
pentru  germinarea semințelor, respirația rădăcinilor şi activitatea 
microorganismelor aerobe, cea mai favorabilă concentrație în sol este de 15- 18%. 

Dioxidul de carbon din atmosferă, are rol în procesul de fotosinteză, o 
concentrație mai mare de 1% poate fi suportată de plante. 

Amoniacul, în aerul din sol, se găseşte în cantități mai mari decât în 
atmosferă ca urmare a descompunerii materiei organice proteice. 

Între aerul solului şi aerul atmosferic există un schimb permanent de gaze, 
care este favorizat de starea de afânare a solului. 

Metode de reglare a regimului de aer din sol 

Dirijarea regimului de aer al solului este necesară mai ales pe cele grele, 
care se tasează repede şi formează crustă precum şi pe solurile cu exces de 
umiditate. 

Crusta şi tasarea solului au ca urmare micşorarea porozității acestuia, ceea 
ce îngreunează schimbul de gaze. 

Toate lucrările solului care asigură menținerea structurii şi creşterea 
permeabilității solului, (arat, grăpat, cultivat) contribuie la îmbunătățirea 


regimului de aerație a solului. 
8.5. Apa ca factor de vegetație 


Pentru viața plantelor apa joacă un rol multiplu în sensul că: 

- dizolvă şi transportă sărurile nutritive din sol, săruri care sunt luate de 
către plante din soluţia solului; 

- îndeplineşte şi funcția de reglare a temperaturii plantei, fiind eliminată 
prin transpiraţie; 

- imprimă turgescenţa țesuturilor plantei, asigurând un echilibru mecanic 
al diferitelor organe; 

Plantele au cerinţe care diferă de la o specie la alta, dar şi în funcţie de 
fazele de creştere; fazele în care plantele au nevoie de cantități mari de apă poartă 
denumirea de faze critice. 

La cerealele păioase fazele critice sunt înfrățirea, formarea organelor 
florale şi formarea fructelor. 

La porumb fazele critice sunt formarea organelor florale, formarea şi 


dezvoltarea fructelor. 

Fasolea, soia, inul, cartoful, trifoiul sunt plante nerezistente la secetă, 
având pretenţii mari faţă de umiditate. 

Grâul, secara, orzul de toamnă, porumbul, floarea soarelui, sfecla de zahăr, 
lucerna, sparceta prezintă rezistență mijlocie la secetă. 

Metode de dirijare a regimului hidric al solului 

Acumularea şi păstrarea apei în sol se realizează prin arături adânci de 
vară sau de toamnă, menţinerea stratului superficial fără crustă şi afânat prin 
lucrări cu grapa sau cultivatorul. 

Combaterea buruienilor, respectarea epocii de semănat şi a lucrărilor de 
semănat, alegerea soiurilor şi hibrizilor potriviţi zonelor de cultură, aplicarea 
corectă a îngrăşămintelor, irigarea, sunt măsuri prin care regimul de apă din sol 


poate fi îmbunătățit. 
8.6. Substantele nutritive din sol ca factor de vegetaţie 


Plantele au nevoie pentru creştere şi dezvoltare, de un număr mare de 
elemente chimice din care cel puţin 16 sunt esenţiale pentru nutriția lor. Aceste 
elemente sunt preluate de către plante din aer, apă şi sol. 

Trei din cele 16 elemente esenţiale şi anume: C, H, O, sunt luate din aer şi 
apă iar celelalte elemente sunt preluate de către plante din sol. 

Aproximativ 90- 95% din masa plantei este alcătuită din elemente chimice 
luate din aer şi apă (C 45%, O 42%, şi H 6%) şi numai 5- 10% provin prin 
absorbție din soluția solului. 

În funcţie de proporţia în care intră în alcătuirea plantelor, elementele 
chimice se clasifică în: 

- macroelemente (peste 100 mg/kg) în care sunt cuprinse : Na, P, K, Ca, 
Mg, S, ; 

- microelementele (sub 100 mg/kg) în care sunt cuprinse : Mn, Cu, Zn, 
Mo, Bo, Cl, Fe, etc.. 

Macroelementele sunt consumate în cantități mari de către plante, ele intră 
în componența proteinelor, acizilor nucleici şi a clorofilei. 

Microelementele sau oligoelementele sunt utilizate în cantități mici având 
funcții variate în procesul de metabolism, intervin spre exemplu în constituția 
enzimelor. 

Azotul este necesar pentru sinteza proteinelor şi a citoplasmei celulare, 


influențează fotosinteza prin aceea că intră în alcătuirea clorofilei. Se acumulează 

în toate organele plantei în special în seminţe, fructe dar mai ales în organele verzi 


ale plantei. 


Fosforul este constituentul principal al plantelor, se găseşte în 
protoplasma celulelor, participă la sinteza substanţelor proteice, favorizează 
dezvoltarea rădăcinilor, înfrăţirea cerealelor, grăbeşte maturitatea, stimulează 
fructificarea, măreşte rezistența plantelor la boli, secetă şi îngheț. 

Potasiul intensifică procesul de fotosinteză, reduce transpirația, măreşte 
rezistenţa plantelor la secetă, cădere şi la îngheț. 

Calciul intră în constituția membranei celulare şi joacă un rol important în 
creşterea ţesuturilor tinere, favorizează dezvoltarea rădăcinilor, neutralizează 
acizii organici în exces (acidul oxalic, care se acumulează în cantități importante 
în frunzele şi coletele de sfeclă). 

Magneziul este un component al clorofilei şi alături de fosfor participă la 
formarea proteinelor. 

Metode agrotehnice pentru dirijarea regimului substanţelor nutritive din 
sol 

- administrarea îngrăşămintelor, în vederea completării deficitului de 
elemente nutritive din sol; 

- lucrările solului, prin care se reglează regimul de aer şi căldură din sol, 
favorizează activitatea microorganismelor îmbogăţind solul în materie organică; 

- combaterea buruienilor face ca elementele nutritive să fie consumate 
numai de plantele de cultură; 


- rotația culturilor asigură acumularea în sol a unor substanțe nutritive. 

CAPITOLUL 9. 
LUCRĂRILE SOLULUI 


9.1. Importanţa lucrărilor solului 


Lucrările solului reprezintă procesele tehnologice care se execută în 
scopul modificării însuşirilor solului în vederea creării mediului potrivit pentru 
dezvoltarea plantelor. 

Lucrările solului se execută astfel încât să se realizeze următoarele 
obiective: reglarea însuşirilor fizice, chimice şi biologice ale solului, distrugerea 
buruienilor, a unor dăunători, încorporarea în sol a îngrăşămintelor şi a resturilor 
vegetale. 

Principalele lucrări ale solului sunt: aratul, desfundatul, grăpatul, 
cultivaţia, tăvălugitul, lucru cu freza, etc. 

Procesele tehnologice care au loc în sol în urma executării acestor lucrări 
sunt:  afânarea,  mărunţirea, întoarcerea, amestecarea, nivelarea, tasarea, 


modelarea. 
9.2. Arătura 


Arătura este considerată lucrarea de bază a solului prin care se realizează 
desprinderea solului în brazde, mărunțirea, răsturnarea brazdelor pe o adâncime 
determinată din stratul arabil. 

Arătura se execută cu plugul, organul de lucru al plugului este trupița. 

Prin arătură se realizează: 

- îngroparea la fundul brazdei a stratului superficial de sol cu însuşiri 
fizice modificate şi aducerea la suprafaţă a stratului structurat; 

- încorporarea resturilor vegetale, a buruienilor şi îngrăşămintelor; 

- afânarea prin care se realizează aerarea şi încălzirea solului; 


- înmagazinarea unor cantități mari de apă în sol. 
9.2.1. Condiţiile care determină calitatea arăturii 


Calitatea arăturii se apreciază după următorii indicii de calitate: 
- epoca de executare în raport cu cerinţele agrotehnice; 


- adâncimea brazdei; 

- lăţimea brazdei; 

- gradul de bolovănire (mărunţire); 

- gradul de îngropare a resturilor organice şi a îngrăşămintelor; 
- gradul de vălurire; 


- existenţa gresurilor; 
9.2.1.1. Epoca de executare 


Arătura trebuie efectuată la un conţinut optim de umiditate de 50- 65% din 
capacitatea solului pentru apă. 

La un conţinut prea mare de umiditate, rezultă brazde în curele, fâşii care 
se mărunţesc foarte greu iar dacă umiditatea este prea mică rezultă bolovani care 
de asemeni se mărunțesc greu. Momentul optim de executare a arăturii este 
imediat după recoltarea şi eliberarea terenului de cultura premergătoare. 

După epoca de executare arăturile sunt de vară, de toamnă şi de primăvară. 

a) Arătura de vară se efectuează după culturi care se recoltează vara 
(borceagul, rapița, orz, grâu, ovăz, cartofi timpurii, mazăre, in), destinată atât 
pentru culturi de toamnă dar şi pentru culturi de primăvară. 

Adâncimea arăturii de vară depinde de umiditatea solului, şi de plantele ce 
urmează a fi cultivate. 

Pentru culturile de toamnă adâncimea este de 20 - 25 cm, pentru cele de 
primăvară 25 - 30 cm, iar pentru culturile succesive de 15 - 20 cm. 

Arătura de vară se execută cu plugul în agregat cu grapa stelată care 
realizează şi o uşoară nivelare a solului, reducându-se evaporarea apei. 

b) Arătura de toamnă se efectuează după culturi care se recoltează 
toamna (porumb pentru boabe, floarea soarelui, soia, sfeclă pentru zahăr, cartof de 
toamnă). 

Pentru culturile ce urmează a se semăna toamna, adâncimea este de 15 - 20 
cm şi se execută cu plugul în agregat cu grapa stelată care realizează o mai bună 
mărunţire şi aşezare a solului. 

Pentru culturile de primăvară adâncimea arăturii este de 20 - 30 cm în 
funcţie de condiţiile de sol, gradul de îmburuienare şi de planta cultivată. 

c) Arătura de primăvară nu se practică deoarece prezintă multe 
neajunsuri cum ar fi, pierderea apei din stratul de sol prelucrat, patul germinativ se 
pregăteşte în mod necorespunzător, suprapunerea momentului efectuării arăturii 


cu cel al executării lucrărilor de pregătire a patului germinativ. 

Pe terenurile rămase nearate din toamnă, arătura de primăvară se face la 
adâncimea de 15 - 20 cm, imediat ce solul se poate lucra. Arăturile se grăpează 
concomitent cu grapa stelată, care are rol în mărunţirea şi aşezarea solului şi de a 


micşora pierderile de apă din sol. 
9.2.1.2. Adâncimea brazdei 


Adâncimea la care se execută arătura se stabileşte în funcție de condiţiile 
de climă şi de tipul de sol, de starea culturală a terenului, precum şi de cerințele 
plantelor de cultură. 

După adâncimea de execuţie, arăturile se clasifică în arături superficiale, 
normale, adânci, foarte adânci, şi de desfundare. 

1. Arătura superficială se execută în următoarele cazuri: 

- la pregătirea terenului pentru culturi succesive, pentru cerealele de 
toamnă semănate după premergătoare târzii când umiditatea solului nu permite o 
arătură normală, primăvara pe terenurile rămase nearate, în zonele umede dacă 
arătura de toamnă s-a tasat, pe solurile unde stratul cu humus de la suprafață este 
subțire. 

Arătura superficială se execută la adâncimea de 15 - 20 cm. 

2. Arătura normală se execută la adâncimea de 18 - 20 cm şi este 
destinată pentru însămânţarea unor culturi cu înrădăcinare superficială (cereale 
păioase), dacă în anul anterior a fost efectuată o arătură mai adâncă. 

3. Arătura adâncă se efectuează toamna sau vara, pentru cultura care se 
însămânțează primăvara. Adâncimea de executare este de 21- 30 cm şi se 
stabileşte în funcție de tipul de sol şi de felul plantei. 

4. Arătura foarte adâncă se practică pe solurile argiloase, grele, 
compacte, pentru afânarea, aerisirea şi încălzirea lor, precum şi pe terenurile cu 
exces de umiditate pentru a permite infiltrarea apei. 

Adâncimea la care se execută acest tip de arătură este de 31 - 40 cm, 
făcându-se periodic odată la 3 - 5 ani. 

5. Arătura de desfundare se efectuează cu plugul de desfundat la 40 - 80 
cm, pentru înființarea plantațiilor pomicole şi viticole. 

Când mai mulţi ani la rând arătura se execută la aceeaşi adâncime se 
formează hardpanul (talpa plugului) care este greu străbătută de rădăcinile 
plantelor, motiv pentru care se recomandă ca pe acelaşi teren, adâncimea de 


executare a arăturii să alterneze de la un an la altul. 

9.2.2. Metode de executare a arăturii 


1. Aratul la cormană - lucrarea se începe la mijlocul parcelei, brazda 
fiind răsturnată spre dreapta, a doua brazdă se trasează lângă prima, formându-se 
o coamă, a treia brazdă se trasează tot lângă prima, astfel că brazdele cu soţ sunt 
în dreapta iar cele fără soţ sunt trasate în stânga primei brazde. 

La încheierea arăturii parcela va prezenta o coamă pe mijloc şi două rigole 
pe margini. 

2. Aratul în lături - plugul se introduce în lucru la marginea din dreapta 
parcelei şi se întoarce pe marginea din stânga; brazdele fiind răsturnate spre 
dreapta, vor forma câte o coamă pe marginile parcelei. 

Ultima brazdă este trasată pe mijloc, formându-se o rigolă. 

3. Aratul pe sărite - terenul se împarte în mai multe parcele, cele cu soț se 
vor ara în lături iar parcelele fără soț se vor ara la cormană. Prin această metodă 
denivelările în urma aratului (coamele şi șanțurile) se reduc la jumătate, datorită 
răsturnării brazdei de la margine (la parcela arată în lături) în rigola formată la 
marginea parcelei vecine (care a fost arată la cormană). 

4. Aratul într-o singură parte - se execută cu plugul reversibil şi este 
obligatorie pe terenurile în pantă supuse eroziunii. 

Brazda este răsturnată în ambele sensuri doar într-o singură parte, 
rezultând o arătură fără coame şi fără şanţuri. 

Ca o regulă generală se recomandă ca pe aceeaşi parcelă, anual să se 


alterneze metoda de executare a arăturii în vederea reducerii denivelărilor. 
9.3. Lucrările superficiale ale solului 


Lucrările solului executate cu grapa, cultivatorul, tăvălugul sunt lucrări 


superficiale şi se execută în principal pentru pregătirea patului germinativ. 
9.3.1. Lucrarea solului cu grapa 


Prin grăpat se realizează afânarea şi mărunţirea solului pe o adâncime de 3 
- 12 cm, amestecarea stratului superficial de sol, distrugerea buruienilor în 
vegetație sau în curs de răsărire, nivelarea solului. 

Grăpatul se execută cu diferite tipuri de grape: grapa cu colți reglabili 
(GCR - 1,7) sau rigizi (GCM - 1,0), grapa cu stele cu colți drepți - grapă stelată 
(GS - 1,2), grapă stelată cu colţi curbați - sapă rotativă (SR - 4,5), grapa cu discuri 
(GD - 3,3; GDU - 3,4 M). 

Grapele se folosesc în următoarele cazuri: 

a) grăparea concomitentă cu efectuarea arăturii, cu scopul de a mărunți 
bulgării, a aşeza şi nivela solul, se foloseşte grapa stelată cuplată în urma 
plugului; 

b) grăparea solului de la efectuarea arăturii şi până la pregătirea patului 
germinativ (de 1 - 2 ori), se folosesc grapele cu discuri, dacă solul este bolovănos 
sau grapele cu colți reglabili, dacă solul este mărunțit, dar a format crustă; 

c) grăparea unor culturi înainte de răsărire, dacă s-a format crustă 
(porumb, soia, fasole) sau în primele faze de vegetaţie; 

d) grăparea lucernierelor, trifoiştilor şi pajiştilor primăvara devreme sau 
după fiecare coasă, realizându-se distrugerea crustei, afânarea stratului superficial 
al solului, distrugerea buruienilor, strângerea resturilor organice, favorizarea 
lăstăririi plantelor. Se folosesc grapele cu colţi, sapa rotativă sau grapa cu discuri; 

e) grăparea miriştilor cu grapa cu discuri în situația în care arătura nu se poate 
efectua imediat după recoltarea premergătoarei, lucrarea numindu-se dezmiriştire; 

f) grapa cu discuri se foloseşte înaintea arăturii de toamnă pentru 


distrugerea resturilor vegetale rămase după recoltarea porumbului, florii soarelui. 
9.3.2. Lucrarea solului cu cultivatorul 


Acţionează asupra solului de la suprafață, pe adâncimea de 3- 18 cm, 
lucrarea se poate face pe toată lățimea de lucru (cultivaţie totală) pentru pregătirea 
terenului în vederea însămânțării sau se poate face între rândurile de plante 
semănate la distanţe mari (cultivaţie parțială sau prăşit). 

Cultivatoarele pot fi echipate cu organe active în formă de săgeată, cuțit 
unilateral, daltă, rariță, şi se folosesc în următoarele cazuri: 

a) la pregătirea patului germinativ, (cultivație totală); 

b) la deschiderea rigolelor în cazul irigării culturilor prin brazde sau 
muşuroitul la cartof; 

c) pentru mobilizarea adâncă, fără întoarcerea stratului de sol; 

d) la lucrarea solului între rândurile de plante, semănate,în rânduri 
distanțate; 


e) la întreținerea pajiştilor; 

9.3.3. Lucrarea solului cu tăvălugul 


Lucrarea cu tăvălugul se face în scopul pregătirii terenului pentru 
însămânţare sau ca lucrare de întreţinere în cazuri speciale, se execută cu 
tăvălugul neted 3TN - 1,4 sau tăvălugul inelar 3TI - 5,5. 

Prin tăvălugire se realizează tasarea stratului superficial de sol, mărunțirea 
bulgărilor rămaşi de la arătură, punerea în contact cu solul a seminţelor. 

Tăvălugul se foloseşte: 

a) când însămânţarea se face în sol uscat pentru a pune semințele în 
contact cu solul; 

b) la pregătirea patului germinativ; 

c) pentru tasarea stratului de sol prea afânat când se pregăteşte patul 
germinativ pentru semințe mici. 

Lucrarea se efectuiază cu tăvălugul neted sau inelar în momentul când 


solul nu aderă de suprafaţa acestuia din cauza umidității. 
9.4. Sistemele de lucrări ale solului 


Totalitatea lucrărilor solului şi ordinea de executare reprezintă sisteme de 
lucrări ale solului. 

Principalele sisteme de lucrări ale solului sunt următoarele: 

- sistemul de lucrări pentru culturi de toamnă; 

- sistemul de lucrări pentru culturi de primăvară; 

- sistemul de lucrări pentru culturi succesive; 


- sistemul minim de lucrări ale solului. 
9.4.1. Sisteme de lucrări pentru culturi de toamnă 


Sistemele de lucrări ale solului pentru culturile care se însămânțează 
toamna (grâu de toamnă, orz de toamnă, secară, borceag de toamnă, rapiță) depind 
de planta premergătoare. 

1. După premergătoarele timpurii - după culturile care se recoltează la 
sfârşitul primăverii sau în timpul verii cum ar fi borceagul, cartofii timpurii, 
rapiţa, mazărea, cerealele păioase, lucrările care se aplică se vor diferenția după 
tipul de sol, fertilitatea, starea culturală, umiditatea solului. 

După recoltarea plantelor premergătoare se efectuează arătura cu plugul în 
agregat cu grapa stelată, adâncimea de lucru 18- 22 cm în scopul păstrării rezervei 


de apă din sol. 

În perioada de la arat şi până la însămânţare se efectuează 1- 3 lucrări cu 
grapa pentru a menţine solul afânat, fără bulgări şi fără buruieni. Aceste lucrări se 
efectuează cu grapa cu discuri, dacă arătura prezintă bulgări şi buruieni sau cu 
grapa cu colți reglabili dacă s-a format crusta. 

Pregătirea patului germinativ se face cu grapa cu discuri prin 1- 2 lucrări. 
Dacă terenul este nivelat, mărunțit, fără buruieni, pregătirea patului germinativ se 
poate face numai cu combinatorul. 

În verile secetoase când datorită lipsei apei din sol, terenul este prea uscat 
ci se efectuează o lucrare superficială cu grapa cu discuri la 8- 12 cm sau cu 
plugul şi grapa stelată la 12- 15 cm, în vederea păstrării apei în sol. 

Lucrarea se numeşte dezmiriştit, urmând ca arătura să se efectueze după 
căderea primelor precipitaţii. 

2. După premergătoarele târzii - suprafeţe destul de mari ocupate cu 
culturile de toamnă sunt însămânţate după premergătoare târzii (floarea soarelui, 
porumb, soia, sfecla de zahăr). 

În acest scop toate lucrările solului şi pregătirea patului germinativ 
trebuiesc realizate într-un timp scurt de la eliberarea terenului de cultura 
premergătoare. 

Lucrările care se efectuează în aceste situaţii sunt: 

- arătura, la adâncimea de 18- 22 cm, cu plugul în agregat cu grapa stelată; 

- mărunţirea bulgărilor, prin 1- 3 lucrări cu grapa cu discuri; 

- pregătirea patului germinativ, prin l- 2 lucrări cu grapa cu discuri şi 
combinatorul. 


9.4.2. Sistemul de lucrări pentru culturi de primăvară 


Pentru culturile de primăvară, sistemul de lucrări cuprinde arătura şi 1 - 4 
lucrări superficiale. 

Arătura este lucrarea care se execută în anul precedent, adâncimea variază 
între 20 şi 30 cm, frecvent între 22 - 28 cm. In funcție de textura solului, de 
grosimea orizontului A, dar şi de planta de cultură. 

Lucrările superficiale se execută în perioada de la desprimăvărare şi până 
la însămânţare, se fac în scopul pregătirii de calitate a patului germinativ. 

a) Pentru culturile care se seamănă primăvara mai devreme (mazărea, 


borceagul, lucerna, trifoiul, inul, sfecla, cartoful) prima lucrare se face cu grapa cu 

colți reglabili, după ce solul s-a zvântat. Această lucrare este suficientă pentru 
pregătirea patului germinativ dacă terenul este curat de buruieni şi afânat. 

b) Pentru culturile care se seamănă primăvara mai târziu (sfârşitul lunii 
aprilie-începutul lunii mai), sistemul de lucrări ale solului se compune dintr-o 
lucrare aplicată primăvara devreme cu grapa cu colți reglabili şi bara de nivelare, 
şi 3 - 5 lucrări cu grapa cu discuri. 

9.4.3. Sistemul de lucrări pentru culturile succesive 


Culturile succesive sau duble, se seamănă imediat după recoltarea 
plantelor premergătoare, la sfârşitul primăverii sau începutul verii. 

Culturile succesive se pretează în zonele unde precipitațiile sunt bine 
repartizate în perioada de vegetație sau în sistem irigat, iar însămânţarea să se facă 
cât mai aproape de momentul recoltării premergătoarelor. 

Din acest motiv, este necesar ca terenul să fie eliberat cât mai repede iar 
arătura să se execute imediat după recoltarea plantei premergătoare când solul este 
mai umed. 

Adâncimea arăturii variază între 15 - 20 cm în funcție de umiditatea 
solului. În continuare terenul se pregăteşte cu 1 - 2 lucrări cu grapa cu discuri în 


agregat cu grapa cu colţi reglabil sau cu tăvălugul neted. 


37 


CAPITOLUL 10 


SEMĂNATUL ŞI LUCRĂRILE DE ÎNGRIJIRE A 
CULTURILOR DUPĂ SEMĂNAT 


10.1. Materialul de semănat şi plantat 


Lucrarea prin care sămânţa se introduce în solul pregătit la adâncime 
corespunzătoare, pentru a germina şi a produce noi plante, se numeşte semănat. 

Plantatul este lucrarea prin care sunt încorporate în sol organele vegetative 
(tuberculi, rădăcini tuberizate, butaşi, material săditor). 

Pentru a putea fi folosite la semănat, seminţele trebuie să aibă următoarele 
însuşiri: 

- autenticitatea, însuşirea seminţei de a aparţine unui soi sau hibrid; 

- puritatea, însuşirea seminţei de a nu conţine corpuri străine; 

- facultatea germinativă, procentul de seminţe germinabile; 

- masa a 1000 de boabe (MMB), se exprimă în grame; 

- masa hectolitrică, reprezintă masa seminţelor dintr-un volum 

de 100 l; 

- umiditatea, reprezintă conținutul în apă din semințe; 

- starea sanitară sau prezența atacului de boli şi dăunători. 


10.1.1 Pregătirea seminţelor pentru semănat 


Principalele lucrări de pregătire a seminţelor înainte de semănat sunt: 
condiționarea, uscarea, expunerea la soare, umectarea, tratarea, preîncolţirea, 
drajarea, etc. 

Uscarea constă în reducerea conţinutului de apă din seminţe, până la 
nivelul la care acestea nu se alterează. 

Condiţionarea (curățirea), constă în îndepărtarea impurităților şi mai ales 
a impurităților verzi. 

Sortarea poate fi făcută odată sau separat de curățire, în instalaţii speciale 
(în special la porumb). 


Expunerea la soare se practică pentru a stimula procesele vitale (fasole). 

Umectarea are rolul de a grăbi germinarea semințelor, se practică mai ales 
în legumicultură. 

Preîncolţirea se aplică la unele legume sau la cartofii timpurii, pentru a 
grăbi ajungerea la maturitate. 

Drajarea, este acoperirea seminţelor cu o peliculă din material organic, se 
poate practica la seminţele segmentate şi şlefuite de sfeclă sau la unele legume. 

Tratarea seminţelor cu insecticide şi funcigide împotriva bolilor care se 
pot transmite prin sămânță şi a dăunătorilor care pot ataca sămânţa în sol până la 


germinare, se poate face cu câteva zile înainte de semănat. 
10.2. Epoca de semănat 


Unele specii de plante se seamănă toamna iar altele primăvara, deoarece 
semințele germinează la temperaturi diferite iar plantele răsărite reacționează 
diferit la temperaturile atmosferice scăzute. 

Toamna se seamănă rapiţa de toamnă, orzul şi orzoaica de toamnă, secara 
şi grâul. Pentru aceste specii se impune respectarea epocii optime de semănat care 
asigură răsărirea la timp a plantelor şi pregătirea pentru a rezista temperaturilor 
coborâte din timpul iernii. 

Semănatul prea devreme determină o creştere prea mare a masei vegetale 
şi o scădere a rezistenţei plantelor la atacul bolilor şi dăunătorilor. 

Cu excepția rapiţei care se seamănă la sfârşitul lunii august, celelalte 
specii se seamănă începând cu a doua jumătate a lunii septembrie şi până în prima 
decadă a lunii octombrie. 

În primăvară se seamănă majoritatea culturilor, epoca de semănat se 
stabileşte în funcție de temperatura minimă de germinare a seminţelor. 

Culturile de primăvară se pot semăna în epoca I timpurie când în sol sunt 1 
- 3°C, temperatura minimă de germinare pentru mazăre, lucernă, trifoi, cereale de 
primăvară, calendaristic corespunde cu intervalul 1 - 10 martie. 

În epoca I târzie când în sol temperatura ajunge la 5 - 7°C se poate semăna 
sfecla, floarea soarelui, calendaristic este intervalul 25 martie - 15 aprilie. 

Epoca II este caracterizată prin creşterea temperaturii în sol la 8 - 10°C, 
condiție necesară pentru germinarea seminţelor de porumb, fasole, soia. 

În epoca III în sol temperatura ajunge la 10 - 12°C prielnică pentru 
germinarea seminţelor de tutun, orez, bumbac, bostănoase. 

Data începerii semănatului depinde şi de condițiile de climă din zona, de 


cultură, de textura solului, de expoziţia terenului. 

10.3. Metode de semănat 


La stabilirea metodei de semănat se ține seama de particularitățile 
plantelor, de scopul culturii, condițiile climatice, distanţa dintre rânduri. 

În funcţie de aceşti factori semănatul se poate realiza folosind următoarele 
metode: 

Semănatul în rânduri obişnuite 

Prin această metodă se seamănă cerealele păioase, lucerna, trifoiul, cânepa 
pentru fuior, inul, borceagul. 

Distanţa dintre rânduri este de 12,5 cm, care se realizează cu semănătoarea 
SUP -29. 

Semănatul în rânduri dese 

În acest mod se pot semăna cerealele păioase, inul, distanţa dintre rânduri 
este de 6 cm. Semănatul în rânduri dese se realizează cu semănătoarea SUP-29 
echipată cu brăzdare duble. 

Semănatul în rânduri îndepărtate 

Este metoda prin care sunt semănate culturile prăşitoare, distanţa dintre 
rânduri este de 30 - 80 cm în funcție de particularităţile culturii respective,se 
realizează cu semănătoarea purtată SPC-6, în acest mod este semănat porumbul, 
floarea soarelui, sfecla, cartoful, fasolea, soia. 

Semănatul în benzi 

Benzile sunt grupuri de două sau mai multe rânduri cu distanţe între ele 
(12,4 - 45 cm) iar între benzi se lasă distanţe mai mari (60- 70 cm), acest sistem se 
practică pentru soia, sfeclă şi loturile semincere. 

Semănatul în rigole 

Este practicat pe terenurile în pantă sau în zonele secetoase, deoarece pe 
fundul rigolei sămânța găseşte umiditatea necesară încolțirii, iar plantele se 
înrădăcinează mai bine. 

Semănatul în coame 

Se aplică în zonele reci cu exces de umiditate, se practică la cultura 


cartofului sau în legumicultură. 
10.4. Adâncimea de semănat 


Adâncimea de semănat depinde de particularitățile plantelor, de umiditatea 
şi textura solului. Se apreciază că adâncimea de încorporare a seminţelor să fie de 


cca. 10 ori mai mare decât diametrul acestora. 

Semințele mai mici (rapiţa, lucerna, trifoi, legume) se încorporează în sol 
la adâncimi de 2- 3 cm, în timp ce seminţele mari (porumb, floarea soarelui, soia, 
fasolea, etc.) la adâncimi de 5- 10 cm. 

Aceeaşi sămânță se încorporează la adâncime mai mică în solul mai umed 


sau argilos. 
10.5. Norma de sămânță 


Norma de sămânță sau cantitatea de sămânță folosită la un hectar depinde 
de desimea la semănat, de greutatea a 1000 boabe, de puritatea şi germinația 
seminței. 

Norma se calculează după următoarea relaţie: 


Dx MMB 
C kg/ha = --------------------- x 100 
PxG 
C = cantitatea de sămânță necesară pentru un hectar; 


D = densitatea care trebuie realizată la semănat; 
MMB = masa a 1000 boabe; 
P = puritatea seminței; 


G = germinaţia seminţei. 
10.6. Lucrări de îngrijire a culturilor după semănat 


De la înfiinţarea culturilor până la recoltare se execută diferite lucrări de 
îngrijire care se diferenţiază după plantele de cultură, condiţiile de climă şi sol. 

10.6.1. Lucrări de îngrijire a culturilor de toamnă 

a) Până la venirea iernii principalele lucrări de îngrijire sunt: 

- udarea pentru răsărire, lucrare ce se poate efectua numai pe terenurile 
amenajate pentru irigat; 

- combaterea dăunătorilor, se face la semnalarea atacului în perioada de 
toamnă; 

- măsurile de eliminare a excesului de apă prin executare de şanţuri de 
scurgere. 

b) În timpul iernii se face verificarea stării de vegetaţie a culturii prin 
recoltarea probelor de sol cu plante (monoliţi). 

c) Primăvara se vor aplica următoarele lucrări de îngrijire: 

- îngrăşarea suplimentară cu îngrăşăminte cu azot; 


- eliminarea excesului de apă prin executarea canalelor de scurgere; 

- combaterea buruienilor prin mijloace mecanice, cu sapa rotativă sau prin 
mijloace chimice, cu ierbicide; 

- combaterea bolilor şi dăunătorilor folosind fungicide şi insecticide; 

- irigarea culturilor pentru satisfacerea nevoilor de apă. 

Uneori la ieşirea din iarnă plantele au o parte din rădăcini la suprafața 
solului, fenomen cunoscut sub denumirea de descălțare sau dezrădăcinare. 

Repunerea rădăcinilor plantelor în contact cu solul se realizează printr-o 


lucrare cu tăvălugul neted, imediat ce solul este zvântat. 


10.6.2. Lucrări de îngrijire a culturilor de primăvară 


a) Pentru culturile neprăşitoare se execută următoarele lucrări: 

- tăvălugirea, care se face imediat după semănat, mai ales dacă solul este 
uscat sau pentru culturile cu seminţe mici; 

- combaterea buruienilor se efectuează fie cu grapa cu colţi reglabili sau cu 
sapa rotativă, fie cu ajutorul erbicidelor; 

- combaterea bolilor şi dăunătorilor se poate face în scop preventiv sau 
curativ, folosind fungicide şi insecticide; 

- îngrăşarea suplimentară cu îngrăşăminte uşor solubile. 

b) Pentru culturile prăşitoare: 

- grăpatul se poate face înainte sau după răsărirea plantelor pentru 
distrugerea crustei şi a buruienilor în curs de răsărire, perpendicular pe rândul de 
plante; 

- completarea golurilor când rândurile se observă; 

- prăşitul este lucrarea specifică pentru culturile de prăşitoare, care se face 
în scopul distrugerii buruienilor, crustei şi afânării solului. 

Pe intervalul dintre rânduri prăşitul se execută cu cultivatorul echipat cu 
cuțite tip săgeată şi semisăgeată, iar pe rândul de plante lucrarea se face manual cu 
sapa. 

Ultima praşilă mecanică se execută înainte ca plantele să atingă cadrul 
cultivatorului. 

- răritul constă în smulgerea sau tăierea plantelor până la desimea optimă 
la culturile răsărite mai des; 

- muşuroitul constă în formarea unui muşuroi la rădăcina plantelor, se 
execută cu cultivatorul echipat cu corpuri tip rariță; 

- ciupitul sau ruperea vârfurilor tulpinii principale pentru a opri creşterea 
în înălțime a plantei şi a dirija substanțele hrănitoare la fructe; 

- mulcirea este lucrarea prin care se acoperă solul cu diferite materiale 


(paie tocate, mraniță, gunoi fermentat, turbă, etc.). 

CAPITOLUL 11 
BURUIENILE 


11.1. Pagubele produse de buruieni 


1. Concurează plantele de cultură pentru condiţiile de viață. 

a) Buruienile consumă din sol cantități importante de apă şi substanțe 
nutritive. 

b) Umbresc plantele de cultură. 

Plantele de cultură în primele faze de vegetație, cresc şi se dezvoltă mai 
greu, se îngălbenesc, tulpinile se subțiază, scade rezistenţa plantelor la cădere. 

c) Unele buruieni în timpul vegetației sau după descompunere, eliberează 
în sol, substanţe ce inhibă creşterea plantelor de cultură (substanţe allelopatice). 

2. Buruienile influenţează negativ calitatea produselor agricole. 

Buruienile produc pagube nu numai asupra cantităţii recoltelor ci şi a 
calității acestora. Recoltele obţinute din lanurile îmburuienate conțin cantităţi mari 
de seminţe de buruieni. 

Semințele sau planta întreagă pot deprecia mirosul, gustul, culoarea 
produselor obținute de la animalele care le consumă. 

Usturoiul sălbatic (Allium rotundum), pelinul (Artemisia sp.), ceapa ciorii 
(Gagea arvensis),  muşeţelul (Matricaria  chamolila), sulfina (Melilotus 
officinalis), dacă sunt consumate de animale imprimă gust şi miros neplăcut 
laptelui şi cărnii. 

Spinii, ciulinii, brusturele, depreciază calitatea lânii şi a pielii animalelor. 

Semințele de neghină (Agrostema githago) măcinate odată cu cerealele 
panificabile dau un gust amar, culoare neagră făinii. 

Fânul care conține multe buruieni are o valoare nutritivă scăzută. 

De menţionat şi faptul că unele seminţe de buruieni sunt îndepărtate greu 
şi numai în instalaţii speciale cum este cazul la torţel (Cuscuta sp.), zâzanie 
(Lolium temulentum), odos (Avena fatua). 

3. Buruienile şi seminţele lor provoacă intoxicații la om şi animale. 

În general animalele evită consumul buruienilor toxice sau dăunătoare în 


timpul păşunatului, datorită mirosului caracteristic pe care îl au, dar dacă sunt 

consumate, datorită alcaloizilor, saponinelor, glucozizilor, etc., pe care le conțin 
pot produce intoxicații sau chiar moartea animalelor. 

Cele mai răspândite buruieni toxice sunt: 

- Hyoscyamus niger (măselariţa) - care produce paralizii la cabaline şi 
rumegătoare; 

- Atropa belladona (mătrăguna) - provoacă tulburări digestive, paralazii; 

- Cicuta virosa (cucuta de apă) - este foarte toxică pentru cabaline, 
produce paralizii şi moartea animalelor în 24 ore; 

- Datura stramonium (laurul) - produce paralizii la animale; 

- Colchium autumnale (brânduşa de toamnă) - conţine un latex care este 
foarte toxic şi care produce paralizia centrului respirator sau tulburări digestive, 
intoxicații mortale; 

- Glyceria acvatica (mana de apă) - conţine acid cianhidric, produce 
intoxicații; 

- Euphorbia cyparissias (laptele câinelui) - conține un latex care provoacă 
vomă, colici, diaree. 

Semințele de odos (4vena fatua) consumate împreună cu cele de ovăz pot 
provoca inflamaţia mucoasei esofagului la cai, iar semințele de piciorul cocoşului 
(Ranunculus arvensis) rănesc cu ghimpii lor mucoasa tubului digestiv a animalelor. 

Unele seminţe sunt toxice atât pentru om cât şi pentru animale.Seminţele 
de zâzanie (Lolium temulentum) conţin o ciupercă otrăvitoare care poate provoca 
otrăviri la om, seminţele de neghină (4grostema githago) sau de măselariță 
(Hyosciamus niger) sunt toxice şi vătămătoare pentru om şi animale. 

4. Buruienile ca mijloc de răspândire a insectelor dăunătoare şi a 
bolilor plantelor agricole. 

Multe buruieni sunt gazde pentru dăunătorii şi agenții patogeni ai plantelor 
de cultură, volbura (Convolvulus arvensis) plantă gazdă pentru viermele sârmă 
(Agriostes lineatus) foarte periculos pentru cereale, Chenopodium album (loboda 
sălbatică) are aceleaşi boli ca şi sfecla de zahăr, Solanum nigrum (zârna), gazdă 
pentru gândacul din Colorado. 

5. Creşterea volumului de muncă şi a cheltuielilor ca urmare a 
îmburuienării. 

Lanurile îmburuienate se lucrează mai greu şi sunt necesare mai multe lucrări 


de combatere a buruienilor, iar recoltarea se face mai greu şi cu pierderi mari. 

11.2. Particularităţile biologice ale buruienilor 


Buruienile prezintă unele însuşiri biologice diferite de ale plantelor de 
cultură care favorizează răspândirea lor şi îngreunează combaterea. 


Principalele particularități biologice ale buruienilor sunt: 
11.2.1. Modul de înmulţire 


Comparativ cu plantele de cultură, buruienile se înmulţesc atât prin 
seminţe cât şi vegetativ, cele mai multe specii de buruieni se înmulţesc însă pe 
cale sexuată (seminţe). 

Buruienile pot produce 3- 4 generaţii de seminţe pe an (Capsella bursa 
pastoris, Senecio vernalis), seminţele sunt capabile să germineze înainte de 
scuturarea totală a petalelor florilor. 

Există după cum am văzut şi specii de buruieni care se pot înmulţi şi 
vegetativ prin rizomi, drajoni, stoloni, bulbi. 

Prin rizomi se înmulţesc specii ca pirul (Agropyron repens), pirul gros 
(Cynodon dactilon), coada calului (Equisetum arvense), etc. 

Prin drajoni se înmulțesc pălămida (Cirsium arvense), susaiul (Soanchus 
arvensis), volbura ( Convolvulus arvensis), iar prin bulbi - ceapa ciorii (Gagea 
arvensis), usturoriul sălbatic (Allium rotundum), brânduşa de toamnă (Colchicum 


autumnale). 
11.2.2. Germinaţia semințelor 


Majoritatea semințelor de buruieni germinează la adâncimea cuprinsă între 
0,5 - 5 cm, altele pot germina de la o adâncime mai mare de 8 - 10 cm 
(Convolvulus arvensis, Polygonum convolvulus) sau chiar de la 20 cm (Avena 
fatua). 

Temperatura minimă de germinare este diferită după specii, Capsella, 
Thlaspi, pot germina la 1 - 5°C, Amaranthus, Chenopodium, germinează la 10 - 
15°C în timp ce Cuscuta, Echinoloa germinează când în sol sunt 10 - 12°C. 

Germinația semințelor de buruieni este eşalonată, motiv pentru care şi 


combaterea lor este îngreunată. 
11.2.3. Vitalitatea şi longevitatea 


Vitalitatea este proprietatea semințelor de a rezista la condițiile de mediu, 


fără să-şi piardă puterea de germinație. 

Semințele buruienilor au o vitalitate mare deoarece pot să supraviețuiască 
chiar în condiţii de secetă prelungită. 

Longevitatea este proprietatea seminţelor de a-şi păstra puterea de 
germinaţie timp foarte îndelungat. 

După longevitate seminţele se clasifică în trei grupe: 

- longevitate până la 3 ani; 

- longevitate între 3 - 17 ani; 


- longevitate între 17 - 100 ani. 
11.3. Surse de îmburuienare 


11.3.1. Căile de răspândire a buruienilor 


Sursa principală de îmburuienare o constituie rezerva de semințe de 
buruieni din sol, care asigură răsărirea eşalonată în funcție de condițiile prielnice 
de germinare. 

Cele mai multe seminţe se găsesc în stratul de la 0- 20 cm, la adâncimea 
de 50- 60 cm dispar aproape în totalitate. 

Alte surse de îmburuienare sunt: 

- buruienile care cresc pe terenurile necultivate sau în culturi neângrijite; 

- folosirea pentru semănat de sămânță necondiționată; 

- folosirea gunoiului de grajd insuficient fermentat; 

- mişcarea seminţelor dintr-un loc în altul datorită activității omului; 


- factorii naturali, vântul, apa, animalele servesc la transportul seminţelor 
la distanță; 


11.4. Clasificarea buruienilor 


11.4.1. Criterii de clasificare 

Buruienile se pot clasifica după mai multe criterii şi anume: 

1. După modul de răspândire. 

Buruienile se pot răspândi prin numeroase căi, cu ajutorul factorilor 
naturali sau prin mijloace proprii. 

a) Buruienile care îşi asigură răspândirea seminţelor prin mijloace proprii 
se numesc autohore,; plesnitoare (Ecbalium elaterium) şi slăbănogul (Impatiens 


nolli), trei fraţi pătați (Viola tricolor). 
b) Buruienile la care fructele şi seminţele sunt răspândite cu ajutorul 


factorilor externi se numesc alohore. Din această grupă fac parte: 

- buruienile anemohore (răspândite cu ajutorul vântului); 

- Cirsium arvense - pălămida; Sonchus arvensis - susaiul; Taraxacum 
officinale - păpădia. 

- buruienile hidromorfe (răspândite cu ajutorul apei). 

Acest mod de răspândire este frecvent în orezării unde se întâlneşte 
Echinochloa crus gali (iarba bărboasă) sau pe terenurile irigate. 

- buruienile zoohore - sunt răspândite de către păsări şi animale. 

În acest fel sunt răspândite acele fructe sau seminţe care sunt prevăzute cu 
cârlige, ţepi, ariste cu care se agaţă de părul sau blana animalelor (Arctium lapa - 
brusturile, Xanthium strumarium - cornuţi, Xanthium spinosum - holera. 

- buruieni răspândite cu ajutorul omului (antropohore) care foloseşte 
pentru semănat material necondiţionat, transportul semințelor sau furajelor 
infestate cu buruieni. 

2. După locul unde crese 

Buruienile sunt întâlnite peste tot începând cu terenuril;e necultivate, în 
culturi, pajişti, grădini de legume, etc. 

Din acest punct de vedere buruienile sunt: 

a) ruderale - întâlnite pe terenuri necultivate, marginea drumurilor, 
malurile apelor (Malva neglecta - nalba sălbatică, Lamium purpureum - urzica 
moartă, Amaranthus retroflexus - ştirul. 

b) segetale - din această grupă fac parte toate buruienile întâlnite în 
culturile agricole, sunt cele mai răspândite (Amaranthus retroflexus - ştirul, 
Chenopodium album - loboda sălbatică, Convolvulus arvensis - volbura, Cirsium 
arvense - pălămida. 

c) din grădinile de legume - specifice grădinilor de legume mai 
importante sunt următoarele specii (Datura stramonium - laurul, Hyosciamus 
niger - măselarița, Amaranthus retroflexus - ştirul). 

d) de pe pajişti - pajiştile şi fânețele naturale sunt invadate de specii ca 
:(Taraxacum officinale - păpădia, Euphorbia cyparisias - laptele câinelui, 
Xanthium strumarium - cornuţi, Xanthium spinosum - holera, Carduus nutans - 
ciulin). 

3. După preferințele faţă de hrană. 

Buruienile se împart în următoarele grupe: 

a) azotofile- sunt buruienile care preferă terenuri bogate în azot, în această 
grupă se include ştirul, loboda, urzica, laurul, etc. 

b) calcifile- sunt buruienile întâlnite pe terenurile bogate în calciu 
(Melilotus officinale- sulfina, Rubus caesius - rugul, Linaria vulgaris - lânăriţa). 

c) acidofile sau calcifuge- sunt specii de buruieni întâlnite pe soluri acide, 
mai frecvente sunt:(Eguisetum arvense - coada calului, Rumex acetosela- 
măcrişul). 

d) halofile sau buruieni de sărături- adaptate să creacă pe terenuri 
sărăturate (Artemisia sp. - peliniţa, Salicornia herbacea - iarba sărată). 

4. După modul de procurare a hranei. 

În funcţie de acest criteriu buruienile se împart în două grupe mari şi 
anume, neparazite şi parazite. 

a) Buruienile neparazite cuprind majoritatea speciilor de plante care se 
pot hrăni independent, prin organe proprii. 

b) Buruienile parazite sunt acele specii care nu au capacitatea de a se 
hrăni independent. Cele mai periculoase sunt speciile de torţel (Cuscuta speciae) 
care parazitează tulpinile plantelor iar speciile de lupoaie (Orobanche sp.) 
parazitează rădăcinile unor plante. 

5. Criteriul cel mai important din punct de vedere agronomic este 
după modul de înmulţire. N.Şarpe (1976) împarte buruienile în două mari grupe 
după particularitățile de înmulțire şi durata vieții şi anume: monocarpice şi 
policarpice. 

A. Buruienile monocarpice - fructifică o singură dată în viaţă. 

B. Buruienile policarpice fructifică de mai multe ori în viaţa lor deoarece 
au o durată de viaţă de 3 - 4 ani, deci sunt buruieni perene. 

A. Buruienile monocarpice - la rândul lor se împart în două grupe: 
monociclice şi diciclice. 

Buruienile monociclice sunt buruieni anuale, ajung la maturitate în anul în 
care au răsărit, se înmulţesc prin seminţe. 

Buruienile dicilice sau bianuale- sunt buruieni care trăiesc doi ani, în 
primul an se dezvoltă rozeta iar în al doilea fructifică. 

1. Buruienile monocarpice monociclice la rândul lor sunt efemere, timpurii 
de primăvară şi târzii de primăvară. 

- efemere - Stelaria media, Erodium cicutarium, Veronica hederifolia; 

- timpurii de primăvară - Sinapis arvensis, Avena fatua, Fumaria sp.; 

- târzii de rpimăvară - Setaria sp., Amaranthus retroflexus, Chenopodium 


album, Solanum nigrum. 

2. Burueini monocarpice diciclice - pot fi grupate în trei categorii : care 
iernează facultativ, de toamnă şi bienale. 

a) Buruieni care iernează facultativ : Agrostema githago (neghina, 
Capsella bursa-pastoris (traista ciobanului), Matricaria chamomila (muşeţel), 
Papaver rhoeas (macul). 

b) Buruieni de toamnă :Apera spica venti (iarba vântului) şi Bromus 
arvensis (obsiga). 

c) Buruieni bienale, în primul an de vegetație cresc vegetativ, iar în al 
doiloea ajung să fructifice. 

Exemple din această grupă sunt: Arctium lapa (brusture), Onopordon 
acanthium (scai măgăresc), Conium maculatum (cucuta), Daucus carota (morcov 
sălbatic), Hyoscyamus niger (măselariță). 

B. Buruieni policarpice (perene) 

Cuprind trei grupe în funcție de modul cum se înmulţesc şi anume: 

a) buruieni fără înmulțire vegetativă; 

b) buruieni cu înmulţire vegetativă slabă; 

c) buruieni cu înmulţire vegetativă puternică. 

a) Buruieni fără înmulțire vegetativă, se înmulţesc sexuat prin seminţe, 
Plantago sp. (pătlagina), Ranunculus acer (floarea broşeteascvă), Artemisia 
absinthium (pelin). 

b) Buruieni cu înmulţire vegetativă slabă - sunt buruieni care produc anual 
semințe cu care se pot înmulți, dar şi din mugurii dorminzi aflați pe rădăcină. 
Astfel de buruieni sunt: Taraxacum officinale (păpădia), Cichorium intybus 
(cicoarea), Plantago lanceolata (pătlagina). 

c) Buruieni care se înmulțesc puternic pe cale vegetativă, din această 
grupă fac parte buruieni care produc şi seminţe dar care se pot înmulți şi prin 
organe vegetative (drajoni, rizomi, stoloni şi bulbi). 

- Dintre buruienile care se înmulţesc prin muguri de rădăcină (drajom) 
amintim următoarele specii : Cirsium arvense (pălămida), Sonchus arvensis 
(susai), Convolvulus arvensis (volbura), Lepidium draba (urda vacii), etc. 

- Buruieni care se înmulţesc prin rizomi: Agropyron repens (pir târâtor), 
Cynodon dactylon (pir gros), Equisetum arvense (coada calului), Sorghum 


halepense (costrei). 

- Buruieni care se înmulţesc prin tulpini târâtoare cu stoloni, din această 
grupă cităm: Rubus caesius (rugul), Ranunculus repens (floarea de lac), Ajuga 
reptans (vineriţa), Potensilla reptans (cinci degete). 

- Buruieni care se înmulţesc prin bulbi, din speciile care se înmulţesc prin 
bulbi amintim: Allium rotundum (usturoi sălbatic), Gagea sp. (ceapa ciorii), 


Colchicum autumnale (brânduşa de toamnă). 
11.5. Metode de combatere a buruienilor 


Prevenirea răspândirii şi combaterea acestora se poate realiza prin două 


grupe de metode şi anume: metode preventive şi metode curative. 
11.5.1. Metode preventive 


Măsurile preventive au rol de a preveni răspândirea buruienilor, fapt care 
este posibil numai prin cunoaşterea particularităților biologice ale buruienilor, a 
modului lor de înmulțire şi a modului de răspândire. 

Principalele metode de prevenire a îmburuienării sunt: curățirea 
materialului de semănat prin selectare, pregătirea corespunzătoare a gunoiului de 
grajd, curățirea apelor de irigat de seminţe de buruieni, recoltarea la timp a 
culturilor, distrugerea buruienilor de pe terenurile cultivate, organizarea 


serviciului de carantină fito-sanitară. 
11.5.2. Metode curative 


Metodele de combatere a buruienilor în scop curativ sunt grupate în 
metode agrotehnice, metode biologice şi metode chimice. 

1. Metode agrotehnice. 

Sunt cele mai vechi şi cele mai eficiente mijloace folosite în combaterea 
buruienilor. Aceste metode prezintă următoarele avantaje : 

- se combat toate speciile de buruieni aflate în vegetație; 

- concomitent cu combaterea se pregăteşte şi patul germinativ pentru 
semănat; 

- nu sunt poluante. 

Dezavantajele acestor metode se referă la faptul că necesită multă forță de 
muncă (prăşit, plivit), nu se pot aplica la timp în caz de ploi, iar repetarea 
lucrărilor duce la tasarea solului determinând modificarea structurii solului. 


Cele mai importante metode agrotehnice de combatere a buruienilor sunt: 

a) Lucrările solului (aratul, prăşitul, plivitul, lucrările cu grapa, cu sapa 
rotativă). 

Aratul este lucrarea prin care se distrug în totalitate buruienile anuale şi 
bienale în vegetație şi temporar cele perene. Buruienile sunt tăiate şi îngropate sub 
brazdă împreună cu seminţele negerminate. 

Prin lucrarea cu grapa, sau cu sapa rotativă sunt distruse buruienile în 
diferite faze de vegetație prin tăiere sau dezrădăcinare. 

b) Prăşitul este o lucrare prin care se distruge un mare număr de buruieni. 
Praşilele trebuiesc aplicate la scurt timp după apariţia buruienilor. 

c) Rotaţia culturilor permite distrugerea buruienilor prin alternarea 
culturilor şi aplicarea măsurilor agrotehnice corespunzătoare încât după un număr 
de ani o serie de buruieni dispar. 

d) Corectarea reacției solului cu ajutorul amendamentelor. Modificând 
reacția solului unele buruieni specifice reacției inițiale pot să dispară: măcrişul 
(Rumex acetosella), coada calului (Equisetum arvense). 

e) Semănatul în epoca optimă şi cu o desime corespunzătoare face ca 
plantele de cultură să răsară repede, să acopere bine terenul şi să înăbuşe unele 
buruieni. 

2. Metode biologice 

Combaterea biologică a buruienilor se realizează cu ajutorul unor duşmani 
naturali (insecte, viruşi, bacterii, ciuperci). 

Dintre agenţii naturali se folosesc în special insectele, deoarece se 
adaptează mai repede la planta gazdă iar distrugerea este energică. Se folosesc 
insecte care consumă frunzele şi tulpinile. 

3. Metode chimice 

În combaterea buruienilor sunt folosite substanțe chimice numite erbicide 
(herba = iarbă şi cedo, ere = a ucide) care pot fi administrate pe plante sau pe sol, 
prin stropire. 

Extinderea utilizării erbicidelor a fost posibilă datorită următoarelor 
avantaje: 

- se reduce mult consumul de forță de muncă, prin reducerea numărului de 
praşile manuale; 

- se reduce şi volumul lucrărilor mecanizate; 

- lucrarea de erbicidare se face uşor şi repede; 

- majoritatea erbicidelor au o toxicitate redusă pentru om şi animale. 


Sl 


Aplicarea erbicidelor poate fi: 

- preemergentă înainte de semănat, odată cu semănatul sau înainte de 
răsărire, acest mod de aplicare pe sol are efect asupra buruienilor înainte de 
răsărire sau în curs de răsărire; 

- postemergentă după răsărirea buruienilor, absorbţia erbicidelor este 
foliară, se produce la un interval de cel puţin 6 ore de la aplicare. 

Cele mai utilizate erbicide pentru culturile de câmp sunt: 

Pentru cultura grâului, se aplică DMA-6 în doză de 1l/ha, Icedin forte 
2l/ha, când buruienile sunt în faza de rozetă. 

Pentru culturile de porumb, se pot administra erbicide din familia 
triazinelor cum este Atrazinul în doză de 2 - 5 kg s.a./ha, Dual 3 - 4 l/ha, Diizocab 
4 - 7 Vha, care se pot aplica toamna sau primăvara prin încorporare în sol. 

Postemergent se pot utiliza SDMA 2,4 D 2 l/ha când porumbul este în faza 


de 3 - 5 frunze sau Icedin super 1 l/ha. 

l. 


Întrebări recapitulative 


Care sunt metodele agrotehnice folosite pentru reglarea regimului de 


căldură, apă, aer şi substanţe nutritive din sol? 


2; 


3 
4. 
5 
6 


Care sunt tipurile de arături după epoca de execuție? 
După adâncimea brazdei câte tipuri de arături cunoaşteţi? 
Ce metode de executare a arăturii cunoaşteţi? 

Lucrarea solului cu grapa? 


Care este sistemul de lucrări a solului pentru culturile de toamnă după 


premergătoarele timpurii? 


7. Care sunt principalele lucrări de pregătire a seminţelor înainte de 
semănat? 

8.  Prezentaţi metodele de semănat. 

9. Care sunt lucrările de îngrijire a culturilor de primăvară? 

10. Care sunt particularitățile biologice ale buruienilor? 

11. Care sunt criteriile de clasificare a buruienilor? 

12. Prezentaţi metodele de combatere a buruienilor. 

Teme de control 

1. Descrieţi factorii de vegetație care acționează asupra plantelor. 

2. Prezentaţi sistemele de lucrări ale solului. 

3. Prezentaţi pagubele produse de buruieni. 

4. Care sunt criteriile de clasificare a buruienilor? 


Referate 


1. Prezentați sistemul de lucrări care se execută pentru cultura grâului de 


toamnă din localitatea de domiciliu. 


Notă: 


Pe baza planului de cultură întocmit de unitățile agricole din zona de 


domiciliu, prezentaţi care este sistemul de lucrări aplicat solului în vederea 


însămânţării culturii grâului de toamnă. 


Datele referitoare la suprafeţele cultivate, structura culturilor, dozele de 


îngrăşăminte, tipurile de sol, datele climatice pot fi găsite la unitățile agricole din 


zonă, camerele agricole sau la Oficuile județene de consultanță agricolă 


(O.J.C.A.). 

PARTEA a-lll-a FITOTEHNIE 


CAPITOLUL 12 
PROBLEME GENERALE DE FITOTEHNIE 


12.1. Obiectul, metodele de cercetare şi legătura fitotehniei cu alte 


ştiinţe. 


Fitotehnia este ştiinţa agricolă care stabileşte tehnologiile de cultivare ale 
plantelor de câmp, pe baza cunoaşterii biologiei plantelor, a cerinţelor acestora 
față de factorii de vegetaţie. 

Obiectul fitotehniei îl constituie studiul biologiei plantelor cultivate. 

Ca ştiinţă fitotehnia are metode proprii de cercetare precum: experienţele 
în case de vegetație, în fitotron, în laborator şi mai ales experiențele executate în 
câmp, toate aceste metode fiind orientate spre punerea în valoare a capacităților 
productive ale plantelor. 

Fitotehnia are legături cu numeroase ştiinţe cum sunt: biologia, fiziologia 
vegetală, botanica, chimia, agrotehnica, pedologia, mecanizarea agriculturii, 


protecţia plantelor, economia agrară şi zootehnia. 

CAPITOLUL 13 
CEREALE 


13.1. Generalităţi 


13.1.1. Importanţa economică a cerealelor 


Cerealele sunt plante cultivate pentru boabe, având cel mai mare areal de 
răspândire atât pe glob cât şi în România. 

Din suprafaţa arabilă a lumii estimată la 1,4- 1,6 miliarde ha (după F.A.0O), 
peste 50% este ocupată cu cereale. în România din suprafaţa arabilă de peste 9,3 
mil. ha în anul 1997 peste 6,3 mil ha au fost cultivate cu cereale (67,65% din arabil). 

Din grupa cerealelor cultivate fac parte: grâul, secara, triticale, orzul, 
ovăzul, orezul, porumbul, meiul, sorgul şi hrişca. 

Cerealele sunt cultivate în principal pentru boabe care sunt utilizate atât în 
hrana omului cât şi pentru animalele domestice, sau ca materie primă pentru 
diferite industrii. 

Boabele cerealelor au un conţinut redus în apă (12- 14%), ridicat în 
extractive neazotate (50- 70%), amidon în special), proteine (8- 25% în funcție de 
specie), precum şi alți compuşi (grăsimi, celuloză, vitamine etc.). 

Sunt cele mai vechi plante luate în cultură (cca 10.000 de ani) iar ca 
premergătoare sunt considerate cele mai bune pentru aproape toate plantele de 


cultură. 


13.2. Particularităţi morfologice i biologice ale cerealelor 


13.2.1. Particularităţi morfologice 


Principalele cereale făcând parte din aceeaşi familie botanică (Gramineae), 
au particularități morfologice şi biologice comune. 

Rădăcina cerealelor provine din embrion (rădăcină embrionară) sau se 
formează la baza tulpinii (rădăcină adventivă). în urma germinării, din radicula 

Numărul acestora diferă de la o specie la alta, o singură rădăcină 
embrionară se formează la porumb, sorg, mei, orez şi mai multe la cerealele 


păioase (3 la grâul de toamnă, 3 la ovăz, 4 la secară şi 5- 8 la orz). 

Rădăcinile adventive (coronare) iau naştere de la nodurile aflate la baza 
tulpinii, sunt numeroase şi viguroase, formând un sistem fasciculat cu rol 
determinant în nutriția plantelor. 

Tulpina cerealelor este un culm (pai) formată din internoduri, separate 
prin noduri (5- 7 la cereale păioase şi 7- 15 la porumb, sorg). La cerealele păioase 
(grâu, secară, orz, ovăz, orez) paiul este gol în interior cu excepţia nodurilor, în 
schimb la porumb, sorg, mei, tulpina este plină cu măduvă pe toată lungimea ei. 

Frunzele sunt alcătuite din limb şi teacă, sunt lipsite de pețiol (sesile), 
prinderea pe tulpină se face prin intermediul tecii. 

Aşezarea frunzelor pe tulpină este alternă, câte una la fiecare nod. 

Florile sunt grupate în inflorescențe de tip spic sau panicul. Spicul este 
format dintr-un rahis (ax) pe care sunt fixate mai multe spiculeţe (grâu, secară, 
orz), iar la porumb inflorescenţa femelă este un spic modificat. 

La ovăz, orez, sorg şi mei inflorescenţa este un panicul format, dintr-un ax 
principal şi mai multe ramuri secundare, iar la porumb paniculul este situat în 
vârful tulpinii (inflorescența masculă). 

Fructul este o cariopsă, având pericarpul concrescut cu tegumentul. La 
grâu, secară, porumb, cariopsa este golaşă, pe când la orz, ovăz, orez, mei şi sorg 


este învelită în palei. 
13.2.2. Particularităţi biologice 


În ciclul evolutiv al cerealelor se disting două etape de creştere şi 
dezvoltare - vegetativă şi generativă. 

Etapa vegetativă este alcătuită din următoarele faze de vegetaţie, 
germinaţia, înrădăcinarea şi înfrăţirea. 

Etapa generativă cuprinde formarea paiului, apariţia inflorescenţei, 
înflorirea, fecundarea, formarea şi maturarea boabelor. 

Cunoaşterea fazelor de vegetație prezintă importanță pentru stabilirea 


tehnologiilor corespunzătoare cerințelor plantelor. 


13.3. GRÂUL 


13.3.1. Importanță 


Dintre cereale grâul este cea mai importantă plantă cultivată pentru boabe, 
care sunt utilizate în alimentaţia omului şi a animalelor, în industrii pentru 


fabricarea pastelor făinoase, obținerii amidonului, glucozei, etc. 

Boabele de grâu conţin cantități însemnate de substanţe organice dintre 
care extractivele neazotate reprezintă 63- 70%, proteinele 9- 13,5%, grăsimile 2%, 
celuloza 2- 3%, iar substanţele minerale 1,5- 2%, au un conținut redus în apă 10- 
14%. 

Tărâţele - reprezintă un furaj concentrat deosebit de valoros pentru 
animale, iar paiele rămase după recoltat au utilizări multiple. 


Grâul este o bună premergătoare pentru majoritatea culturilor. 
13.3.2. Răspândirea 


Grâul este o cultură cu extindere foarte largă, cultivându-se pe toate 
continentele. Suprafața pe glob ocupată cu această cultură în anul 1999 a fost de 
224,6 mil ha de pe care s-a realizat o producție medie de 2620 kg/ha. 

în Europa suprafața ocupată cu grâu a fost de 26,9 mil ha, iar media la 
hectar a fost de 5.115 kg, dintre ţările care au obţinut producții medii cuprinse 
între 7200 şi 7600 kg/ha menţionăm Germania, Anglia, Franța. 

în România în aceeaşi perioadă suprafața ocupată cu grâu a fost de 1,97 


mil ha, iar producția medie de 2.640 kg/ha. 
13.3.3. Sistematică 


Grâul fiind o cereală face parte din fam.Gramineae, genul Triticum, care 
cuprinde mai multe speci, dintre care pentru ţara noastră mai importante sunt 
speciile aestivum şi turgidum. 

Grâul comun - Triticum aestivum, Ssp.vulgare - este specia cea mai 
răspândită, are forme de toamnă şi de primăvară. 

Grâul durum (arnăut) - Triticum durum, se deosebeşte de grâul comun 
în special prin proprietățile pe care le au boabele care sunt mai bogate în substanțe 
proteice (22 - 24 %), iar endospermul este sticlos, făina este folosită îndeosebi 


pentru obţinerea pastelor făinoase. 
13.3.4. Particularităţi biologice 


Perioada de vegetaţie a grâului de toamnă este de 270 - 290 zile, interval 
prin care planta trece prin anumite faze de vegetație respectiv, germinarea, 
înrădăcinarea, înflorirea (care alcătuiesc etapa vegetativă) şi alungirea paiului, 
înspicarea - înflorirea, fecundarea, formarea şi maturarea bobului (etapa 


generativă). 

Germinarea - are loc atunci când boabele introduse în sol absorb apa. 
Apa pătrunsă în bob activează enzimele din zona embrionului, transformă 
substanţele de rezervă cu molecula complexă în substanţe simple uşor de asimilat 
de către embrion. 

Embrionul se hrăneşte, radicula străbate tegumentul, are loc încolţirea, 
apar rădăcinile embrionare (3 - 5 rădăcini), care fixeaxă planta în sol. Muguraşul 
creşte, se alungeşte, străbate solul, ajunge la suprafață marcând răsărirea. 

Germinarea - răsărirea durează 8 - 10 zile în condiţii optime de 
temperatură şi umiditate. 

Înrădăcinarea - rădăcinile embrionare cresc, hrănesc planta până la 
apariția rădăcinilor adventive, după care acestea îndeplinesc funcția de absorbţie a 
apei şi substanţelor nutritive. Odată cu formarea rădăcinilor adventive, apar la 
suprafaţa solului primele 2 - 3 frunze. 

Înfrăţirea - este un mod particular de ramificare a tulpinii. La 2 cm în sol, 
pe tulpină apare o îngroşare care va fi viitorul nod de înfrățire, de la care se vor 
forma 2 - 3 sau mai mulți frați. înfrățirea are loc la 12 - 15 zile de la răsărire. 

Alungirea paiului - începe când tulpina atinge înălțimea de 5 cm, 
nodurile încep să se îndepărteze prin formarea internodurilor. Paiul este format 
din 5 - 6 internoduri, ultimul care poartă şi inflorescența este cel mai lung. Odată 
cu alungirea paiului, creşte şi inflorescenţa. 

Înspicarea - înflorirea - este marcată de apariţia spicului din teaca ultimei 
frunze iar după 5 - 6 zile are loc înflorirea. 

Polenizarea - Fecundarea - este autogamă întrucât polenul se eliberează 
înainte de deschiderea florilor. 

Formarea şi maturitatea bobului. Creşterea bobului începe imediat după 


fecundare iar maturarea se produce după 32 - 45 zile de la fecundare. 
13.3.5. Cerinţele faţă de climă şi sol 


Cerinţele față de căldură. Semințele germinează la temperaturi minime 
de 1 - 3°C, iar înfrăţirea se produce la 8 - 10°C, încetineşte când temperatura scade 
sub 5°C. Plantele înfrăţite rezistă iarna la -15°, -20° când solul este acoperit cu 
zăpadă. 

Primăvara, alungirea paiului are loc la 14 - 18°C iar înspicatul la 16 - 


18°C. Fecundarea, formarea şi umplerea boabelor necesită temperaturi de 21°C. 

Cerinţele față de umiditate. Grâul este o plantă cu cerințe moderate față 
de apă. Pentru germinare, seminţele absorb din sol apa, în cantități de 40-50 % din 
greutatea lor. Cerinţele plantei cresc în primăvară, valorile maxime sunt atinse în 
fazele de înspicare, fecundare şi formarea boabelor. Seceta din timpul formării 
boabelor provoacă şiştăvirea boabelor (boabe seci). 

Cerinţele faţă de sol. Grâul preferă soluri mijlocii, lutoase şi 
lutoargiloase, permeabile, cu capacitate mare de reținere a apei şi cu pH neutru 
sau slab acid (6 - 7,5). 

Solurile indicate sunt cele bălane, cernoziomurile, cernoziomurile cambice 
şi argilo-iluviale, solurile brun roşcate. Sunt contraindicate solurile grele (pe care 


apa stagnează) sau cele nisipoase (foarte permeabile) şi acide. 
13.3.6. Zone ecologice 


în România grâul se cultivă pe suprafeţe mari în două zone respectiv : 

- zona foarte favorabilă care se situează în Câmpia de Vest, Câmpia 
Dunării, Câmpia Transilvaniei şi în nord-estul Moldovei. 

- zona favorabilă, care se extinde în vecinătatea zonei foarte favorabile, la 
care se mai adaugă Dobrogea în vecinătatea litoralului, în Moldova, zona din 


dreapta Siretului. 


13.3.7. Tehnologia de cultivare 


13.3.7.1. Rotaţia 


În cadrul asolamentului grâul de toamnă urmează după plante care să se 
recolteze devreme, să nu fie mari consumatoare de apă şi substanţe nutritive, să 
lase terenul curat de buruieni, să nu aibă boli comune cu grâul. 

Plantele foarte bune premergătoare- sunt mazărea, fasolea, borceagul, 
rapiţa de toamnă, inul pentru ulei şi fibră, cartoful timpuriu şi de vară, cânepa 
pentru fuior, porumbul pentru masă verde. 

Toate aceste culturi se recoltează timpuriu (jumătatea verii), lasă solul 
structurat, permit executarea lucrărilor solului devreme, astfel încât până toamna 
să se acumuleze cantități suficiente de apă şi substanţe nutritive. 

Plantele bune premergătoare - soia, sfecla, cartoful de toamnă, floarea 
soarelui, porumbul pentru siloz şi pentru boabe, cânepa pentru sămânță, culturi 
care trebuiesc recoltate până la 10 - 15 săptămâni, pentru a rămâne un interval de 


2 - 3 săptămâni până la semănatul grâului. 

Monocultura de grâu nu este indicată, duce la extinderea unor boli, 
apariția unor dăunători, la înburuienare cu buruieni specifice grâului. în anumite 
condiții (toamne secetoase) se practică cultivarea grâului după grâu numai 2 ani, 
cu respectarea tehnologiei culturii. 

Plantele contraindicate - sunt culturile care lasă terenul sărac în apă şi 
elemente nutritive cum ar fi sorgul, iarba de Sudan, meiul. Grâul nu se amplasează 
remanent al erbicidelor triazinice, grâul nu urmează după culturi erbicidate cu 
Atrazin. 

13.3.7.2. Fertilizarea 

Deşi consumul specific de elemente nutritive este redus, totuşi grâul 
reacționează bine la îngrăşăminte, datorită unor particularități dintre care amintim 
: sistemul radicular este mai slab dezvoltat şi are o capacitate redusă de extragere 
a substanţelor nutritive din sol, iar consumul maxim de elemente nutritive are loc 
într-un timp relativ scăzut, de la alungirea paiului şi până la coacere (aceasta fiind 
şi faza critică). 

Îngrăşămintele chimice cu azot se administrează în doze care depind de 
fertilitatea solului şi de producţiile planificate. Doza optimă este cuprinsă între 50- 
şi 160 kg/ha, care se administrează 1/3 toamna înainte de semănat, iar restul se 
administrează la sfârşitul iernii sau la desprimăvărare. 

Îngrăşămintele cu fosfor sunt obligatorii pentru grâu, fosforul 
favorizează dezvoltarea sistemului radicular şi înfrățirea. 

Doza de fosfor este cuprinsă între 60 şi 120 kg/ha, fosforul fiind încorporat 
sub arătură. 

Îngrăşămintele cu potasiu se vor administra pe solurile sărace în acest 
element. Dozele recomandate sunt de 40- 80 kg/ha şi se aplică sub arătură odată 
cu fosforul. 

Îngrăşămintele organice cele mai folosite sunt gunoiul de grajd şi mustul 
de gunoi. Aceste îngrăşăminte pot fi aplicate direct grâului sub arătură, sau plantei 


premergătoare în doze de 15 - 20 t/ha. 
13.3.7.3. Lucrările solului 


Grâul are nevoie de un sol afânat în adâncime, fără bulgări, aşezat şi 
nivelat, fără resturi vegetale. Lucrările solului se realizează diferențiat în funcție 


de planta premergătoare şi de umiditatea solului. 

După premergătoare timpurii (care se recoltează în lunile iunie sau 
iulie). 

- când solul are un conţinut ridicat în umiditate se efectuează arătura de 
vară la adâncimea de 20 - 22 cm, imediat după recoltarea premergătoarelor; 

- când solul are un conţinut redus în apă se execută dezmiriştitul cu grapa 
cu discuri în scopul realizării unui strat afâna, care împiedică evaporarea apei, se 
distrug buruienile şi dăunătorii. Arătura se face după căderea ploilor. Arătura de 
vară se menţine afânată şi fără buruieni, până la semănat, prin lucrări cu grapa cu 
discuri în agregat cu grapa cu colți reglabili. 

După premergătoare târzii (care se recoltează toamna). 

Imediat după recoltare se aplică o lucrare cu grapa cu discuri, 
perpendicular pe direcția rândurilor pentru a mărunți resturile vegetale în scopul 
încorporării acestora în sol. 

în funcție de umiditatea din sol lucrările se aplică diferențiat : 

- când solul are un conţinut în apă corespunzător, se execută arătura la 
adâncimea de 20 - 25 cm cu plugul în agregat cu grapa stelată, până la semănat să 
rămână cel puţin 2 - 3 săptămâni, timp în care solul să se aşeze; 

- când solul este prea uscat şi rezultă bulgări se renunță la arătură, 
pregătirea se face prin 2-3 treceri cu grapa cu discuri în agregat cu grapa stelată. 

Pregătirea patului germinativ se recomandă a se face chiar în ziua 
semănatului, prin lucrări superficiale cu combinatorul sau cu grapa, perpendicular 
pe direcția de înaintare a semănătorii. 

Solul trebuie să fie mărunțit, nivelat şi afânat pe adâncimea de 6 - 8 cm, în 


care se introduc seminţele. 
13.3.7.4. Sămânţa şi semănatul 


Sămânţa utilizată la semănat trebuie să aparțină soiului zonat, să fie 
certificată, să aibă puritate fizică minimă 98%, facultatea germinativă minimă 
85% iar MMB cât mai mare. 

Înainte de semănat se tratează preventiv contra dăunătorilor şi agenţilor 
patogeni. 

Împotriva bolilor se fac tratamente cu preparate pe bază de Carboxin 
(Vitavax 200, 2 1t), iar pentru agenţii patogeni care se transmit prin sol, 
tratamentele se fac cu insectofungicide (lindan + carboxin + thiuram - ex. Vitalin 


85 PTS). 

Epoca de semănat se stabileşte astfel încât, până la venirea iernii să 
rămână 40-50 zile pentru ca plantele să se dezvolte normal, să-şi formeze nodul 
de înfrățire şi să aibă 2- 3 fraţi într-un cuvânt să aibă loc “călirea” plantelor. 

Epoca optimă se diferenţiază pe zone, astfel în Câmpia de sud, de vest şi în 
Câmpia Transilvaniei intervalul este 25 septembrie - 10 octombrie, pentru zona 
colinară, nordul ţării şi depresiunile intramontane, semănatul se face mai devreme, 
20 septembrie - 5 octombrie. 

Desimea la semănat se stabileşte în funcție de însuşirile soiului cultivat, 
în general asigurându-se 450- 600 boabe germinabile la 1 m?, limita inferioară se 
foloseşte pentru soiurile care înfrăţesc bine. 

Cantitatea de sămânță la hectar se calculează pe baza desimii la 
semănat, a purității, germinației şi valoarea MMB a seminţei, rezultând de regulă 
200- 250 kg/ha. 

Adâncimea de semănat depinde de umiditatea solului, data semănatului. 
Pe terenurile cu umiditate corespunzătoare adâncimea este de 4- 5 cm, în timp ce 
acolo unde apa este insuficientă, adâncimea de încorporare este de 5- 6 cm. 

Distanţele de semănat sunt cuprinse pe plan mondial între 10- 18 cm, la 
noi în ţară se foloseşte distanţa între rânduri de 12,5 cm. 

Semănatul se face cu semănătoarea purtată universală cu 29 de brăzdare- 


SUP-29. 
13.3.7.5. Lucrările de îngrijire 


Scopul acestor lucrări este menținerea densității, asigurarea hranei 
necesare plantelor, combaterea buruienilor. 

Combaterea buruienilor este principala lucrare de îngrijire şi se 
realizează prin metode agrotehnice (lucrări cu grapa), sau chimice (folosirea 
erbicidelor). 

Deoarece prin grăpatul de primăvară se produc şi daune (tasarea solului, 
distrugerea plantelor), se recomandă utilizarea erbicidelor primăvara când plantele 
sunt în faza de înfrățit şi până la formarea primului internod. Pentru buruienile 
dicotiledonate se utilizează erbicidul 2,4D în doză de 1,5- 2,5 l/ha, Dicotex, 1,5- 
2,5 lha sau Basagran, 2- 4 lha iar pentru distrugerea buruienilor 
monocotiledonate se foloseşte Granstar 75 DF, 20- 25 g/ha, Puma CE, 0,8- 1,0 
lha etc. 

Combaterea bolilor se poate realiza preventiv prin folosirea de sămânță 
sănătoasă, tratată, aparținând unor soiuri rezistente, iar în vegetaţie se fac 
tratamente folosind preparate recomandate pentru combaterea făinării (Tilt 250 
EC, 0,5 l/ha). 

Combaterea dăunătorilor. în cultura grâului cei mai frecvenți dăunători 
sunt, gândacul ghebos, ploşniţele cerealelor, cărăbuşii cerealelor etc. Combaterea 
lor se face cu insecticide organo-fosforice (Pirimex, 2,5 l/ha), insecticide cu 


triclorfon (Fastac, 150 ml/ha). 
13.3.7.6. Recoltarea 


Momentul optim este atunci când umiditatea boabelor a ajuns la 14 - 15 
%, recoltarea făcându-se cu combinele autopropulsate (recoltare monofazică). în 
anumite condiţii se practică recoltarea divizată, care se realizează prin secerarea 
plantelor cu vindroverul, uscarea pe brazdă şi apoi treieratul cu combina 
prevăzută cu ridicător de brazdă. 

Strângerea paielor şi eliberarea terenului să se facă în timpul cel mai scurt 
de la recoltare. 


Producțiile medii realizate în România variază între 1700 şi 3300 kg/ha. 


13.4. PORUMBUL 


13.4.1. Importanță 


Între plantele cultivate pe glob porumbul ocupă locul al treilea ca 
importanţă datorită faptului că se cultivă pe o arie largă, este o plantă prăşitoare 
bună premergătoare pentru multe culturi, suportă monocultura mai mulţi ani, 
capacitate mare de producţie, cultura poate fi mecanizabilă 100%, etc. 

Boabele de porumb sunt utilizate sub diferite forme în alimentația omului, 
dar şi pentru furajarea animalelor, constituind pentru acestea un furaj concentrat 
energetic (1,2 - 1,3 UN/kg) deosebit de important. i celelalte produse secundare, 
ciocălăii, pănuşile, cocenii sunt utilizate fie pentru furajarea animalelor, fie ca 
materie primă pentru industria celulozei, sau diverse împletituri. 

Planta întreagă în diferite stadii de dezvoltare se însilozează asigurând un 
furaj important pentru perioada de iarnă. 

Boabele de porumb sunt sărace în proteină (7- 10%) dar sunt bogate în 
glucide peste 70% din care amidon peste 61 %, mai conţin grăsimi 3- 4%, săruri 


minerale, vitamine din complexul B şi provitamina A. 

13.4.2. Răspândire 


Porumbul s-a cultivat pe glob pe o suprafață de peste 137 mil ha (1998), 
realizându-se o producţie medie de 4000 - 4400 kg/ha. în România în aceeaşi 
perioadă, porumbul s-a cultivat pe o suprafață de peste 3 mil ha, producția medie 


a fost de 2795 kg/ha (Buletin FAO, 1998). 
13.4.3. Sistematică. Hibrizi cultivați în România. 


Porumbul face parte din familia Gramineae, specia Zea mays L. cu mai 
multe convarietăţi dintre care mai importante sunt: 

- Zea mays L. conv. indurata - porumbul cu bobul tare, sticlos; 

- Zea mays L. conv. indentata - porumbul dinte de cal 

- Zea mays L. conv. aorista - porumbul pentru floricele cu bobul mic; 

- Zea mays L. conv. saccharata - porumbul zaharat cu boabe sticloase; 

- Zea mays L. conv. amylacea - porumbul amidonos, cu bobul mare; 

- Zea mays L. conv. ceratina - porumbul cu bobul opac, ceros. 

Porumbul este originar din cele două Americi şi a pătruns în Europa în 
urma expedițiilor lui Columb (1493), iar în ţara noastră a fost introdus la sfârşitul 
secolului XVII, începutul secolului XVIII. 

Perioada de vegetație este de 110 - 155 zile. Hibrizii pot fi clasificați după 
modul de obţinere în trei grupe, simpli (HS), dubli (HD) şi triliniari (HT), iar după 
perioada de vegetație (110 - 155 zile), în 9 grupe după sistemul FAO (foarte 
timpurii, timpurii, semitimpurii, semitârzii şi târzii). 

13.4.4. Particularităţi morfologice 


Sistemul radicular este reprezentat printr-o rădăcină embrionară care 
asigură apa şi hrana în primele 2 - 3 săptămâni. 

Din fiecare nod situat la baza tulpinii se formează 8 - 20 rădăcini 
adventive cu rol de ancorare şi absorbție. 

Peste jumătate din masa radiculară se dezvoltă în primii 30 cm de sol. 

Tulpina este formată din 7- 15 internoduri pline cu măduvă, are înălțimea 
de 1,5 - 3 m şi proprietatea de a produce lăstari (copili). 

Frunzele au un limb lung (50- 80 cm) şi lat de 4- 12 cm, prezintă însuşirea 
de a se răsuci spre interior, mai ales pe timp de secetă, mărind astfel rezistenţa 


plantei la secetă. 

Prinderea frunzelor pe tulpină este alternă, numărul lor variază între 9 la 
hibrizi extratimpurii şi peste 22 de frunze la hibrizii foarte tardivi. 

Inflorescențele. Porumbul este o plantă unisexuată monoică, adică pe 
aceeaşi tulpină are atât flori femele cât şi flori mascule. Florile femele sunt 
grupate în inflorescențe de tip spic, situate la subsuoara frunzelor, iar cele 
mascule, într-o inflorescenţă terminală de tip panicul. 


Fructul este o cariopsă având greutăţi, forme şi culori diferite. 
13.4.5. Particularităţi biologice 


În ciclul de dezvoltare al porumbului se disting două etape, vegetativă şi 
generativă. 

Etapa vegetativă începe de la germinat - răsărit şi până la apariția 
stigmatelor. Durează 7- 8 săptămâni, cuprinde 5 faze, identificarea fazelor se face 
după numărul de frunze formate. Primele 2- 4 frunze complete formate apar la 1- 
2 săptămâni după răsărire, iar ultimele 14- 16, la 7- 8 săptămâni. 

Etapa generativă este marcată de apariția stigmatelor şi până la maturarea 
boabelor. 

Celelalte faze se raportează la momentul apariției stigmatelor care are loc 
la 9- 10 săptămâni după răsărire. 

Boabele încep să se umple la 12 zile după apariția stigmatelor, iar 


maturitatea fiziologică are loc la 60 zile de la apariţia stigmatelor. 
13.4.6.Cerinţele faţă de climă şi sol 


Cerinţele faţă de temperatură. Porumbul are cerințe mari față de 
căldură, care este factorul limitativ al răspândirii lui. 

Semințele germinează la 8- 10°, după răsărire plantele nu rezistă la -4°C. 
în timpul înfloritului, temperatura trebuie să fie cuprinsă între 18- 24°C, 
viabilitatea plantelor scade, iar decalajul între apariţia paniculelor şi a stigmatelor 
este mai pronunțat, când temperaturile depăşesc aceste valori. 

Cerinţele faţă de umiditate. Porumbul este mai rezistent la secetă în 
prima parte a perioadei de vegetație, datorită sistemului radicular puternic 
dezvoltat. Cele mai mari cerințe, sunt în perioada de cca. 50 zile, cuprinsă 
dinaintea înspicatului şi până la începutul coacerii în ceară. în perioada umplerii 


boabelor lipsa de umiditate poate provoca şiştăvirea acestora. 

Cerinţele faţă de lumină. Fiind o plantă de zi scurtă, creşte bine în 
condiţii de lumină intensă. 

Cerinţele față de sol. Cele mai bune rezultate se obţin pe soluri fertile, 
profunde cu textură mijlocie, bogate în humus, cu un pH de la 5,8 până la pH 7,5. 
Solurile recomandate pentru această cultură sunt cernoziomurile, solul bălan, 
brun-roşcat şi brune de pădure. 

Mai puţin favorabile sunt solurile nisipoase care nu rețin apa, solurile 


argiloase, grele, reci, care formează crustă, se crapă şi rup rădăcinile plantelor. 
13.4.7. Zone ecologice 


Zonarea porumbului se face ţinând cont de condiţiile climatice. în țara 
noastră zona foarte favorabilă acestei culturi cuprinde Câmpia din sudul țării, 
Dobrogea şi partea sudică a Podişului Moldovei, Câmpia de vest. 

Zona favorabilă se întinde de la zona foarte favorabilă spre interiorul țării 


cuprinzând cea mai mare parte din Podişul Moldovei şi Transilvania. 
13.4.8. Tehnologia de cultivare 
13.4.8.1. Rotaţia 


Porumbul poate fi cultivat după toate culturile, rezultatele cele mai bune se 
obțin după premergătoarele care se recoltează în prima parte a verii sau după 
leguminoase anuale pentru boabe şi furajere. 

Dintre premergătoarele timpurii sunt recomandate cerealele păioase de 
toamnă, inul, cânepa, cartoful de vară, precum şi după floarea soarelui, sfecla de 
zahăr, cartof, care se recoltează toamna. 

Datorită structurii culturilor în România, rotația grâu-porumb este 
obligatorie, porumbul este favorizat deoarece se cultivă după o cultură timpurie. 

Monocultura porumbului nu este recomandată pentru că favorizează 
înmulțirea buruienilor specifice (costreiul), la apariţia unor boli şi dăunători, la 
distrugerea structurii solului. 

Porumbul poate fi la rândul său o bună premergătoare pentru toate 
culturile de primăvară, dar şi pentru grâul de toamnă, dacă sunt cultivați hibrizi 


timpurii, care să elibereze terenul la începutul lunii septembrie. 
13.4.8.2. Fertilizarea 


Porumbul este o mare consumatoare de azot şi potasiu. 

Azotul este elementul principal în fertilizarea porumbului, care 
favorizează acumularea substanţelor proteice. 

Fosforul are rol în creşterea şi fructificarea porumbului, iar potasiu 
măreşte rezistenţa plantei la cădere, secetă şi boli. 

Dozele de îngrăşăminte se vor stabili în funcţie de fertilitatea solului, de 
producția planificată şi de hibridul cultivat, pentru hibrizii timpurii; 80 - 120 kg 
N+40 kg P205/ha, iar pentru cei mijlocii, 120 - 140 kg N + 60 kg P205. 

Dozele de potasiu se stabilesc după conţinutul solului în potasiu şi 
producția planificată, acestea variind între 40 - 80 kg K»O/ha. 

Gunoiul de grajd este un îngrăşământ organic recomandat pentru această 
cultură deoarece determină sporuri însemnate de recoltă, doza recomandată este 
de 40 - 50 t/ha. 

Metode şi epoca de aplicare a îngrăşămintelor 

Îngrăşămintele cu fosfor şi potasiu se administrează înainte de efectuarea 
arăturii şi se încorporează în sol odată cu lucrarea de bază. Epoca optimă de 
administrarea azotului este primăvara la pregătirea patului germinativ, prin 
încorporarea lui în sol cu grapa cu discuri. Gunoiul de grajd poate fi aplicat anual 


sau o dată la 3 - 4 ani, înainte de efectuarea arăturii. 
13.4.8.3. Lucrările solului 


Terenul trebuie să fie afânat pe un strat adânc, mărunțit la suprafață, fără 
buruieni şi cu rezervă mare de apă. 

a. După premergătoare timpurii. 

Pregătirea terenului începe imediat după recoltarea premergătoarelor 
timpurii, prin executarea unei lucrări cu grapa cu discuri în vederea mărunțirii 
resturilor vegetale, urmată apoi de nivelare şi fertilizare. 

Arătura de vară se execută cu plugul în agregat cu grapa stelată la 
adâncimea de 20- 25 cm pe terenurile uşoare şi de 25- 30 cm pe terenurile mijlocii 
şi grele. Până în toamnă se menţine fără buruieni, prin lucrări cu grapa cu discuri. 

b. După premergătoare târzii. 

După culturile care se recoltează toamna târziu se execută mărunțirea 
resturilor vegetale şi apoi arătura cu plugul în agregat cu grapa stelată. încă din 
toamnă se face nivelarea şi mărunţirea arăturii care favorizează păstrarea apei în 


sol şi zvântarea uniformă în primăvară. Pe terenurile în pantă arăturile se fac 

obligatoriu paralel cu direcția curbelor de nivel şi pot fi lăsate nediscuite până în 
primăvară. 

c. Pregătirea patului germinativ. 

Primăvara după zvântarea solului, pregătirea patului germinativ se va 
diferenția după umiditatea din sol şi de starea terenului. Un teren nivelat, 
neînburuienat se va lucra în preziua semănatului cu combinatorul sau cu grapa cu 
discuri în agregat cu grapa cu colți. Pe un teren denivelat şi înburuienat se execută 
o lucrare cu grapa cu discuri în agregat cu grapa cu colți, iar în preziua 
semănatului patul germinativ se pregăteşte cu combinatorul, perpendicular pe 


direcția de semănat. 
13.4.8.3. Sămânţa şi semănatul 


Materialul folosit la semănat trebuie să aibe puritatea fizică minimă de 
98% şi germinaţia minimă de 90%. înainte de semănat pentru prevenirea bolilor şi 
dăunătorilor sămânța se tratează cu Tiradin 75 (3 kg/t), TMTD 75 (4 kg/t), 
Furadan 35 ST (2,5 kg/t), Carbodan 35 ST (25 kg/t) etc. 

Epoca de semănat se stabileşte atunci când în sol la adâncimea de 10 cm 
sunt cel puţin 8°C. 

Calendaristic, în zona de câmpie, porumbul se seamănă între 1- 20 aprilie, 
iar în celelalte zone între 15- 30 aprilie. 

Semănatul prea timpuriu are drept urmare putrezirea boabelor în sol 
(”clocirea”), iar dacă semănatul se face mai târziu, când umiditatea solului se 
reduce, răsărirea este neuniformă, creşte procentul de plante sterile, scade 
randamentul de boabe. 

Desimea plantelor se calculează funcție de condiţiile climatice, de 
fertilitatea solului, de hibridul cultivat. 

Limitele desimilor optime fiind între 55- 65000 plante/ha la hibrizii 
timpurii şi între 50- 55000 plante/ha la cei semitimpurii; iar în condiţii de irigare, 
numărul de plante creşte cu 10- 15000. 

Cantitatea de sămânță la hectar variază între 14- 30 kg în funcție de 
MMB, puritate şi germinație. 

Distanţa între rânduri este de 70 cm în culturile neirigate şi de 80 cm în 


culturile irigate. 

Adâncimea de semănat variază după textura şi umiditatea solului şi este 
de 5 - 6 cm pe solurile umede şi grele şi de 6- 8 cm pe solurile mijlocii din zonele 


mai uscate. Semănatul se realizează cu semănătoarea de precizie tip SPC6. 
13.4.8.5. Lucrări de îngrijire 


Scopul executării acestor lucrări este combaterea crustei, a buruienilor şi 
dăunătorilor. 

Distrugerea crustei şi buruienilor apărute înainte de răsărirea porumbului 
se realizează cu sape rotative perpendicular pe direcția rândurilor. După răsărirea 
plantelor se execută 2- 3 praşile mecanice, prima praşilă trebuie efectuată în 
primele 10 zile după răsărire, praşila a doua după 10- 14 zile, iar a treia după 15- 
20 zile de la a doua. 

Praşilele mecanice se execută cu cultivatorul care distruge buruienile între 
rânduri şi manual cu sapa pe direcția rândurilor de plante. 

Combaterea buruienilor se poate realiza şi pe cale chimică prin utilizarea 
erbicidelor de tip Onezin (3 l/ha), Pitezin 75 (2 kg/ha), Eradicane 75 EC (5- 6 
l/ha), Sare DMA (1,5 l/ha) etc. 

Combaterea bolilor şi dăunătorilor se face preventiv prin tratamentul 
seminţei, iar în cazul semnalării atacului de dăunători (viermi sârmă, gărgăriţa 


frunzelor), se fac tratamente cu Decis (0,3 l/ha), Sinoratox 35 (3 l/ha). 
13.4.9. Recoltarea 


Ştiuleţii pot fi recoltați mecanizat când boabele au 30% umiditate, iar sub 
formă de boabe, recoltarea poate începe când umiditatea este de 24%. 
Recoltarea se poate face şi manual, rezultând ştiuleți depănuşaţi, iar apoi 


se taie tulpinile. 

CAPITOLUL 14. 
LEGUMINOASE PENTRU BOABE 


14.1. Generalităţi 
14.1.1. Importanță. Răspândire 


Plantele din această grupă fac parte din familia Leguminosae, în care sunt 
incluse: mazărea, fasolea, soia, lintea, năutul, bobul, lupinul, fasoliţa latirul şi 
arahidele. 

Boabele de leguminoase spre deosebire de cereale sunt foarte bogate în 
proteină, conţinutul variind între 23,6% la năut şi 38,5% la soia. De remarcat este 
nu numai conținutul mare în substanțe proteice, dar şi cel în aminoacizi esențiali 
este ridicat, proteinele fiind din acest punct de vedere de calitate superioară. 
Leguminoasele conțin şi o mare cantitate de ulei, seminţele de soia conţin 17 - 25 
% ulei, iar cele de arahide peste 50 %. Aceste plante au importanţă fitotehnică 
însemnată, ce decurge din simbioza lor cu bacterii din genul Rhizobium, care 
fixează azotul atmosferic, îmbogăţind solul cu 100 - 300 kg azot la hectar. 

Boabele de leguminoase se folosesc atât în alimentația omului cât şi a 
animalelor, iar reziduurile (şroturile) rămase de la extragerea uleiului se utilizează 
la toate speciile şi categoriile de animale. 

Tulpinile (vrejii), frunzele şi tecile având un conţinut apreciabil în 
substanţe proteice sunt folosite de asemeni în furajarea animalelor. 

Unele leguminoase (lupinul) se cultivă ca îngrăşământ verde pentru 
fertilizarea solurilor. Toate leguminoasele sunt considerate cele mai bune 
premergătoare pentru toate culturile. 

În Europa cultura leguminoaselor este cunoscută de peste 5000 de ani. în 
România suprafața cultivată cu leguminoase în ultimii ani a fost de circa 200.000 


ha. 
14.1.2. Particularităţi morfologice 


Leguminoasele au un sistem radicular bine dezvoltat, rădăcina principală 
este pivotantă, în rădăcinile laterale la unele specii depăşesc în creştere pivotul 


principal. 

Pe rădăcini se formează nişte noduli în care se găsesc bacteriile fixatoare 
de azot din genul Rhizobium, care sunt în raport de simbioză cu planta gazdă. 

Tulpina, în funcție de specie poate fi erectă (fasole, soia, năut, bob, lupin), 
volubilă (fasolea urcătoare) sau culcată (mazăre şi latir). 

Ramificarea tulpinii este mai pronunţată la soia, fasole, năut, lupin şi mai 
puţin pronunțată la mazăre şi bob. 

Frunzele sunt compuse, având la bază o pereche de stipele. Mazărea, 
bobul, latirul, alunele de pământ, lintea au frunze paripenate (număr par de 
foliole), iar năutul imparipenat (număr impar de foliole). La alte specii frunzele 
sunt trifoliate (fasole, soia, fasoliță), iar la lupin sunt palmate. 

Florile sunt grupate în inflorescențe de tip racem axilar sau terminal (lupin). 
Florile sunt hermafrodite, polenizarea este autogamă (fasole, mazăre, soia, linte, 
lupin), sau alogamă (bob, fasoliţă). înfloritul este eşalonat de la bază către vârf. 

Fructul este o păstaie dehiscentă (fasolea, mazărea, fasoliţa) sau 
indehiscentă (năut, bob, linte). 

Semințele, au forme şi mărimi diferite, sunt prinse în fruct pe partea 


ventrală. 
14.1.3. Particularităţi biologice 


Germinaţia seminţelor este corelată cu temperatura şi umiditatea din sol, 
aceasta fiind diferită în funcție de specii. Temperatura minimă de germinaţie este 
cuprinsă între 1- 2°C la mazăre şi 10- 12°C la fasole şi arahide. Cantitatea de apă 
absorbită de seminţe este în funcţie de greutatea acestora şi variază de la 75% la 
năut la 116- 120% la lupin. în general seminţele germinează greu, deoarece au un 
tegument dens, greu permeabil pentru apă. 

Răsărirea  leguminoaselor este epigeică - adică hipocotilul ridică 
cotiledoanele la suprafaţa solului (fasolea, soia, fasoliţa, lupinul, arahide) sau 
hipogeică (mazăre, bob, linte, latri), când cotiledoanele rămân în sol. După răsărire 
planta consumă rezervele de substanţe nutritive din cotiledoane, după care există o 
perioadă de stagnare de 7- 12 zile până când îşi încep activitatea bacteriile simbiotice. 

Bacteriile fixatoare de azot pătrund din sol prin perişorii absorbanți şi 
după această perioadă de stagnare începe procesul de fixare biologică a azotului. 
Numărul nodozităților, mărimea lor ating un maxim în faza de înflorire a plantei, 


fază în care şi activitatea bacteriilor simbiotice este maximă. 

în prima fază de vegetație rădăcina principală are un ritm de creştere mai 


viguros, ritm care scade către maturitate. 


14.2. FASOLEA 


14.2.1. Importanță. Răspândire 


Fasolea se cultivă în principal pentru boabe, care sunt folosite în 
alimentația omului. Boabele de fasole au un conţinut ridicat în glucide (50- 51%) 
şi în proteine (21- 26%), bogate în aminoacizi esenţiali (lizină, arginină, 
triptofan). 

Vrejii şi tecile obţinute după recoltarea boabelor, reprezintă un furaj 
grosier valoros pentru rumegătoare. 

întrucât fasolea se recoltează vara (iulie- august) este o bună 
premergătoare pentru alte culturi agricole, dar mai ales pentru grâul de toamnă, 
deoarece lasă solul îmbogăţit cu azot, curat de buruieni, fără resturi vegetale, 
creând condiţii bune pentru lucrările solului. 

În Europa fasolea s-a cultivat pentru prima dată la 1542, astăzi ocupând o 
suprafață de cca. 680.000 ha. 

În România, fasolea deşi este o cultură agricolă importantă în ultimii ani, 
suprafața ocupată cu această cultură a scăzut de la 170.000 ha (1985- 1989) la 
29.200 ha în 1998. 


14.2.2. Sistematică 


Fasolea aparține familiei Leguminosae, genul Phaseolus. Cea mai 


răspândită specie este Phaseolus vulgaris (fasolea comună) originară din Mexic. 
14.2.3. Particularităţi morfologice 


Rădăcina prezintă numeroase ramificații laterale, prezintă nodozităţi pe 
ramificațiile subțiri şi spre extremități. 

Tulpina la fasolea pitică este erectă, ramificată, înălțime 30- 50 cm, iar la 
formele urcătoare are lungimi de 3- 6 m. 

Frunzele adevărate apar la scurt timp după răsărire. Primele 2 frunze sunt 
simple, iar următoarele sunt trifoliate. 

Florile sunt grupate în raceme scurte, situate la subsuoara frunzelor. 

Fructul este o păstaie dehiscentă cu 3- 7 seminţe a căror MMB este 


cuprinsă între 200 şi 400 g. 

14.2.4. Particularităţi biologice 


Fasolea este o plantă anuală, erbacee cu o perioadă de vegetaţie de 90- 120 
zile. La germinare semințele se îmbibă cu o cantitate de apă egală cu 100- 
110%odin greutatea lor. Germinația este epigeică şi depinde de temperatura solului 
care trebuie să fie între 8- 10°C. 

Radicela formează primii perişori când a atins lungimea de 2- 3 cm, iar 
hipocotilul creşte rapid ridicând cotiledoanele la suprafaţa solului. 

Hipocotilul se poate rupe foarte uşor dacă solul a format crustă la 
suprafaţă. 

Fasolea este o plantă la care înflorirea are loc de la bază către vârf, 


polenizarea este autogamă. 
14.2.5. Cerinţe faţă de climă şi sol 


Cerinţe față de căldura. Semințele germinează în 3- 4 zile când în sol 
sunt temperaturi de 8- 10°C şi umiditate suficientă. Germenii au putere redusă de 
străbatere, mai ales pe solurile argiloase, motiv pentru care terenul trebuie să fie 
foarte atent pregătit în vederea semănatului. 

Răsărirea are loc după 10- 12 zile de la semănat, plantele tinere nu rezistă 
la temperaturi de -1... -2°C sau la brume uşoare. Temperaturile optime la înflorire 
sunt de 22 - 25°C iar pentru maturare temperatura maximă este de 18°C. 

Cerinţe faţă de umiditate. Plantele tinere după răsărire sunt mai 
rezistente la secetă. 

Lipsa apei din perioada înfloritului determină avortarea florilor şi 
perturbări în procesul de fecundare. 

Faza critică pentru apă este înflorire - formarea păstăilor şi a boabelor. 

Cerinţe faţă de sol. Fasolea poate fi cultivată pe diferite tipuri de sol, pe 
cernoziom, brun-roşcat, aluviuni, argilo-iluviale. Preferă însă soluri cu textură 
mijlocie, fertile, cu pH de 6 - 7,5. 

Sunt excluse solurile cu exces de umiditate, reci, slab aerate, nisipoase sau 


salinizate. 
14.2.6. Zone ecologice 


Zonele în care fasolea găseşte condiţii foarte favorabile şi favorabile în 
România sunt situate în Câmpia de Vest şi pe luncile Mureşului şi Târnavelor, iar 


cea mai mare suprafață se află în Oltenia, Muntenia, Moldova, lunca Dunării. 

14.2.7. Tehnologia de cultivare 
14.2.7.1. Rotaţia 


Faţă de planta premergătoare fasolea este puţin pretențioasă, preferând 
cerealele păioase de toamnă, cartoful sau chiar porumbul. 

Nu se amplasează după floarea soarelui sau după alte leguminoase, 
datorită bolilor comune, dar nici după sfecla de zahăr sau după porumbul erbicidat 
cu Atrazin. 

Monocultura este exclusă. Fasolea este o foarte bună premergătoare pentru 
grâu. 

14.2.7.2. Fertilizarea 


Fasolea are cerințe ridicate față de elementele nutritive din sol, dar 
răspunsul la fertilizare este diferit în funcție de tipul de sol. Fiind o leguminoasă, 
fasolea nu trebuie fertilizată cu cantități mari de îngrăşăminte cu azot deoarece 
este asigurat pe cale simbiotică, se va utiliza mai degrabă în perioada de vegetație 
(apariția primelor două frunze trifoliate - începutul înfloritului). Dozele 
recomandate sunt de 30 - 50 kg N/ha, 30 - 40 kg P205/ha şi 40 - 60 kg K»O/ha. 


Fosforul şi potasiul se administrează înainte de arătură. 
14.2.7.3. Lucrările solului 


Solul va fi bine pregătit datorită faptului că seminţele au nevoie de apă în 
cantitate mare pentru a germina iar puterea de străbatere este redusă. 

După recoltarea premergătoarei se efectuează dezmiriştirea urmată de o 
arătură de vară la 25- 30 cm, care până în toamnă se grăpează pentru distrugerea 
buruienilor. 

Primăvara după zvântare arătura se grăpează pentru distrugerea crustei şi 
afânarea solului, iar patul germinativ se pregăteşte cu combinatorul în preziua 
semănatului. Arăturile tasate se pregătesc cu grapa cu discuri. 

14.2.7.4. Sămânţa şi semănatul 

Sămânţa să aibă puritatea de 98%, germinaţia de minim 80%, să nu fie 
mai veche de 3 ani, se tratează înainte de semănat cu Tiradin 4 kg/t şi cu preparate 
bacteriene (de tip Nitragin, care conține bacteria Rhizobium phaseoli). 

Semănatul pentru condiţiile țării noastre se realizează în perioada 10 


aprilie - 15 mai când în sol sunt 8- 10°C cu diferențieri în funcţie de zonă. 


74 


În Câmpia Română, Câmpia de Vest şi Dobrogea semănatul se face în 
intervalul 10 aprilie - 25 aprilie; în centrul Moldovei şi Transilvania, 15 - 30 
aprilie, iar în zonele mai nordice, 10 - 15 mai. Semănatul prea timpuriu, într-un 
sol rece şi umed, favorizează clocirea şi putrezirea boabelor, iar semănatul mai 
târziu când vremea s-a încălzit bine şi solul pierde apa, întârzie germinația, 
răsărirea, înfloritul şi fecundarea. 

Semănatul se face cu SPC-9, în benzi de câte 3 rânduri la distanţe de 45 
cm şi benzi de 70 cm, sau în rânduri echidistante, la 50 cm cu SPC-8. 

Desimea este de 35 - 45 boabe germinabile/m” în cultură neirigată şi 50 - 
55 boabe germinabile/m? în cultură irigată. 

Cantitatea de sămânță la hectar este de 80 - 200 kg în funcţie mai ales de 
MMB. 

Adâncimea de semănat este de 4 - 5 cm pe solurile cu textură mijlocie şi 


umedă, 5- 6 cm pe solurile uşoare şi uscate. 
14.2.7.4. Lucrările de îngrijire 


în timpul vegetației în funcţie de gradul de infestare cu buruieni perene din 
genul Cirsium, Convolvulus, Sonchus se vor efectua 2- 3 praşile mecanice şi un 
plivit manual pe rând. Se recomandă ca lucrările de prăşit să fie încheiate, până la 
începutul înfloritului pentru a nu stânjeni fecundarea şi fructificarea. 

în cazul buruienilor monocotiledonate, combaterea lor se poate realiza cu 
erbicidele Treflan (3- 4 l/ha) sau Lasso (6- 8 l/ha) care se aplică înainte de 
semănat, iar buruienile dicotiledonate se combat în timpul vegetației cu Basagran 
(2 lha), atunci când planta a format prima pereche de frunze trifoliate. 

Frecvent, în timpul vegetației, este semnalată prezența antracnozei boală 
care se combate prin tratamente cu Dithane (2 kg/ha) sau Turdacupral (4 kg/ha), 
iar dintre dăunători cea mai păgubitoare este gărgărița care atacă boabele. Atacul 
începe în câmp şi se desăvârşeşte în depozite. Combaterea în câmp se face cu 
Carbetox (2 l/ha) sau Siniratox (2 l/ha), iar după recoltare semințele se vor gaza în 


depozite cu Delicia 30 g/ht. 
14.2.8. Recoltarea 


Momentul începerii recoltării la fasolea pentru consum este când 75% din 
păstăi s-au maturizat, iar la culturile pentru sămânță când păstăile s-au maturizat 


în totalitate. 

Recoltarea se face cu maşina de dislocat fasole şi treeratul cu combina, 


când plantele din brazde sunt uscate iar boabele au 16% umiditate. 
14.3. SOIA 
14.3.1. Importanță. Răspândire 


Soia este una dintre cele mai importante plante agricole, atât pentru 
alimentația omului, a animalelor cât şi pentru industrie. 

Soia se cultivă pentru semințe care au un conținut ridicat în substanțe 
proteice peste 30%, grăsimi 17- 25% şi peste 24% hidrați de carbon. 

Proteinele din soia au valoare biologică ridicată, fiind echivalente cu 
proteinele de origine animală. Şroturile rămase de la extragerea uleiului sunt 
utilizate în hrana animalelor pentru echilibrarea proteică a rațiilor. 

Ca plantă agricolă, fiind o leguminoasă, contribuie la ridicarea fertilității 
solului. 

Răspândire. În anul 2000, pe glob soia a ocupat o suprafață de peste 73 
mil ha cu o producție medie de cca. 2200 kg/ha. 

În România suprafaţa cultivată în anul 2000 a fost de 14,4 mii ha de pe 


care s-a recoltat o producție medie de 1317 kg/ha. 
14.3.2. Sistematică 


Soia aparține genului Glycine, specia cea mai importantă - Glycine 
hispida, cu patru subspecii din care singura cultivată în ţara noastră este 


manshurica. 
14.3.3. Particularităţi morfologice 


Rădăcina, este bine dezvoltată, pătrunde în sol până la 2 m, iar 
ramificațiile laterale pe o rază de 40- 70 cm. 

Rădăcinile au capacitate mare de solubilizare şi de absorbție a substanţelor 
nutritive din sol. 

în urma simbiozei cu bateriile fixatoare de azot se formează nodozităţile 
care sunt vizibile după 10- 14 zile de la infecție. 

Tulpina este erectă, ramificată, având o înălțime de 40- 50 cm. 

Frunzele. Soia are trei tipuri de frunze; cele care se prind la primul nod 
sunt provenite din cotiledoane, la al doilea nod sunt simple, unifoliate, iar cele 


situate la următoarele noduri sunt trifoliate, prinderea lor este alternă. Frunzele 

trifoliate au un pețiol lung de 3- 30 cm, foliolele au formă ovală, lanceolată, 
rombică şi sunt acoperite cu perişori deşi. 

Florile sunt grupate câte 3- 9 în inflorescențe tip raceme axilare sau 
terminale. Florile sunt hermafrodite, fecundarea autogamă, înflorirea se face de la 
bază către vârf. 

Fructul este o păstaie uşor curbată sau dreaptă cu 1- 5 seminţe, pe o plantă 
se pot forma până la 300- 400 păstăi, dar ajung la maturitate doar 30- 60 păstăi. 

Semințele sunt aproape sferice sau elipsoidale, de culoare galbenă, având 


MMB între 50- 400 g. 
14.3.5. Particularități biologice 


Soia este o plantă erbacee, anuală având o perioadă de vegetație cuprinsă 
între 95 - 140 zile. Ciclul de vegetație este împărțit în trei faze şi anume: 

a) Faza de creştere şi vegetație, care durează 30 - 40 zile; 

În această fază radicela creşte, formează primii perişori când are 2- 3 cm 
lungime. Hipocotilul creşte, aduce cotiledoanele la suprafața solului. Ritmul de 
creştere a rădăcinilor este intens şi scade înainte de fecundare. Tot în această fază 
are loc creşterea şi dezvoltarea aparatului foliar. 

b) Faza reproductivă, durează 35 - 50 zile; 

Cuprinde înflorirea şi fructificarea, planta înregistrează creştere maximă, 
nodozitățile furnizează azot plantei. 

c) Faza maturizării seminţelor, care durează 30 - 50 zile; 

Semințele au o creştere rapidă până când ajung la greutatea maximă, adică 


până la maturitatea fiziologică. 
14.3.6. Cerinţe faţă de climă şi sol 


Cerinţe faţă de căldură. Soia este o plantă cu cerinţe ridicate față de 
căldură, semințele încep să germineze când în sol este o temperatură minimă de 7- 
8°C, iar răsărirea se produce la 8- 10°C. în timpul înfloritului sunt necesare valori 
minime de 17- 18°C, iar la formarea seminţelor, minim 13- 14°C. 

După răsărire soia este mai rezistentă la temperaturi scăzute (-2, -2,5*C) 
decât fasolea. 

Cerinţe față de umiditate. Faţă de umiditate soia are cerințe ridicate. 
Semințele pentru germinare se îmbibă cu apă în cantitate de până la 150% din 


greutatea lor. Consumul cel mai mare este înregistrat în faza de formare a 

organelor de reproducere, înflorirea şi umplerea semințelor (10- 15 iunie; 15- 20 
august), această perioadă fiind considerată faza critică. 

Cerinţe faţă de lumină. Cerinţele faţă de lumină pot fi asigurate prin 
semănat mai timpuriu (în special pentru soiurile tardive), alegerea terenurilor precum 
şi orientarea rândurilor să fie cât mai bine iluminate. Soia este o plantă de zi scurtă. 

Cerinţe faţă de sol. Soia preferă soluri fertile, cu textură mijlocie, bine 
drenate, cu reacţie neutră slab acidă. Nu sunt recomandate soluri prea umede, reci, 


grele, acide sau sărăturate. 
14.3.7. Zone ecologice 


Pe teritoriul României soia găseşte condiţii favorabile de cultură în partea 
de vest, (Câmpiile Mureş, Timiş, Criş, etc.), în Moldova (Jijia - Bahlui), Câmpia 


Română, solurile bălane din Dobrogea. 


14.3.8. Tehnologia de cultivare 


14.3.8.1. Rotaţia 


Soia preferă ca plante premergătoare cerealele păioase, graminee furajere, 
sfecla pentru zahăr, porumbul şi cartoful. Sunt evitate floarea soarelui, rapița şi 
alte plante leguminoase datorită bolilor comune. 

La rândul ei soia este o bună premergătoare pentru majoritatea plantelor 


care nu fac parte din familia leguminoaselor. 
14.3.8.2. Fertilizarea 


Dintre toate leguminoasele, soia are cele mai ridicate cerinţe pentru azot 
datorită conţinutului ridicat al plantei în acest element. 

în primele 25- 35 zile de vegetație, planta utilizează azotul numai din sol, 
întrucât nu a fost creată încă simbioza cu bacteriile fixatoare de azot, după care, o 
mare parte din azotul necesar (20- 80%) este asigurat prin asimilarea lui din 
atmosferă. 

Faza critică în nutriția cu azot este cu 2 săptămâni înainte de înflorire. 

Fosforul este necesar pentru dezvoltarea bacteriilor simbiotice, cerințele 
cele mai mari sunt imediat după răsărire şi de la înflorire până la maturitate. 

Potasiul alături de fosfor favorizează dezvoltarea nodozităților, cerinţele 
maxime sunt în perioada creşterii vegetative rapide şi scad odată cu formarea 


seminţelor. 

Dozele economice recomandate sunt de 30- 40 kg azot/ha pe solurile 
sărace, aplicat înainte de semănat, fosfor 40- 80 kg/ha (cultură neirigată) iar 


potasiu, 50- 100 kg/ha. 
14.3.8.3. Lucrările solului 


Lucrările solului se execută în scopul afânării şi aerisirii solului, 
distrugerii buruienilor şi crearea unui pat germinativ care să asigure o răsărire 
uniformă. La executarea lucrărilor solului se va ține seama de tipul de sol şi 
condiţiile climatice din zonă, de planta premergătoare. 

Arătura se va executa la adâncimi de 25- 28 cm, în funcție de umiditatea 
din sol; cea de vară se menține afânată şi fără buruieni până în toamnă. 

În lipsa apei din sol, pentru a nu se crea bulgări, arătura este înlocuită prin 
lucrări cu grapa cu discuri la adâncimea de 7- 11 cm, arătura urmând a se efectua 
după căderea ploilor. 

Primăvara pregătirea patului germinativ se realizează cu grapa cu colți 
reglabili pentru distrugerea crustei, nivelarea terenului şi distrugerea buruienilor. 

În preziua semănatului se lucrează cu combinatorul, care mărunţeşte, 


nivelează şi tasează solul. 
14.3.8.4. Sămânţa şi semănatul 


Calitățile materialului pentru semănat sunt apreciate prin puritate de 98%, 
capacitatea de germinație minim 80 % şi MMB cât mai mare. Sămânţa se tratează 
cu Tiradin 3,5 kg/t sau Captadin 0,2 - 0,5 kg/t. Se recomandă şi tratarea cu 
Nitragin (suspensie de bacterii), care scurtează termenul de infestare cu bacterii şi 
de formare a nodozităților. 

Epoca de semănat este condiţionată de realizarea în sol a unei temperaturi 
de 7-8°C la adâncimea de semănat. 

Calendaristic soia se seamănă între 10- 20 aprilie, în nordul țării şi între 
20- 30 aprilie în restul zonelor. De fapt ca şi fasolea, soia se seamănă în paralel cu 
porumbul pentru boabe. 

Desimea la semănat este de 50- 55 b.g./m? (irigare) şi 45- 50 b.g./m? 
(neirigare). 

Cantitatea de sămânță la hectar este de 70- 100 kg. 

Distanţa dintre rânduri se stabileşte în funcție de tehnologia aplicată şi 
anume, în benzi de 3 rânduri la 45 cm, cu 60- 70 cm între benzi (irigare), în 


rânduri echidistante la 50 cm (neirigare). 

Adâncimea de semănat este corelată cu textura solului şi gradul de 
aprovizionare cu apă. Pe solurile mai grele această adâncime este de 2,5- 3,5 cm, 


pe solurile mijlocii 2,5- 4,0 cm. 
14.3.8.5. Lucrările de îngrijire 


Combaterea buruienilor, a bolilor şi dăunătorilor, reprezintă principalele 
măsuri care se aplică în timpul vegetației. 

Crusta şi buruienile răsărite sau în curs de răsărire se distrug cu sapa 
rotativă sau cu grapa cu colți reglabili, lucrări care se efectuează înainte de 
răsărirea plantelor. 

După răsărire, când rândurile de plante se cunosc bine, se execută prima 
praşilă mecanică. 

Următoarele 2- 3 praşile se fac până la înfloritul plantelor. 

Combaterea chimică a  buruienilor se realizează prin aplicarea 
următoarelor erbicide, Treflan 3 - 4 l/ha, Basagran 2 l/ha, Roundup 4 l/ha. 

Cele mai periculoase boli sunt mana, fuzarioza, putregaiul alb, la apariția 


lor în câmp se fac 2- 3 tratamente cu Turdacupral 4 kg/ha, sau Ortocid 2,5 kg/ha. 
14.3.8.6. Recoltarea 


Momentul recoltării se stabileşte atunci când frunzele s-au îngălbenit şi au 
căzut, iar păstăile sunt brunificate în procent de 70%, umiditatea seminţelor este 
16%. Recoltarea se face cu combina, producţiile care se pot obţine sunt între 3- 


4,5 t/ha în cultură irigată şi de 2,5- 3,5 t/ha în cultură neirigată. 

CAPITOLUL 15 
PLANTE OLEAGINOASE 


15.1. FLOAREA SOARELUI 
15.1.1. Importanță. Răspândire 


Florea soarelui face parte din grupa plantelor oleaginoase, fiind cea mai 
importantă cultură pentru condițiile țării noastre. 

Floarea soarelui se cultivă pentru fructele sale bogate în uleiuri vegetale, 
care au bune calități alimentare, datorită conţinutului ridicat în acizi graşi 
nesaturaţi. 

Sămânţa sau miezul conţine între 58- 68%, ulei 20- 25% proteină brută, 
3- 3,5% substanţe minerale. 

După extragerea uleiului rămân turtele sau şroturile care sunt foarte 
bogate în proteină (45- 55%), motiv pentru care sunt utilizate în alimentaţia 
animalelor. 

Calatidiile pot fi întrebuințate în alimentaţia ovinelor, reprezentând un 
furaj grosier destul de valoros. 

Întreaga plantă se poate cultiva pentru masă verde sau siloz. Este şi o 
bună plantă meliferă, obținându-se o cantitate de 30- 50 kg miere /ha. 

Din punct de vedere agricol, floarea soarelui este o plantă care eliberează 
terenul devreme, acesta se poate pregăti în condiții bune pentru grâul de toamnă. 

Floarea soarelui este originară din partea vestică a Americii de Nord, în 
Europa fiind adusă mai întâi în Spania (sec. XVI), în Rusia este semnalată la 
începutul sec. XIX, iar la noi în ţară în cultură pură, floarea soarelui este 
semnalată în Moldova (mijlocul sec. XIX). 

În anul 1999 pe glob floarea soarelui s-a cultivat pe o suprafaţă de 21,8 
mil. ha cu o producție medie de 1190 kg/ha. Ţări mari cultivatoare de floarea 
soarelui sunt : SUA, Argentina, India, China, Spania, Rusia, Ucraina. 

În România în 1999, floarea soarelui a ocupat o suprafaţă de 1 mil. ha cu o 


producţie medie de cca. 1100 kg/ha. 

15.1.2. Sistematică 


Floarea soarelui face parte din familia Compositae, genul Helianthus 
(helios = soare, anthos = floare) cu mai multe specii din care importantă pentru 
cultură este Helianthuus annuus. Din această specie în condițiile țării noastre se 
cultivă hibrizi simpli cu perioade de vegetaţie între 119- 122 zile (semitimpurii) şi 


123- 130 zile (semitardivi), precum şi soiul Record. 
15.1.3. Particularităţi morfologice 


Floarea soarelui este o plantă anuală, erbacee. 

Rădăcina este viguroasă, pivotantă ajunge până la 2 m în sol, iar lateral pe 
o rază de 70 cm. 

Tulpina este erectă, înaltă, groasă, cilindrică sau striată, acoperită cu 
perişori, iar în interior are o măduvă buretoasă, înălțimea este de 1- 2 m şi este 
neramificată. 

Frunzele sunt simple, mari, lung pețiolate, limbul este acoperit cu perişori 
scurți. Sunt în număr de 30- 40, iar prinderea este alternă. 

Florile sunt grupate în inflorescențe numite calatidii şi sunt de două feluri 
ligulate aşezate pe marginea calatidiului, sunt asexuate, de culoare galbenă şi 
tubuloase, hermafrodite în număr de 1200- 2500 dispuse în zone spiralate. 

Fructul este o achenă de culoare neagră sau albă, pericarpul (coaja) 
conţine un strat carbonogen care protejează sămânţa (miezul). 

Sămânța este învelită într-o membrană subţire concrescută cu 


endospermul, prezintă două cotiledoane mari bogate în ulei şi substanţe proteice. 
15.1.4. Particularităţi biologice 


Ciclul de vegetaţie al florii soarelui este alcătuit din cinci perioade: 

- perioada semănat - răsărit, 

Durata perioadei 7- 20 zile, timp în care are loc germinația seminţelor care 
se produce la temperaturi de la 4°C până la 8°C. 

- perioada răsărit-formarea a 4- 3 perechi de frunze; 

Acum se dezvoltă sistemul radicular, pivotul principal are o creştere mai 
rapidă decât partea aeriană, creşterea maximă a rădăcinilor este la începutul 
înfloririi. Formarea frunzelor începe cu apariția celor cotiledonale. Până la 
formarea celei de a 2- 3 perechi de frunze, creşterea tulpinii este lentă, după care 


ritmul se accelerează. 

- perioada 4- 5 perechi de frunze - începutul înfloririi; 

Are o durată de 40- 50 zile, este faza de creştere cea mai activă, formarea 
frunzelor se încheie în faza formării inflorescenței. 

Când plantele au 3- 4 perechi de frunze începe diferenţierea inflorescenţei, 
iar primordiile florale la 6- 7 perechi de frunze. 

- perioada înflorire - formarea achenelor,; 

În această perioadă, care durează trei săptămâni are loc îmbobocirea care 
începe la 32- 38 zile de la răsărire, înfloritul durează 8- 10 zile iar polenizarea este 
alogamă (entomofilă). 

Până la îmbobocire vârful tulpinii se mişcă după soare (heliotropism), iar 
la înflorire inflorescențele sunt orientative către est, nord-est. 

La 9 zile după fecundare achenele au lungimea normală, începe 
acumularea substanţelor de rezervă. 

- perioada de maturare; 

Maturarea fiziologică începe când semințele au un conţinut în umiditate de 
28%. La maturitatea fiziologică acumularea uleiului atinge valori maxime. Este 


perioada când se poate face recoltarea. 
15.1.5. Cerinţele faţă de climă şi sol 


Cerinţe față de căldură. Florea soarelui este o plantă mezotermă. 
Semințele germinează când în sol sunt temperaturi mai mari de 7°C, după răsărire 
plantele tinere nu rezistă la temperaturi de -2*C. Necesarul optim de temperatură 
în intervalul de la răsărit la apariţia inflorescenţei este de 15- 17°C, iar în perioada 
de înflorire - formarea fructelor, temperaturile optime sunt de 22- 24°C. 
Temperaturile ridicate însoțite de secetă, perturbă polenizarea şi fecundarea, scade 
procentul de ulei. 

Cerinţe față de umiditate. Plantele manifestă cerințe mari faţă de apa din 
sol, pentru încolţire seminţele au nevoie de 70- 100% apă față de greutatea lor. 
Rezistă destul de bine la secetă datorită sistemului radicular bine dezvoltat, a 
perişorilor de pe plantă, măduvei tulpinii în care se înmagazinează o mare 
cantitate de apă, precum şi faptului că prin lepădarea frunzelor de la treimea 
inferioară a tulpinii scade suprafaţa de evapo - transpirație. 

Fazele critice sunt perioadele de la începutul formării capitulului, la 


înflorire şi de la înflorire, la umplerea seminţelor. 

Cerinţele față de lumină. Floarea soarelui este pretențioasă față de 
lumină, cerințele cele mai ridicate se manifestă până la apariția inflorescenţei. 
Este o plantă de zi scurtă, la care se manifestă fenomenul de heliotropism. 

Cerinţele faţă de sol. Cele mai potrivite soluri sunt cele profunde, fertile, 
cu reacție alcalină şi textură mijlocie lutoasă, luto- nisipoasă, adică, 
cernoziomurile, solurile brun-roşcate, aluviale. 

Sunt contraindicate solurile grele, reci, compacte, cele nisipoase, acide 


neamendate, calcaroase, sau erodate. 
15.1.6. Zone ecologice 


Floarea soarelui se cultivă în diferite zone pedoclimatice din ţară, cele mai 
indicate sunt Câmpia Română, Câmpia Vestică, Podişul Dobrogei urmate apoi de 
Câmpia Jijiei şi a Transilvaniei. 

15.1.7. Tehnologia de cultivare 


15.1.7.1. Rotaţia 


Faptul că floarea soarelui consumă cantități mari de apă şi substanţe 
nutritive, este atacată de boli şi dăunători, se impune o rotaţie corespunzătoare a 
culturilor. 

Cele mai bune premergătoare sunt culturile recoltate timpuriu (cereale 
păioase, mazărea). Porumbul poate fi utilizat în rotație cu floarea soarelui, dacă nu 
a fost erbicidat cu Atrazin. Nu sunt indicate culturile care au boli comune, 
(putregaiul alb şi cenuşiu), cum ar fi soia, fasolea, rapita, cartoful şi inul, dar şi 
cele atacate de lupoaie precum cartoful şi tutunul. 

Monocultura este exclusă datorită transmiterii prin sol a unor boli şi 
dăunători, dar şi din cauza atacului de lupoaie. 

Floarea soarelui revine pe acelaşi teren după minim 6 ani; este o bună 


premergătoare pentru culturile de primăvară. 
15.1.7.2. Fertilizarea 


Floarea soarelui consumă cantități mari de substanțe nutritive, lipsa 
acestora la începutul vegetației determină o scădere a producției. Dozele de 
îngrăşăminte se stabilesc în funcție de producția planificată şi de fertilitatea 


solului. 

Pe solurile cu fertilitate mijlocie dozele de azot variază în funcție de 
producție (1500- 4000 kg/ha), între 50- 115 kg/ha; fosfor 15- 130 kg/ha, iar 
potasiu 20- 115 kg/ha. 

Gunoiul de grajd se recomandă în doze de 20 t/ha, pe solurile cu fertilitate 


mai scăzută, aplicat toamna sub arătura adâncă. 
15.1.7.3. Lucrările solului 


Imediat după recoltarea premergătoarelor terenul se lucrează cu grapa cu 
discuri, pentru a nu se pierde apa şi a mărunți resturile vegetale. Arătura se 
execută cât mai aproape de momentul eliberării terenului, la adâncimea de 25- 30 
cm, când se execută toamna şi la 22- 25 cm, când se execută vara. 

în primăvară patul germinativ se pregăteşte până la adâncimea de semănat 


cu grapa cu discuri urmată de grapa cu colţi reglabili sau cu combinatorul. 
15.1.7.4. Sămânţa şi semănatul 


Pentru semănat, se va folosi sămânţa cu valoare biologică ridicată, fie că 
este hibridă sau aparține unor soiuri. Puritatea fizică peste 98%, germinația 
minimă 85- 95%, MMB de 70- 80 g să fie condiționată (fără seminţe seci, sparte) 
şi să nu conţină scleroți de Sclerotinia sau seminţe de lupoaie. înainte de semănat 
semințele se tratează pentru prevenirea manei, cu Apron (4- 6 kg/t), împotriva 
putregaiului alb şi cenuşiu, cu Fundazol (2 kg/t) sau Vitavax 200 (2 kg/t) şi 
Criptodin (2 kg/t), iar prevenirea atacului de viermi sârmă şi rățişoară se fac 
tratamente cu Furadan (28 1/t). 

Epoca de semănat se stabileşte când în sol, la adâncimea de semănat sunt 
7°C timp de o săptămână. Calendaristic semănatul, se face între 25 martie şi 15 
aprilie, iar întârzierea semănatului în a doua jumătate a lunii aprilie sau începutul 
lunii mai duce la întârzierea vegetației şi creşterea atacului de mană şi dăunători. 

Desimea plantelor este condiţionată de hibridul sau soiul cultivat, zona 
pedoclimatică şi tehnologia aplicată. Pentru condiţiile țării noastre în cultură 
irigată desimea este de 50- 60.000 plante /ha şi de 45- 50.000 plante /ha în cultură 
neirigată. 

Distanţa dintre rânduri este de 70 cm, care permite mecanizarea 


întreținerii şi recoltării. 

Adâncimea de semănat se stabileşte după mărimea seminţei, epoca de 
semănat, textura şi umiditatea solului, fiind cuprinsă între 5- 7 cm, pe solurile mai 
grele este de 4- 5 cm. 

Cantitatea de sămânță la hectar în funcție de densităţile stabilite este de 4- 


5,5 kg, semănatul bob cu bob se realizează cu semănătoarea SPC-6. 
15.1.7.5. Lucrările de îngrijire 


Combaterea buruienilor. Floarea soarelui este o cultură extrem de 
sensibilă la concurenţa cu buruienile până în stadiul de 5 perechi de frunze. Ca 
urmare, prima praşilă mecanică se va executa îndată ce rândurile de plante se 
cunosc bine şi s-au format primele două frunze adevărate. 

A doua praşilă mecanică se face după un interval de 10- 12 zile, iar a treia 
praşilă după cca. 15 zile, când plantele nu depăşesc 60- 70 cm înălțime. După 
fiecare praşilă mecanică urmează câte o praşilă manuală pe rând. 

Combaterea bolilor şi dăunătorilor. Tratamentele la sămânță sunt eficace 
pentru prevenirea atacului de boli şi dăunători. Alte măsuri indicate sunt 
distrugerea resturilor vegetale după recoltarea plantelor şi bineînţeles aplicarea 
tratamentelor la avertizare. împotriva putregaiului şi a manei se recomandă 
tratamente cu fusilazol (4 l/ha), carbendazin (2 l/ha) etc. 

Tratamentele în câmp pentru combaterea dăunătorilor se realizează prin 
prăfuiri cu Duplitox (25 1/ha), Heclotox (30 kg/ha), când plantele au 1 - 2 perechi 
de frunze. 

Polenizarea suplimentară se realizează prin amplasarea a 1- 2 familii de 


albine/ha, în scopul creşterii producţiei cu 300- 600 kg/ha. 
15.1.7.6. Recoltarea 


Floarea soarelui se recoltează la maturitatea tehnică, atunci când 75 % din 
capitule sunt de culoare galbenă-brună pe partea dorsală şi umiditatea seminţelor 
este de 10 - 12 %. Recoltarea se poate realiza cu combina pentru cereale păioase, 
echipată cu dispozitivul pentru floarea soarelui. Recoltarea manuală constă în 
tăierea calatidiilor cu secera şi treieratul lor cu combina. 

Producțiile medii realizate în ţara noastră sunt între 1500- 2000 kg/ha, 


deşi capacitatea de producţie a hibrizilor româneşti este de 4500 kg/ha. 

CAPITOLUL 16 
PLANTE TUBERCULIFERE I RĂDĂCINOASE 


16.1. CARTOFUL 


16.1.1. Importanță. Răspândire 

Cartoful este o plantă cu utilizări variate, în alimentația omului, a 
animalelor şi în diferite industrii. 

În alimentaţia omului tuberculii se folosesc sub diverse forme, 
reprezentând “a doua pâine”, consumul pe glob este cuprins între 80 şi 150 kg pe 
cap de locuitor. Ca furaj se foloseşte mai ales în alimentaţia porcilor, dar şi la alte 
specii. Cartoful este o valoroasă materie primă pentru industria alcoolului, 
amidonului, glucozei, etc. 

Importanţa cartofului ca plantă de cultură constă în faptul că valorifică 
bine terenurile uşoare, nisipo-lutoase, reuşeşte în zonele umede şi răcoroase şi 
este bună premergătoare pentru multe culturi agricole 

Tuberculii de cartof reprezintă partea consumabilă a plantei, care conțin 
cca. 25% substanță uscată şi 75% apă, sunt bogaţi în amidon (9- 26%) şi săraci în 
substanțe proteice (2%), dar cu conținut echilibrat în aminoacizi esențiali. 
Cartoful conţine aproape în toate organele plantei alcaloizi(solanina), care în doze 
mari determină un gust amar şi deranjamente ale tubului digestiv. Concentrația în 
solanină creşte în tuberculii înverziţi, încolțiți sau expuşi la soare. 

Cartoful este originar din America de Sud (Peru şi Chile), de unde a fost 
adus în Europa (1565), răspândindu-se foarte repede în cultură. 

În Moldova cartoful a fost introdus în anul 1818, în Muntenia 1810, adus 
de coloniştii din Transilvania. 

După datele FAO în anul 2000 pe glob suprafaţa cultivată cu cartofi a fost 
de 18,7 mil. ha cu o producție medie de 16,3 t/ha. 

În timp ce în patria de origine (America de Sud) suprafaţa ocupată cu 
cartofi a fost de 1 mil. ha, în Europa aceasta a fost de 9,4 mil. ha iar în Asia de 5,3 
mil. ha. 

Suprafaţa cultivată cu cartofi în România în anul 2000 a fost de 278.000 ha 


cu o producţie medie de 15,2 t/ha. 

16.1.2. Sistematică 

Cartoful face parte din familia Solonaceae, genul Solanum, care cuprinde 
peste 500 de specii din care cea mai importantă este Solanum tuberosum. 

Specia Solanum tuberosum cuprinde numeroase varietăţi, care se 
deosebesc după culoarea florilor, a miezului şi a peridermului (coaja), iar după 
perioada de vegetaţie, soiurile de cartof se împart în : timpurii (sub 95 zile), 


semitimpurii (95 - 110 zile), semitârzii (110 - 130 zile), târzii (peste 130 zile). 
16.1.3. Particularităţi morfologice 


Cartoful este o plantă anuală, erbacee care se înmulțește prin tuberculi. 

Rădăcina este fasciculată, care ajunge în sol până la 70 cm, iar lateral pe o 
rază de 30- 50 cm, deci sistemul radicular este slab dezvoltat 

Tulpina se dezvoltă din mugurii tuberculilor, este ierboasă, erectă sau 
uşor arcuită, înaltă de 30- 100 cm şi groasă de 0,6- 1,2 cm. Are aspect de tufă 
deoarece dintr-un tubercul apar 4- 8 tulpini. Tulpina subterană este rotundă, pe ea 

Stolonii (ramificații tulpinale) sunt în număr de 12- 15 la o plantă, având 
lungimi de 10- 15 cm, prezintă noduri şi internoduri, se îngroaşă la partea 
terminală sub forma unor mici noduli care ulterior se transformă în tuberculi. 

Tuberculii sunt tulpini subterane metamorfozate. Pe suprafaţa lor prezintă 
nişte proeminențe (sprâncene) şi adâncituri (ochi) unde există trei muguri din 
care, după germinare vor lua naştere tulpinile aeriene. 

Frunzele sunt compuse, prezintă foliole de mărimi şi forme diferite. 

Florile sunt grupate în inflorescențe de tip cimă, sunt de culoare albă, 
violacee, roză, galbenă, albastră, sunt hermafrodite, polenizarea este autogamă. 

Fructul este o bacă mică, sferică, de culoare verde, care conţine 150- 200 


semințe mici. 
16.1.4. Particularităţi biologice 


Cartoful este o plantă de cultură care se înmulțește pe cale vegetativă, prin 
tuberculi, iar prin seminţe, în procesul de ameliorare. 

Când sunt puşi în sol din tuberculi pornesc colții, formând stoloni, iar la 
suprafaţa solului, tulpinile aeriene. 

Perioada de vegetație (75- 150 zile) este formată din următoarele faze de 


vegetaţie: 

- de la plantare la răsărire (15- 30 zile), cresc intens rădăcinile; 

- de la răsărire la tuberizare (10- 35 zile), cresc rădăcinile, stolonii, 
tulpinile şi frunzele; 

- de la tuberizare la încetarea creşterii tufelor (25- 45 zile), cresc organele 
aeriene şi foarte intens tuberculii; 

- de la încetarea creşterii tufelor la ofilirea lor (20- 40 zile), tuberculii 


cresc din ce în ce mai încet, are loc maturarea tuberculilor. 
16.1.5. Cerinţe faţă de climă şi sol 


Cartoful este destul de pretențios faţă de climă şi sol, este o plantă adaptată 
la un climat umed şi răcoros. 

Cerinţe faţă de căldură. Temperatura minimă de încolţire este de 5- 6°C, 
iar cea optimă de răsărire de 12- 15°C. Nu rezistă la temperaturi de 0°. Vrejii cresc 
la temperaturi minime de 7°C, optime de 19- 21°C, iar maxime de 42°C. 

Temperatura optimă pentru formarea şi creşterea tuberculilor este de 16- 
18°C, ceea ce înseamnă că plantarea cartofului în zona de câmpie să se facă 
devreme. 

Recoltarea să se facă când sunt temperaturi de 12- 15°C, deoarece sub 
aceste valori tuberculii sunt sensibili la vătămare. 

Cerinţe faţă de umiditate. Cartoful pretinde soluri bine aprovizionate cu 
apă, însă fără exces, deoarece limitează încolțirea, determină putrezirea 
tuberculilor, reduce tuberizarea, creşterea şi calitatea tuberculilor, scade rezistența 
la păstrare. 

Lipsa apei din sol scade numărul de stoloni, determină degenerarea 
cartofului. 

Consumul maxim pentru apă este între îmbobocire şi maturitate, având 
maximul în timpul înfloritului, iar perioada critică este în timpul creşterii tufei şi 
tuberculilor. 

Cerinţe faţă de lumină. Lumina este un factor care influențează mult 
creşterea şi dezvoltarea cartofului. Cartoful este o plantă de zi scurtă pentru 
producerea de tuberculi, deoarece formarea tuberculilor pe stoloni se face în 
condiţii de zi scurtă. Cerinţele față de lumină sunt influențate de temperatură, la 
16- 18°C formarea tuberculilor are loc la zi scurtă (12 ore), în schimb creşterea lor 
se face în perioada zilelor lungi. 


Cartoful dă cele mai mari producții în condiţii de iluminare intensă. 

Cerinţe faţă de sol. Datorită sistemului radicular puţin dezvoltat, cartoful 
preferă soluri cu orizontul A adânc, structurat şi permeabil. Preferă soluri afânate, 
aerate, cu textură nisipo-lutoasă, luto-nisipoasă sau lutoasă, fertile, cu pH = 5- 6,5. 

Solurile cu textură grea (argiloase) nu sunt indicate deoarece reduce şi 


deformează creşterea tuberculilor, reduc tuberizarea. 
16.1.6. Zone ecologice 


Zona foarte favorabilă acestei culturi cuprinde depresiunile intra şi 
extramontane, cu temperaturi care nu depăşesc vara 18°C, precipitaţii în perioada 
de vegetaţie de peste 350 mm, cu soluri luto-nisipoase, lutoase, luto-argiloase. Se 
cultivă soiuri semitimpurii, semitârzii Şi târzii. 

Zona favorabilă cuprinde dealurile şi podişurile din Oltenia, Muntenia şi 
Moldova, parte din Transilvania. 

Aici temperaturile din vară ating valori medii de 20 - 21°C iar 
precipitațiile sunt între 250 - 350 mm. Se cultivă soiuri semitârzii şi târzii. 

Zona de câmpie şi coline joase este favorabilă pentru cartoful 


extratimpuriu şi timpuriu. 
16.1.7. Tehnologia de cultivare 


16.1.7.1. Rotaţia 


Cele mai bune premergătoare pentru cartof sunt leguminoasele perene 
(trifoi, lucernă) şi anuale (pentru boabe şi furaj), urmate de cerealele păioase, 
porumbul, floarea soarelui şi inul, acestea din urmă dacă nu au fost atacate de 
putregaiul cenuşiu. 

Plantele care se recoltează toamna (sfecla de zahăr sau furajeră) sunt mai 
puțin indicate, deoarece nu se poate pregăti corespunzător terenul încă din 
toamnă. 

Sunt contraindicate alte plante solanacee (tutun, tomate, vinete, ardei) 


datorită bolilor şi dăunătorilor comuni, cartoful nu se cultivă în monocultură. 
16.1.7.2. Fertilizarea 


Cartoful este o plantă care înregistrează un consum mare de elemente 
nutritive. 

Azotul influențează favorabil producția de tuberculi, fosforul are efect 
favorabil asupra creşterii sistemului radicular, a numărului de tuberculi, iar 
potasiul favorizează, sinteza substanțelor proteice, măreşte rezistența la boli. 

Dozele de azot, fosfor şi potasiu se stabilesc după însuşirile solului şi 
producțiile planificate. 

Pe un sol mediu aprovizionat cu elemente nutritive şi la producţii între 25 
şi 40 t/ha, se recomandă 120- 180 kg N/ha, 110- 160 kg P205/ha şi 70- 100 kg 
K»0O/ha. îngrăşămintele cu fosfor şi potasiu se aplică toamna sub arătură , iar cele 
cu azot primăvara la pregătirea solului pentru plantare. 

Ca îngrăşăminte organice se poate folosi gunoiul de grajd, îngrăşăminte 
verzi şi turbă. 

Rezultate bune se obţin prin administrarea a 30- 40 t/ha gunoi de grajd 


foarte bine fermentat, aplicat la arătură. 
16.1.7.3. Lucrările solului 


Prin lucrările solului trebuie să se asigure condiții optime de aerare şi 
nutriție pentru plantă. 

Arătura este lucrarea de bază care trebuie executată diferențiat în funcție 
de tipul de sol, planta premergătoare şi panta terenului. 

Adâncimea este de 25- 30 cm, iar momentul de executare este la scurt timp 
după recoltarea premergătoarei. Când solul este uscat arătura este înlocuită prin 
lucrări cu grapa cu discuri (8- 12 cm) urmând ca lucrarea de bază să se execute 
după căderea precipitațiilor. Arătura trebuie să fie fără bulgări, deoarece aceştia 
împiedică plantarea mecanizată, lucrările de întreţinere, recoltarea mecanizată. 
Până la venirea iernii arătura se întreține cu grapa cu discuri (combaterea 
buruienilor şi nivelarea). încă din toamnă se face nivelarea terenului cu 
nivelatorul, pentru zvântarea uniformă primăvara şi pregătirea pentru plantare mai 
timpurie. 

Lucrările solului primăvara se execută cu grapa cu discuri, cultivatorul sau 
cu combinatorul, când terenul este bine zvântat. 

Grapa cu discuri se foloseşte pe solurile uşoare, afânate, fără bulgări. 
Cultivatorul echipat cu cuțite tip săgeată şi daltă, lucrează terenul la adâncimi de 
14- 18 cm realizând o bună afânare şi mărunțire. Folosirea combinatorului 
(vibracultor + grapă cu colţi + grapă rotativă) este mai indicată pentru pregătirea 
unui pat germinativ corespunzător. La realizarea unui plantat mai timpuriu este 


bine ca din toamnă să se facă şi bilonarea. 

16.1.7.4. Materialul de plantat şi plantarea 


Materialul de plantat. Cartoful este o plantă care se înmulțește vegetativ 
prin tuberculi, de calitatea acestora depinzând viitoarea producție. 

Tuberculii degeneraţi dau naştere la plante slab productive, motiv pentru 
care se vor folosi tuberculii cu valoare biologică ridicată, care se obțin numai în 
ferme specializate de producere a materialului de sămânță. 

Înainte de plantare tuberculii sunt sortaţi după mărime (40- 70 g), aceştia 
trebuie să fie sănătoşi, cei bolnavi se îndepărtează. Urmează tratarea cu formalină 
0,5%, timp de 5 minute. 

Pentru soiurile timpurii, tuberculii pot fi puşi la încolțire, deoarece prin 
această operaţie se pot înlătura tuberculii bolnavi, plantatul se poate face mai 
timpuriu (rădăcinile cresc şi la 4- 5*C), se realizează şi economie la materialul de 
plantat, prin secționarea unui tubercul în porțiuni cu câte 3- 4 colți bine formaţi. 

Epoca de plantare se stabileşte în funcţie de condițiile pedoclimatice şi de 
biologia plantei. 

Momentul plantatului este atunci când solul s-a zvântat până la sub 
adâncimea de plantare cu 3- 4 cm. La plantatul prea timpuriu există riscul 
înghețării primilor lăstari, care sunt sensibili la -1, -2*C, iar când se menţin 
temperaturi de 4- 5°C mai mult timp pe solurile grele şi umede, tuberculii şi colții 
sunt atacați de ciuperci şi pier. 

Întârzierea plantatului este la fel de păgubitoare, tuberculii nu încolțesc, 
solul fiind mai sărac în apă. 

Calendaristic plantatul se face în zona foarte favorabilă între 15 - 30 
aprilie, în zona favorabilă între 5 - 10 aprilie, iar în zona de câmpie între 20 - 30 
martie. 

Plantarea este complet mecanizată sau semi-mecanizată. Plantarea 
mecanizată se efectuează cu maşina de plantat 4SA-75 sau 6SAD-75 care 
deschide rigole, plantează tuberculii în rigole şi le acoperă. 

Distanţa între rânduri este de 70 cm, între tuberculi 19- 27 cm, iar 
adâncimea de plantare este de 6- 12 cm în funcție de desimea la plantare. 

Desimea la plantare este cuprinsă între 45 şi 70.000 cuiburi/ha în funcţie 
de sol, scopul culturii şi caracteristicile materialului de plantat. 

Cantitatea de tuberculi plantați la hectar variază în funcție de densitate şi 


este de 3000- 4800 kg/ha. 

16.1.7.5. Lucrările de îngrijire 


Combaterea buruienilor şi menţinerea solului afânat sunt principalele 
lucrări care trebuiesc executate, deoarece cartoful este foarte sensibil la lipsa 
aerului din sol, precum şi la îmburuienare. 

Tasarea solului depreciază forma şi calitatea tuberculilor, iar concurența 
buruienilor la apă şi substanţele nutritive din sol, reduce producția. 

Principalele lucrări sunt rebilonatul şi prăşitul, care se execută cu 
cultivatorul echipat cu piese tip rariță. Până la răsărire se fac 1- 2 rebilonări prin 
care se distruge crusta, buruienile şi se refac biloanele. După răsărire se execută 1- 
2 praşile mecanice între rânduri, urmate de 2- 3 rebilonări, când plantatul s-a făcut 
în teren plan. Dacă plantatul s-a făcut pe biloane, se execută numai lucrări de 
refacere a biloanelor. 

Buruienile pot fi combătute şi pe cale chimică, cele mai folosite erbicide 
sunt Gesagrad şi Cosatrin care se aplică după rebilonare sau plantare în doză de 2- 
6 lha, sau 3,5- 8 kg/ha Lasso asociat cu Gesagrad aplicat la 10 zile după plantare. 

Combaterea bolilor şi dăunătorilor. Dintre bolile mai frecvent semnalate 
sunt mana, putregaiul, râia neagră. Combaterea se face prin 4- 6 tratamente cu 
Turdacupral 2 kg/ha, Dithane 2 kg/ha, Ridomil 2,5 kg/ha, Brestan 0,5 kg/ha. 

Împotriva gândacului de Colorado se vor folosi Decis 0,3 kg/ha, sau Padan 


1- 1,2 kg/ha, efectuându-se 2- 4 tratamente. 
16.1.7.6. Recoltarea 


Epoca de recoltarea este în funcţie de soi dar şi de scopul culturii. 

Cartofii extratimpurii se recoltează în perioada 15 mai - 15 iunie, când 
tuberculii au 35 g, soiurile timpurii se recoltează din iulie până în septembrie, iar 
cele de toamnă în septembrie şi octombrie. 

Recoltarea trebuie făcută pe timp frumos la temperaturi mai mari de 6- 
7°C, când solul este reavăn şi nu aderă la tuberculi, iar vrejii s-au uscat în procent 
de 2/3. Recoltarea se poate face mecanizat cu combine CRC - 2, sau semi- 
mecanizat cu plugul (sapa), iar strânsul se face manual. 


Producțiile obținute sunt de peste 30 t/ha la soiurile de toamnă. 

16.2. SFECLA PENTRU ZAHĂR 
16.2.1. Importanță. Răspândire 


Sfecla este cultivată pentru rădăcinile sale, utilizate drept materie primă 
pentru industria zahărului. 

Sfecla pentru zahăr este o cultură intensivă, rentabilă, deoarece de pe un 
hectar se pot realiza producții de peste 40 t rădăcini şi cantități însemnate de 
colete şi frunze care se folosesc în hrănirea vacilor de lapte. în urma prelucrării 
sfeclei se obține zahărul alimentar, rămân însă şi reziduuri (tăieței, melasă) care 
sunt folosite pentru alimentația animalelor precum şi un nămol bogat în Ca şi Mg, 
folosit drept amendament pentru solurile acide. 

Sfecla se mai foloseşte şi pentru obţinerea alcoolului. 

Este o plantă premergătoare pentru multe plante de cultură deoarece 
terenul rămâne structurat şi curat de buruieni. 

Rădăcina conţine 25% substanță uscată şi 75% apă. Substanţa uscată este 
reprezentată prin zaharoză 17,5% şi substanțe nezaharoase 7,5%. Conţinutul în 
zaharuri oscilează în funcție de tipul sfeclei între 14- 23% raportat la masa 
rădăcinii. 

Răspândire. Sfecla este originară din India şi Pakistan. Cel care a extras 
pentru prima dată zahărul din sfeclă a fost chimistul german Marggraf (1747), 
descoperirea nu a făcut senzaţii la vremea respectivă pentru că, pe de o parte 
zahărul în sfeclă era scăzut (1,5- 2%), iar pe de altă parte cel extras din trestie era 
mai uşor de procurat. Treptat însă cultura sfeclei se extinde odată cu crearea 
soiurilor ameliorate şi după perfecționarea tehnologiilor de extragere a zahărului. 
Prima fabrică de zahăr în Europa a fost construită în 1802 în Silezia, iar după 
1840 începe dezvoltarea industriei zahărului. 

În România primele culturi de sfeclă s-au înfiinţat în 1863, dar în scop 
industrial s-a cultivat după 1870, primele fabrici de zahăr au fost construite în 
1875 (Sascut), şi 1876 (Chitila). 

Pe glob această cultură ocupă o suprafață de cca. 9 mil ha, iar producția 
medie mondială se situează în jur de 34 t/ha. 

În țara noastră în ultimul deceniu suprafaţa s-a diminuat mult de la peste 


275.000 ha (1985) la 128.800 ha în 1997 iar producția a oscilat între 16 şi 21 t/ha. 

16.2.2. Sistematică 


Sfecla face parte din familia Chenopodiaceae, genul Beta, în cultură se 
găseşte numai specia Beta vulgaris, care cuprinde 4 varietăți: Beta vulgaris 
var.Saccharifera (pentru zahăr), Beta vulgaris var.Crassa (pentru furaj), Beta 
vulgaris var. Cruenta şi Beta vulgaris Cycla (forme legumicole). 

Soiurile pentru zahăr sunt grupate în 4 tipuri după greutatea corpului 
sfeclei şi procentul de zahăr : tipul E (sub 18% zahăr, rădăcină mare), tipul N 
(etalon, rădăcini mai mici, 18,5% zahăr), tipul Z (rădăcini conice, zahăr cu 0,8- 
1,6% mai mult ca la tipul N), tipul ZZ (rădăcini conice - alungite, foarte bogate în 
zahăr). 

Soiurile de sfeclă cultivată la noi în ţară aparțin celor două forme: 
plurigerme (glomerule cu mai multe fructe), şi monogerme (glomerule cu un 


singur fruct, respectiv cu o singură sămânță). 
16.2.3. Particularităţi morfologice 


Corpul sfeclei care se numeşte convenţional “rădăcină ” are o greutate 
medie de 500 g şi este format din : 

- epicotil (cap, colet), creşte la suprafaţa solului, pe el se formează în 
primul an rozeta de frunze, iar în anul doi tulpinile florale; 

- hipocotil - situat între epicotil şi rădăcina propriu-zisă adică locul de 
inserție a radiculelor; 

- rădăcina propriu-zisă - zona dintre hipocotil şi coadă. De-a lungul 
rădăcinii se observă două şănţulețe din care pornesc rădăcinile laterale subțiri, 
care pătrund în sol până la 150- 200 cm; 

- coada - zona unde diametrul scade sub 1 cm. 

Frunzele. Primele frunze după răsărire sunt cotiledoanele care asigură 
nutriția plantei 10- 20 zile, până la apariţia primei perechi de frunze adevărate (8- 
10 zile de la răsărire). Celelalte frunze (40- 80) apar la un interval de 2- 3 zile, se 
formează din colet, sunt dispuse în spirală având punctul de regenerare în centrul 
coletului. Ritmul de creştere este susţinut până spre mijlocul lunii august. 

Florile sunt sesile, hermafrodite, solitare (formele monogerme) sau 
grupate câte 2- 5 într-o inflorescență. Înflorirea este eşalonată timp de 3- 5 


săptămâni, polenizarea este alogamă. 

Fructul şi sămânța. Fructul este o nuculă rotundă (forme monogerme) sau 
fruct compus denumit glomerul (forme plurigerme). Sămânţa este elipsoidală cu 


embrionul sub formă de seceră. 
16.2.4. Particularităţi biologice 


Sfecla de zahăr este o plantă bienală, în anul întâi formează rădăcina şi 
rozeta de frunze, iar în anul al doilea tulpinile florifere şi fructele. Perioada de 
vegetaţie este de 167- 210 zile împărțită în 4 faze de vegetație: 

- de la semănat la răsărit - glomerulele germinează în 12- 15 zile, după ce 
s-au îmbibat cu apă, 120- 150% din greutatea lor, la temperaturi de 7- 10°C; 

- de la răsărit la începutul îngroşării rădăcinii, durează 60- 70 zile 
(începutul lunii iunie). Se formează rozeta de frunze, rădăcina creşte în lungime, 
ajunge la 100 cm în sol; 

- îngroşare a rădăcinii - are loc creşterea intensă a rădăcinii, la sfârşitul 
lunii august aceasta atinge greutatea medie de 500 g, durează 60- 70 zile, creşte 
ritmul de depunere a zahărului; 

- acumularea intensă a zahărului - începe la sfârşitul lunii august şi 
continuă până la 15- 20 septembrie, pe o durată de 35- 50 zile. 


Scade ritmul de creştere a rădăcinii, aparatul foliar se reduce treptat. 
16.2.5. Cerinţe faţă de climă şi sol 


Sfecla este o plantă formată în climat temperat cu veri calde dar suficient 
de umede. 

Cerinţe faţă de căldură. Glomerulele germinează când în sol sunt 6- 8°C 
dar şi când sunt numai 3- 4°C în acest caz însă durata de răsărire este lungă, 20- 
30 zile. 

După răsărire, în faza de cotiledoane, plantula este sensibilă la -2*C, -4C, 
dar în faza de 6- 10 perechi de frunze plantele pot să reziste până la -8°C pentru o 
perioadă scurtă de timp. în toamnă planta poate vegeta până când temperatura 
scade la 5- 6°C, temperatură care favorizează depunerea zahărului. Rădăcinile 
scoase din sol nu rezistă la -1°C. 

Cerinţe faţă de umiditate. Faptul că are o perioadă lungă de vegetaţie prin 
care valorifică ploile de vară - toamnă şi înrădăcinare puternică, asigură sfeclei o 


rezistență mai bună la secetă. 

În primele 6- 8 săptămâni de la semănat cerințele sunt destul de ridicate, 
suportă greu seceta, datorită sistemului radicular slab dezvoltat. Consumul cel mai 
ridicat de apă este în perioada îngroşării intense a rădăcinii (iulie - august). în 
timpul acumulării zahărului, timpul umed şi răcoros este nefavorabil, deoarece 
reduce fotosinteza. 

Cerinţe față de lumină. Sfecla de zahăr este o plantă de zi lungă, lumina 
influențând fotosinteza şi producția de zahăr, deoarece acumularea zahărului are 
loc numai în timpul zilei. 

Cerinţele faţă de sol. Pentru că sfecla are un consum mare de substanţe 
nutritive, pretinde soluri profunde, cu textură mijlocie, bogate în humus, bine 
structurate şi aerate, soluri plane sau cu expoziţie sudică. 

Sunt contraindicate solurile nisipoase, sărace, pietroase sau cu exces de 
umiditate, cele cu aerație redusă. 

Sfecla pretinde soluri cu pH cuprins între 6,5 - 8,0. 

Cele mai potrivite soluri sunt cernoziomurile, aluviunile, solurile brune şi 


brun-roşcate. 
16.2.6. Zone ecologice 


In România sunt două zone mari de favorabilitate, zona foarte favorabilă 
ce cuprinde Câmpia de Vest, Câmpia Transilvaniei, Depresiunea Jijiei şi Lunca 
Siretului iar celeilalte zone favorabile îi corespunde Câmpia Dunării şi a 


Dobrogei, Câmpia din Centrul şi Sudul Moldovei. 
16.2.7. Tehnologia de cultivare 
16.2.7.1. Rotaţia 


Sfecla este sensibilă la atacul de boli şi dăunători din care cauză nu poate 
reveni pe acelaşi teren după 6- 8 ani şi după cel puţin 4 ani pe terenurile 
neinfestate cu nematozi. 

Premergătoare bune sunt cerealele păioase (mai cu seamă grâul de 
toamnă), leguminoasele anuale, cartoful, într-un cuvânt plantele care se recoltează 
timpuriu, deoarece rămâne timp pentru efectuarea lucrărilor solului şi a fertilizării, 
asigurându-se acumularea apei în sol şi combaterea buruienilor. 

Nu se recomandă cultivarea sfeclei după porumbul erbicidat cu triazine, 
după ovăz şi crucifere din cauza dăunătorilor comuni (nematozi), după cânepă şi 


iarbă de Sudan. 


97 


Sfecla pentru zahăr este o bună premergătoare pentru grâu, orz, porumb şi 


alte culturi care nu au dăunători comuni. 
16.2.7. Fertilizarea 


Sfecla este o mare consumatoare de elemente nutritive. Consumul de 
elemente nutritive începe de la răsărire şi are trei perioade critice: 

- la formarea perechii 2 şi 3 de frunze; 

- la începutul tuberizării rădăcinii (mijlocul lunii iunie); 

- în timpul tuberizării intense şi acumulării maxime a zahărului; 

Azotul are rol în creşterea plantei, sinteza substanţelor proteice, 
influențează procesele fiziologice şi formarea recoltei. 

Excesul de azot reduce acumularea zahărului în formarea creşterii 
vegetative, determină creşterea conținutului de azot vătămător. 

Carența reduce suprafaţa foliară, frunzele sunt mici, îngălbenite. 

Fosforul influenţează pozitiv creşterea şi dezvoltarea sistemului radicular 
şi sinteza zahărului. 

Excesul de fosfor grăbeşte maturizarea ducând la scăderea producției, iar 
carența stagnează creşterea după răsărire, împiedică dezvoltarea frunzelor. 

Potasiul influenţează favorabil sinteza glucidelor, rezistenţa plantei la boli 
şi secetă. 

Excesul duce la creşterea frunzelor în detrimentul rădăcinilor în timp ce 
carenţa reduce numărul de frunze, provoacă necrozarea lor. 

Dintre microelemente sfecla este foarte sensibilă la carenţa solurilor în 
bor, zinc, magneziu etc. Carenţa borului determină uscarea frunzelor, produce 
“putrezirea inimii” sfeclei, scade masa de rădăcini şi procentul de zahăr. 
Prevenirea acestor neajunsuri se realizează prin aplicarea odată cu îngrăşămintele 
chimice, a unei cantități de 10- 15 kg acid boric. 

Cantităţile de îngrăşăminte chimice se stabilesc în funcție de producțiile 
realizate şi de gradul de asigurare a solului cu NPK. 

Pentru producţii ce variază între 30 şi 80 t/ha, dozele de azot calculate în 
substanță activă variază, între 60 şi 270 kg/ha, fosforul între 60 şi 190 kg/ha, iar 
cele de potasiu, între 40 şi 170 kg/ha. 

Aplicarea îngrăşămintelor cu fosfor şi potasiu se face toamna sau vara sub 
arătură iar cele cu azot, primăvara la pregătirea patului germinativ 2/3 din doză şi 


restul de 1/3 se încorporează după răsărire. 

Gunoiul de grajd dă bune rezultate, dozele economice sunt de 20- 30 t/ha, 


aplicat sub arătură. 
16.2.7.3. Lucrările solului 


Această plantă necesită un sol afânat pe o mare adâncime şi cu rezerve 
corespunzătoare de apă şi elemente nutritive. 

După premergătoarele timpurii se fac 1- 2 discuiri la adâncimea de 10- 
12 cm sau dezmiriştirea (16- 18 cm) pentru încorporarea resturilor vegetale. 
Toamna se execută arătura la 28- 30 cm + 10 cm, cu subsolaj, cu plugul în agregat 
cu grapa stelată. 

După premergătoarele târzii se execută o discuire pentru mărunțirea 
resturilor vegetale, urmată de arătura la 28- 30 cm + 10 cm adâncime, cu plugul în 
agregat cu grapa stelată. 

Nivelarea terenului trebuie făcută încă din toamnă, pentru o mai bună 
uniformizare a umidității şi zvântării solului primăvara, permiţând executarea mai 
timpurie a pregătirii patului germinativ. 

Primăvara patul germinativ se pregăteşte cu combinatorul care asigură 
afânarea şi mărunţirea terenului la 3 - 5 cm, pe adâncimea de încorporare a 
seminţelor. Nu se recomandă utilizarea grapelor cu discuri pentru că mobilizează 


solul la adâncimi mari 10 - 12 cm, determinând şi pierderea apei din sol. 
16.2.7.4. Sămânţa şi semănatul 


Sămânţa utilizată la noi în ţară este de regulă plurigermă (dă naştere la 
mai multe plante), de aceea este supusă operaţiei de segmentare. Sămânţa trebuie 
să aibă puritatea minimă de 96%, germinația 85%, să fie sănătoasă. Pentru 
prevenirea bolilor se recomandă tratarea seminţelor cu Tiradin în doză de 8 kg/t, 
iar pentru prevenirea atacului de dăunători tratarea se face cu Furadan 28 1/t, sau 
Promet 25 1/t. 

Epoca de semănat. Pentru a beneficia de umiditatea din sol, sfecla de 
zahăr se seamănă primăvara timpuriu, după zvântarea solului, când temperatura în 
sol la 5- 6 cm este de 4- 5°C şi vremea spre încălzire. Calendaristic în Câmpia de 
Sud şi din Vest, semănatul se realizează între 10- 30 martie, iar în restul zonelor 
între 1 şi 15 aprilie. 

Semănatul mai devreme poate expune plantele la înghețurile târzii de 


primăvară, până în faza de 2- 3 frunze, temperaturile de -2*C distrug plantele. 

Întârzierea semănatului, care coincide cu perioada în care scade umiditatea 
solului, determină o răsărire neuniformă şi o sensibilitate crescută la boli. 

Desimea plantelor pentru condiţiile ţării noastre, care asigură producții 
mari, este de 100- 110.000 plante/ha (neirigat) şi 110- 120.000 plante/ha (irigat). 

Distanţele de semănat sunt stabilite în funcție de tehnologiile aplicate. 
Când recoltatul se face mecanizat, semănatul, se face în rânduri la distanţe de 45 
cm, cu SPC-9 sau SPC-12, iar dacă recoltatul este semi-mecanizat se face în benzi 
formate din 3 rânduri la 45 cm şi două benzi de 60 cm. 

Cantitatea de sămânță variază după schema de semănat, distanța dintre 
glomerule pe rând (8- 12 cm), adică 5- 8 kg/ha la soiurile monogerme şi 8- 12,5 
kg/ha la soiurile plurigerme. 

Adâncimea de semănat este de 2- 3 cm pe solurile mai grele şi reci şi 3- 4 


cm pe solurile mai uşoare; sămânța monogermă se seamănă la 2- 3 cm. 
16.2.7.4. Lucrările de îngrijire 


Obiectivele urmărite sunt menţinerea solului curat de buruieni şi afânat, 
realizarea densității optime, combaterea bolilor şi a dăunătorilor. 

Prăşitul. La începutul vegetației deoarece plantele au un ritm de creştere 
mai lent decât buruienile există riscul îmburuienirii culturii, aşa încât prima 
praşilă se execută după 8 - 10 zile de la semănat, înainte de răsărire. După răsărire 
îndată ce rândurile se observă bine se mai execută o praşilă mecanică, iar la 
intervale de 10 - 14 zile se execută celelalte praşile. 

Pe rând se execută 2- 3 praşile manual. 

Răritul este lucrarea prin care se realizează densitatea plantelor, este o 
lucrare manuală, se face când plantele au 2- 4 frunze adevărate, distanţa dintre 
plante pe rând este de 18- 22 cm. 

Combaterea chimică a buruienilor se realizează prin aplicarea înainte de 
semănat a erbicidelor Dual (2- 3 l/ha), Olticarb sau Ro-Net în doze de 6- 8 kg/ha 
şi încorporarea lor în sol. După răsărirea sfeclei când buruienile au 2- 3 frunzulițe 
se poate folosi Betanal în doză de 6- 8 kg/ha. 

Combaterea bolilor şi dăunătorilor. Cele mai frecvente boli la culturile de 
sfeclă sunt: cercosporioza, putrezirea plantulelor, putregaiul vârfului rădăcinii, 
putregaiul inimii, mana. 

Cercosporioza este însă cea mai păgubitoare şi mai frecventă boală în anii 


ploioşi. Combaterea se face prin tratarea seminţelor înainte de semănat şi prin 2- 3 

tratamente în cursul vegetației, la intervale de 3 săptămâni. La primul tratament se 
foloseşte Brestan în doză de 500 g/ha, iar al doilea se face cu Topsin, 300 g/ha. 
Dintre dăunătorii sfeclei mai răspândiți sunt gărgărița, rățişoara şi puricii, 
combaterea în câmp se face cu Lindatox 3 l/ha sau Decis 0,5 l/ha. 


16.2.7.5. Recoltarea 


Epoca de recoltare este atunci când sfecla a ajuns la maturitate, rădăcinile 
au atins greutatea maximă şi au conținutul cel mai ridicat în zahăr. Calendaristic, 
în jurul datei de 15- 20 septembrie în sudul ţării şi 1- 5 octombrie în partea de 
nord, se realizează maturitatea. 

Recoltarea se poate realiza manual, semi-mecanizat sau mecanizat. în 
condițiile respectării tehnologiei de cultură se pot realiza producţii de peste 50 


t/ha. De pe un hectar rămâne şi o cantitate de 25- 30 t colete şi frunze. 

Întrebări recapitulative 


Care sunt cerinţele faţă de climă şi sol ale grâului? 

Rotaţia culturii la grâu. 

Care sunt particularităţile morfologice şi biologice ale porumbului? 

Sămânţa şi semănatul la porumb. 

Care sunt tipurile de frunze întâlnite la leguminoasele pentru boabe? 

Care sunt cerinţele de climă şi sol ale fasolei? 

Ce tehnologie de cultivare se aplică la soia? 

Particularitățile morfologice şi biologice ale florii soarelui. 

9. Rotaţia culturii de floarea soarelui. 

10. Care sunt lucrările solului la cultura cartofului? 

11. Materialul de plantat şi plantarea la cartof. 

12. Lucrări de îngrijire la cartof. 

13. Care sunt particularitățile morfologice şi biologice ale sfeclei de 
zahar? 

14. Care sunt lucrările de îngrijire aplicate la sfecla pentru zahăr? 


O0; A A a NE ăi at sade 


Teme de control 


1.  Descrieţi tehnologia de cultivare a porumbului. 

2. Care sunt particularitățile morfologice şi biologice ale leguminoaselor 
pentru boabe? 

3.  Prezentaţi lucrările de îngrijire aplicate la cartof şi sfecla de zahăr. 


4.  Prezentaţi tehnologia de cultivare a florii soarelui. 


Referate 


Cunoaşterea particularitătilor biologice şi morfologice ale următoarelor 
plante de cultură: 

- grâu de toamnă, 

- porumb pentru boabe, 


- soia 


Notă: 

Se va studia comparativ morfologia rădăcinii, tulpinii, frunzei şi 
inflorescenţei precum şi etapele de dezvoltare din cursul perioadei de vegetaţie. 

În acest scop se va utiliza material didactic adecvat, constând din diferite 
exponate (colecții de seminţe şi de plante crescute în câmp), alte materiale 


ilustrative. 

CAPITOLUL 7. CLASIFICAREA SOLURILOR ÎN ROMÂNIA.............e. 19 

